Sarukaaru Ethere In "Bagaavaatheh" Ufanvanee - Vaguthu\nސަރުކާރުގެ އެތެރެއިން "ބަޣާވާތެއް" އުފަންވަނީ!\nސަރުކާރުގެ މުވައްޒަފުން މައިގަނޑު ގޮތެއްގައި ބެހެނީ ދެބަޔަކަށެވެ. އެއީ ސިޔާސީ މަގާމުތަކުގައި ތިއްބަވާ ބޭފުޅުންނާއި ސިވިލް ސާވަންޓުންނެވެ. މީގެ އިތުރުން ސަރުކާރު މުވައްޒަފުންނަށް ރަސްމީކޮށް ނުވި ނަމަވެސް ސަރުކާރުގެ ސިޔާސަތުތައް ތަންފީޒު ކުރުމުގެ ޒިންމާ ކުންފުނިތަކުގެ މުވައްޒަފުން ވެސް އުފުލައެވެ. އެހެންކަމުން ސަރުކާރު މުވައްޒަފުންގެ ބަޔަކަށް ހަޤީޤަތުގައި ކޮންމެވެސް ސިފައެއްގައި ކުންފުނިތަކުގެ މުވައްޒަފުން ވެސް ވެއެވެ. ދެން ތިއްބެވީ ސަރުކާރުގެ ސިޔާސަތު ތަންފީޒު ކުރުމުގައި އެހީތެރިވެ، އަދި ސަރުކާރު ޕްރޮމޯޓް ކުރުމުގެ ޒިންމާ ވެސް އުފުލަން ޖެހޭ ރައްޔިތުންގެ މަޖިލީހުގެ މެންބަރުންނެވެ.\nމިދެންނެވި ހުރިހާ ފަރާތްތަކަކީ ވެސް ރައީސުލްޖުމްހޫރިއްޔާ ކަނޑައަޅުއްވާ ސިޔާސަތުތައް ކާމިޔާބުކަމާއި އެކު ރައްޔިތުންނާއި ހަމައަށް ގެނެސްދިނުމުގެ ޒިންމާ އުފުއްލަވަން ޖެހޭ ފަރާތްތަކެވެ. ނަމަވެސް ފެންނަނީ މިމަންޒަރެއް ނޫނެވެ.\nސިވިލް ސާވިސް މުވައްޒަފުންނަށް ބަލާއިރު އެއީ ސިޔާސީ އެއްވެސް މަސައްކަތެއް ކުރަން ޖެހޭ ބައެއް ނޫނެވެ. ނަމަވެސް ސިވިލް ސާވިސްގެ ޤާނޫނުން ސިވިލް ސާވަންޓުންގެ މައްޗަށް މަތިކޮށްފައި އޮތް ވާޖިބަކީ ސަރުކާރުގެ ސިޔާސަތު ތަންފީޒު ކުރުމެވެ. ޤާނޫނުން އެވާޖިބު ހަވާލުކޮށްފައި ވީނަމަވެސް ސަރުކާރުގެ ސިޔާސަތު ތަންފީޒު ކުރުމަށް ގަސްދުގައި ހުރަސްއަޅާ ސިވިލް ސާވަންޓުން ވަރަށް ގިނައެވެ.\nކުޑަކުޑަ މިސާލެއް ދަންނަވާލާނަމެވެ. ސަރުކާރުގެ ކޮންމެ މިނިސްޓްރީއެއްގައި ވެސް ވަރަށް ބޮޑު ޕީއާރް ޑިޕާޓްމަންޓެއް ނުވަތަ މީޑިއާ އާއި ބެހޭ ޑިޕާޓްމަންޓެއް އޮވެއެވެ. ރައީސް ޔާމީންގެ އެންމެ ގިނަ ތަރައްޤީގެ މަޝްރޫޢު ހިންގާ މިނިސްޓްރީގައި ވެސް މިފަދަ ޑިޕާޓްމަންޓެއް އޮވެއެވެ. އެތަނުގައި "ވަރަށް ބޮޑު މީޑިއާ އޮފިޝަލެއް" ހުންނަވައެވެ. ނަމަވެސް އެ މިނިސްޓްރީ އިން ކުރައްވާ އެއްވެސް މަސައްކަތެއް މައުލޫމާތު ސާފުކުރުން "ކަނޑުލުން ހިތި ފިލުވުމަށް ވުރެ އުނދަގުލެވެ."\nއެބޭފުޅާ އަށް ފޯނު ކުރުމުން ފޯނަށް ޖަވާބު ދެއްވާނީ ވެސް މަދު ފަހަރަކު އެވެ. ފޯނަށް ޖަވާބު ދެއްވާ ފަހަރެއްގައި ވިދާޅުވާނީ ސުވާލުތައް ވައިބާ ކޮށްލުމަށެވެ. ވައިބާ މެސެޖަށް ތިން ހަތަރު މަސް ވާއިރު ވެސް ޖަވާބެއް ނުދެއްވައެވެ.\nމިނިސްޓްރީގެ ނަން އެހެން ފުރުސަތެއްގައި ލިޔާނީއެވެ.\nމިއީ އެންމެ މިނިސްޓްރީއެއްގެ ވާހަކައެވެ. ނަމަވެސް ސަރުކާރުގެ ގިނަ އޮފީސްތަކުގެ ވެސް ހާލަތު ހުރީ މިދެންނެވި ގޮތަށެވެ.\nސަރުކާރުގެ އޮފީސްތަކުން މައުލޫމާތު ހޯދުމަށް ޤާނޫނީ ގޮތުން އެތައް މަރުހަލާއެއް ކަޑައްތުކޮށްގެން މައުލޫމާތު ލިބޭނެ ގޮތްތައް އެބަހުއްޓެވެ. ނަމަވެސް އެފަދަ ބުރައެއް އުފުލައިގެން މައުލޫމާތު ލިބޭއިރު ގިނަ ފަހަރަށް އެމައުލޫމާތު އޮންނަނީ ކުނިވެފައެވެ. ނުވަތަ އެފަދަ ބުރައެއް އުފުލައިގެން މައުލޫމާތެއް ހޯދުމުގެ ޒިންމާ ކޮންމެހެން މީޑިއާ އިން އުފުލާކަށް ނުވެސް ޖެހެއެވެ. އެއީ ވަރުވަރުން މުސާރަ ދެއްވާފައި ތިއްބެވި ކިތަންމެ ބޭފުޅުންނެއް އޮފީސްތަކުގައި ތިއްބަވާތީއެވެ.\nދެން ސަރުކާރުގެ ކުންފުނިތަކެވެ. ކުންފުނިތަކުގެ އެމްޑީ އިންނާއި ޗެއާމަނުން ސަރުކާރު ހިންގާ ޕާޓީގެ ބައްދަލުވުންތަކުން ވަރަށް ގިނައިން ފެނެއެވެ. ނަމަވެސް ސަރުކާރުގެ ސިޔާސަތު ތަންފީޒު ކުރުމުގައި ގިނަ އެމްޑީންނާއި ޗެއާމަނުން ވަނީ ފަހަތުފަޔަށް ބުރަވެފައެވެ. އަދި އިޖުތިމާޢީ ޒިންމާގެ ދަށުން ކަމަށް ވިދާޅުވެ ބައެއް އެމްޑީންނާއި ޗެއާމަނުން ގެންދަވަނީ އިދިކޮޅު ސިޔާސީ ފަރާތްތަކަށް ސަރުކާރު ކުންފުނިތަކުން ޚަރަދު ވެސް ކުރައްވަމުންނެވެ. މިކަމުގެ ހެކި ވަރަށް ގިނައިން ފެންނަން އެބަހުއްޓެވެ. އެހެކިތައް ވަރަށް އަވަހަށް "ވަގުތު" އިން ހާމަކުރާނެއެވެ.\nދެން ތިއްބެވީ ރައްޔިތުންގެ މަޖިލީހުގެ މެންބަރުންނެވެ. ސަރުކާރު ހިންގާ ޕާޓީގެ ޚަރަދުގައި ކެމްޕޭން ކުރައްވައިގެން މަޖިލީހުގެ ގޮނޑިއަށް ވަޑައިގެންނެވިއެވެ. އަދި އޭގެ ފަހުން ވެސް ސަރުކާރުގެ ތެރެއިން ލިބެން އޮތިއްޔާ އޮތް އިނާޔަތަކާއި ފައިދާއެއް އެބޭފުޅުންނަށް ލިބިވަޑައިގަންނަވައެވެ. އެކަމުގައި ޙައްޤެއް ބާތިލެއް ނެތެވެ. ކޮންމެ ސަރުކާރެއްގައި ވެސް ކަންތައް ހިނގަނީ މިގޮތަށެވެ.\nނަމަވެސް އެމެންބަރުންގެ ފަރާތުން ސަރުކާރަށް ލިބޭ ސިޔާސީ ފައިދާއެއް ނެތެވެ. ޓީވީ އިންޓަވިއުއެއް ނުވަތަ ނޫސްވެރިންގެ ބައްދަލުވުމެއްގައި ދައްކަވާ މޮޅު ވާހަކަފުޅެއް ފިޔަވައެވެ. ސަރުކާރު ދިފާޢުކޮށް ސަރުކާރު ޕްރޮމޯޓްކޮށް ސަޕޯޓަރުން އިތުރު ކުރުމަށް ވުރެ ބޮޑަށް ޒާތީ ހަސަދަވެރިންގެ ދުވަސް ދުއްވާލާ، އަމިއްލަ ޖާހަތު ބޮޑު ކުރުން ފިޔަވައި އިތުރު މަސައްކަތެއް ބައެއް މެންބަރުން ނުކުރައްވައެވެ.\nމިކަންކަމުގެ ނަތީޖާ އަކަށް ވެގެން ދާނީ ކޮންކަމެއް ހެއްޔެވެ؟ މިނިސްޓްރީތަކުގެ ޕީއާރް މަސައްކަތްތަކަށް ބޭކާރު ޚަރަދުތަކެއް ކުރެވި ނަތީޖާ ނުދެއްކުމުގެ ނަތީޖާއަކަށް ވެގެން ދާނީ ސަރުކާރުން ކުރަމުންދާ ކަންކަމުގެ ތެދު މައުލޫމާތު ރައްޔިތުންނަށް ނުލިބުމެވެ. ތަރައްޤީގެ މަޝްރޫޢުތައް ފެށި އަދި ނިމިގެންދާ މިންވަރު ރައްޔިތުންނަށް ސާފު ނުވުމެވެ. އިދިކޮޅު ފަރާތްތަކުން ސަރުކާރާއި ބެހޭ ގޮތުން ދައްކާ ވާހަކަތަކަށް ފުރިހަމަ ރައްދެއް ސަރުކާރު ފަރާތުން ނުދެވި އިތުރު ދައުރެއްގެ ހުވަފެން ސަރުކާރަށް ބިލާހަކަށް ވެގެން ދިއުމެވެ.\nކުންފުނިތަކުގެ އެމްޑީންނާއި ޗެއާމަނުންގެ އަމަލުތަކުގެ ސަބަބުން ދެން އަންނަ ސަރުކާރަކުން ވެސް އެބޭފުޅުންނަށް މަގާމު ކަށަވަރު ވާނެ ކަމުގެ ޔަގީންކަން ލިބިދާނެއެވެ. ނަމަވެސް ސަރުކާރުގެ ތެރޭގައި ތިބެގެން އެބޭފުޅުން އިށީންނާނެ ގަލެއް ހޯދަން އެކުރާ މަސައްކަތް ނުހުއްޓުވައިފިނަމަ ރިޔާސީ އިންތިޚާބުގެ ތެރޭގައި އެކަމުގެ ހިތި ރަހަަ ސަރުކާރުގެ ކަރުބުޑުގައި ލާނެ ކަމާއި މެދު އިތުރަށް ސުވާލު ވެސް ކުރާނެ ކަމެއް ނެތެވެ. މަގާމުގެ ނުފޫޒު ބޭނުން ކުރައްވައިގެން އެމްޑީންނާއި ޗެއާމަނުން އިދިކޮޅު ފަރާތްތަކަށް ކުރަމުން ގެންދާ ޚަރަދުތައް މިހާރުން މިހާރަށް ހުއްޓުވޭނެ ގޮތެއް ސަރުކާރުން ހޯދަން އެބަޖެހެއެވެ.\nރައްޔިތުން މަޖިލީހުގެ ބައެއް މެންބަރުން ޒާތީ ކަންކަން ކުރިއަށް ނެރުއްވައިގެން ކުރައްވަމުން އެގެންދަވާ ކަންތައްތަކުގެ ނަތީޖާ ވަރަށް ގޯސްވާނެއެވެ. ރިޔާސީ އިންތިޚާބުގެ މުޅި ކެމްޕޭން ކޮންޓްރޯލް ކުރައްވަމުން އެގެންދަވާ ރައްޔިތުން މަޖިލީހުގެ މެންބަރުން ރައީސް ޔާމީން ޕްރޮމޯޓް ކުރުމުގެ ބަދަލުގައި އަމިއްލަ ދުޝްމަނުން ނައްތާލާ، އަމިއްލަ މަންފާ ހާސިލް ކުރަން ކުރަމުން ގެންދާ ކޮންމެ ކަމެއްގެ ނަތީޖާ އަކީ ރައީސް ޔާމީނަށް ވޯޓްތަކެއް މަދުވެގެން ދިއުމެވެ.\nބަޣާވާތް ކުރުމަކީ ހަތިޔާރު ހިފައިގެން ވެރިކަން ވައްޓާލުން އެކަންޏެއް ނޫނެވެ. ފައިސާ ދީގެން ސުޕްރީމް ކޯޓުން އަމުރެއް ނެރުން އެކަންޏެއް ވެސް ނޫނެވެ. ރައްޔިތުންގެ މަޖިލީހުގެ މެންބަރުންނަށް ރިޝްވަތު ދީގެން ސަރުކާރު ބަދަލު ކުރަން މަސައްކަތް ކުރުން އެކަންޏެއް ވެސް ނޫނެވެ.\nސަރުކާރާއި ދެކޮޅަށް ޤާނޫނާއި ހިލާފަށް ކުރަމުން ގެންދާ ކޮންމެ ކަމަކީ ބަޣާވާތެކެވެ. ސަރުކާރުގެ ބޮޑު މަންޒަރަށް ބެލުމުން ފެންނަ މަންޒަރަކީ މިހާރު "ސަރުކާރު ނޭވާ ހާސްކޮށްލާނެ ބަޣާވާތެއް" ތައްޔާރުވަމުން އަންނަނީ ސަރުކާރުގެ އެތެރެއިން ކަމެވެ. ސަރުކާރުގެ އެތެރެއިން ވަޒީފާ އާއި އެހެނިހެން ފައިދާތައް ހޯދާ ހާއިނުންނަކީ ރައީސް ޔާމީނަށް ވެރިކަން ދިފާޢު ކުރަން މިހާރު އޮތް އެންމެ ބޮޑު ހުރަހެވެ. ސަރުކާރުގެ މައްޗަށް ބާރު ނުފޯރުވޭ ހިސާބަށް އެމީހުން ދުރު ނުކޮށްފިނަމަ މިއަހަރުގެ ރިޔާސީ އިންތިޚާބު ކާމިޔާބު ކުރަން ރައީސް ޔާމީން ދެކެވަޑައިގަންނަވާ ހުވަފެން ވާނީ ބިލާހަކަށެވެ.\nޖޫން 1, 2018 - 00:14\nމީ ވަރަށް ވެސް ތެދުވާހަކަފުޅެއް\nއަނިޔާވެރި ސަރުކާރެއް ވައްޓާލަންޖެހޭ.\nކަޅު ފައިސާގެ ސަރުކާރެއް.\nކޮރަޕްޝަނާއި ވައްކަން ހުއްދަކުރި ސަރުކާރު ވައްޓާލަންޖެހޭ\nޖޫން 1, 2018 - 01:46\nކަލެއަށް ކޮރަޕްސަން އެއީ ކޮންއެއްޗެއްކަން އެގޭތަ\nޖޫން 1, 2018 - 07:16\nޖޫން 1, 2018 - 06:21\nއަނިޔާވެރި ސަރުކާރެއް އަހަރެމެން ދެކެފިން. އެއީ.އެމްޑީޕީ ސަރުކާރު، ދިވެހި ކުންފުނިތައް އިންޑިޔާއަށް ވިއްކާލި، ފާދިރީ ހާޑިން ހަމްއަށް ދައުލަތުގެ މާލިއްޔާތުން ބައިއެޅި، ދިވެހިންގެ 100 ޕަސެންޓް ހިއްސާއޮތް ދިރާގު ދިވެހިން އަތުން ފޭރި ބޭރުގެ ބަޔަކަށް ވިއްކާލި. ނަޝީދުގެ އައުވާނު ޑެންމާކަށް ފެންކުންފުނި ވިއްކާލި. މިހިރީ ދިވެހިންގެ ހަރުމުދާތައް އަނިޔާވެރިކަމާއެކު ލާދީނީ އެހީތެރިންނަށް ދިން ކަމުގެ ހެކި. ކަލޭމެން އަނިޔާވެރިއޭ ތިކިޔަނީ، ﷲ އަށް ބިރުވެތިވުމެއްނެތި ހަދާ ބޮޑު ދޮގެއްގެ ގޮތުން. ކަލޭމެންނަށް ހަލާކާ ގެއްލުން ހުރި. ކަލޭމެނަކީ، ޔަހޫދީންނަށްވުރެ ނުބައި ދޮގުހަދާ ބައެއް.\nޖޫން 1, 2018 - 16:14\nމި އޮތް ރޯދަ މަހު ކޮންހާ ބުހުތާނެއް ތި ހަދަނީ\nޖޫން 2, 2018 - 01:11\nޜަބީލް ތިބުނީ 100ގެ ތެދު ވާހަކައެއް\nޖޫން 1, 2018 - 00:16\nމަޖްލީސް (މެމްބަރުނަކީ ސަރުކާރު ޕުރޮމޯޓް ކުރަން ޖެހޭ ބައެއް) ހަމަ ކައުސިލަރުންނަކީ ވެސް އެފަދަ ބައެއް އެމީހުން ވެސް އެމީހުން ގެ ޕާޓީ ޕުރޮމޯޓް ކުރަން މަސައްކަތް ކުރާނެ ދެން ކިހިނެއްވީތޯ މަނިކްފާން އެބޭފުޅުން ގެ ވާޖިބައް ހުރަސް އަޅަނީ މިސާރަ ނުހިނގާ ގޮތައް ގޭގަ މަޑުކުރަން އަންގަނީ.. ތި ވިދާޅުވާ ސިޔާސަތުތައް ޕުރޮމޯޓް ކުރަން ޖެހެނީ ހަމަ އެކަނި ޕީޕީއެމްގަ ތޯ....\nޖޫން 1, 2018 - 10:33\nތިޔަ ވިދާޅުވީ ނުބައިކޮށް، ކައުންސިލަރުންނަކީ، ލާމަރުކަޒީ ގާނޫނުގެ ދަށުން ރައްޔިތުން ހޮަވާ ބައެއް، އެމީހުން ހޮވަނީ، އޭރަކު އޮންނަ ސަރުކާރަކުން އެރަށެއް ނުވަތަ އެދާއިރާއެއްގެ ރައްޔިތުންނަށް ކޮށްދޭން ކަނޑައަޅާ ކަންކަން ކުރުމަށާއި، ސަރުކާރުގެ ސިޔާސަތު ތަންފީޒު ކުރުމަށް. ފަހަރެއްގައިވެސް، އެމީހުން ސަޕޯޓުކުރާ ޕާޓީ ޕްރޮމޯޓު ކުރާކަށްނޫން. މިއީ ކަމަށްވެދާނެ ތި ކައުންސިލަރުންނަށްވެސް ވިސްނިފަ އެއޮންނަ ގޮތަކީ، މުޅިއަކުން ގޯހެއްނޫން. ތަންދޮރު އެނގި ގާނޫނާއި، މަސްއޫލިއްޔަތު އެނގޭ މިންވަރެއްގެ މައްޗަށް އެމީހެއްގެ އަމަލާ ބަސްހުންނާނީ.\nޖޫން 1, 2018 - 00:17\nއާދަމްނަވާޒްގެ ލިޔުން ރީއްޗަސް ސަރުކާރަށްއޮތް ހިތްނިޔަތް ރަގަޅުނޫންކަން ވަރަށް ސާފު! ބޭރުފުށް އޮމާންކޮށް މަދު ޢިބާރާތަކުން އެމްޑީޕީ ކުށްވެރިކޮށްފަވަނީ ލިޔުމުގެ ހިތްނިޔަތުގައި މަތިއަޅަންކަން ވަރަށް ސާފެވެ.\nޖޫން 1, 2018 - 00:23\nރަގަނޅު ލިއުމެއް!!! ކޮންމެފަހަރަކުވެސް މިފެންނަނީ ރައިސް އަތަށް ބަޔަކު ގޮއްވާލާތަން!! ދުރާލާ އެފަދަ މައީމާތު ރައިސްއަށް އަރުވާ ފަރާތްތަކުންވެސް އަރުވާ!! ނަމަވެސް އެމަނިކުފާނު އެހާ އިތުބާރު ކުރައްވާ ބޭފުޅުން ނުވަތަ ބޭފުޅެއް އެމަނިކުފާނުގެ ބުރަކައްޓަށް ހަންޖަރު ހަރާލާނެކަމަށް ގަބޫލުފުޅު ނުކުރައްވާ!! ބަލާ އަދީބު ކަންތައްބކުރެއްވި ގޮތް!! އޭނާވެސް ކުޅިބައި އަތުރަނީ އިދިކޮޅަށްކަން ރައިސްއަށް ދެންނެވި ބޭފުޅުން އޭރު ދިޔައީ ދަންނަވަމުން!! ދެން އޮތީ ސްޕްރީމްބކޯޓުން ޖެހި އެތިފަހަރު!! އޭރު ހުރި ކަމިޝަރުގެވެސް ކަންތައްތައް ކުރަމުން ދިޔައީ ރަގަނޅަށް ނޫންކަން އޭނަގެ ދަށަށް ހުރި މީހާ ދިޔައީ އަންގަމުން!!! ދުރާލާ ފިޔަވަޅެއް ނޭޅުނު!! އަތައް ގޮއްވާލީ!! ދެން އެއައި ހާސްގަނޑުގެތެރޭ އިޚްލާސްތެރި ތެދުވެރި މީހާވެސް ބޭރުކުރެވުނުތަން ފެނުނީ!! ދެން މިހާރު!! އެމްޑީޕީން ގާނޫނުތަކަށް ގޮންޖަހާފަ އިއްޔެ އެކުރިކަމެއް އެމީހުން ބޭނުންވިގޮތަށް ކޮށް ނިންމާލީ!!! ފިޔަވަޅު ނޭޅުނީ ކީއްވެ؟؟ މިއީ ވިސްނާލަންޖެހޭކަމެއް!!! ދެވޭ މަޢުލޫމާތުގެ އަލީގައި ދުރާލާ ވެރި މީހާ ފިޔަވަޅު ނާޅާނަމަ ރިޔާސީ އިންތިޚާބުވެސް އަތައް ގޮއްވާލާނެ!!! ވިސްނާ!! ވިސްނާ!!! އިޚްލާސްތެރިން ކައިރިކުރޭ!!!\nޖޫން 1, 2018 - 00:37\nއެކައުންޓަށް މިލިއަނުން ޑޮލަރު ވަންނަންޏާ ވޯޓު ނުގެއްލޭތަ.\nވަރަށް ވެސް ތެދުވާހަކަފުޅެއް. ޝުކުރިއްޔަ ވަގުތު\nޖޫން 1, 2018 - 00:54\nވަރަށް މައުނަވީ އޮއްޓަރު ހުރި ލިޔުމެއް. އެމްޑީޕީ ހާއިނުން ޑީޕޯޓްކޮށް އާބިދާގޭ މޮހޮންމަދާއެކު އިސްރާއީލަށް ފޮނުވާލާ\nވަރަށް ރަނގަޅު ލިޔުމެއް. މިއީ ހަގީގަތް. އަޅުގަނޑު ދަންނަވާނީ، އަޅުގަނޑު ދަންނަ ސަރުކާރުގެ އެންމެ މަތީ މިނިސްޓްރީ އެއް ކަމުގައިވާ ފައިސާއާއި ބެހޭ ހުރިހާ ކަމެއް ނިންމާ މިނިސްޓްރީއަށް އެކަނި ބަލައިލިޔަސް ތިކަން އެނގެން އެބަހުއްޓެވެ. އެތަނުގެ ޕީއެސް އަކީ ގާސިމް އިބްރާޙިމް ގެ ޕަޕެޓެކެވެ. އޭނާގެ ބައްޕަ އަކީ، ގާސިމްގެ ފައިނޭންޝަލް ކޮންޓްރޯލާއެވެ. ހަމަ އެމިނިސްޓްރީގައި މަސައްކަތް ކުރާ ފައިނޭންޝަލް ކޮންޓްރޯލާއަކީ ސަރުކާރާ ދެކޮޅު މީހެކެވެ. އެ މިނިސްޓްރީގެ ބަޖެޓް ހެޑަކީ، އެމްޑީޕީ އެކްޓިވެސްޓެއްގެ ދަރިއެކެވެ. އަދި އޭނާއަކީ އެމްޑީޕީ ސަރުކާރުގެ އުފެއްދި ޔުޓިލިޓީ ކުންފުނީގެ އެމްޑީއެވެ. މިހެން ކިޔާކަމުގައިވާނަމަ އެ މިނިސްޓްރީގައި ތިބީ ހުސް އޭގެ މީހުންނެވެ. ސުވާލަކީ އެ ސީނިއަރ މިނިސްޓްރީގެ މިނިސްޓަރަށް ހަމަ ނޭނގެނީ ތޯއެވެ. މިކަމާ ވަރަށް ބޮޑަށް ވިސްނާ ފިކުރު ކުރަން އެބަޖެހޭ.\nޖޫން 1, 2018 - 01:07\nސަރުކާރުގެ ކޯޑިނޭޓަރަކު އޭނާ މަސައްކަތް ކުރާ އޮފީސް ނޫން އެހެން މިނިސްޓްރީއަކަށް ގޮސް އެތަނުގައި ހުންނަ ހުރިހާ ކަމަކާބެހި، އެތަނުން ދޫކުރާފައިސާގެ ކަންކަމާބެހި، އޭނާ ބޭނުންވާ ގޮތަކަށް އެކަން ކޮންތްރޯލްކޮށްގެން އޭނާއަށް ފައިދާ ކުރާ ގޮތަށް އެކަން ކުރާކަމަށް ވަރަށް ގާތް މީހަކު ބުނި، އަދި އެ މިނިސްޓްރީގެ މިނިސްޓަރ މިމީހާއާއި ވަރަށް ގާތް ގުޅުން ބާއްވައިގެން އޭނާއަށް ފައިދާ ހުރި ގޮތަށް މީނާ ބޭނުންކޮށްގެން ވަރަށް ގިނަ ކަންތައްތައް ކުރެއެވެ. މީނާގެ އުނދަގުލާ ހެދި މިނިސްޓްރީގެ ހުރިހާ މުވައްޒަފުން ތިބެނީ ވަރަށް ރުޅި ގަދަވެފައެވެ.، މިކަން ނުހުއްޓުވައިގެން މިނިސްޓަރ ދެކެވެސް މުވައްޒަފުން ތިބެނީ ރުޅިއައިސްފައެވެ. މިއީ މިނިސްޓަރ ވިއްކައިގެން ކައިބޮއި އުޅޭ މީހެއްކަން ވަރަށް ގިނަ މީހުން ބުނާތީ އަޑު އަހަމެވެ.\nޖޫން 1, 2018 - 00:55\nކެނެރީ ނަސީދަކީ ފިތުނަ ފަސާދައިގެ އައްޕަ...\nޖޫން 1, 2018 - 00:58\nޖޫން 1, 2018 - 01:01\nނަވާޒު ކަލޭ ބުރާތިކާފައިތަތިހިރީ! ހޭވެރިވާކަހަލަ ލިޔުންތައް ލިޔެބަލަ!\n1 އިންތިހާބެއް ބާއްވައިގެން ތާ އިންތިޙާބަކުން ބަލިވާނީ ކޮޔެއް ހީވަނީތަ އިންތިޙާބެއް ބާއްވާނެހެން...\n2 އިންތިޙާބެއް ބޭއްވިޔަސް ކޮންމެހެން ވޯޓަކުން ނޫން މޮޅުވާނީ ކޯޓުން ގޮތެއް ނިންމިދާނެ ހެހެހެހެހެހެ...\nޖޫން 1, 2018 - 01:10\nމީ ދެ ކެބިނެޓް އޮންނަ ސަރުކާރެއް މިނިސްޓްރީ ތަކަށް ދީފައިވާ ވަރަށްވުރެމަތީ އިޚްތިޔާރުތައް އަޅުގަނޑު (މެޑަމްގެ) ކެބިނެޓުން ކުރިއަށް ގެންދާނެ އަސްލުގަ ރަނގަޅުވާނީ ދެސަރުކާރު ކިއްޔާ ހުރިހާ ގެއްލުމެއް ލިބެނީ ޔާނަށް\nޖޫން 1, 2018 - 01:11\nކޮންމެ ކަމަކަށް ބަޣާވާތް ބަޣާވާތޭ ކިޔަނީ މީހުނަށް ބޮޑެތި އަނިޔާވެރި ހުކުމް ތަށް ކުރަން ވެގެން ތޯއެވެ؟\nޖޫން 1, 2018 - 01:14\nމަޖިލިސް މެމްބަރުގެ ޒިންމާއަކީ ސަރުކާރު ޕްރޮމޯޓް ކުރުމެއް ނޫން.\nއެހެންތަ ރިޝްވަތުހިފާފަ ސަރުކާރުވައްޓާލުން ދޯ.\nޖޫން 1, 2018 - 01:21\nމިކަމުގެ އެންމެ ކުރީސަފުގައި އުޅޭ އެއްތަނަކަށް ޤައުމުގެ މައި އެއާރޕޯޓް ހިންގާ ކުންފުނި އެމްއޭސީއެލް ވާނެއެވެ. އެކުންފުނީގެ އެމްޑީ އަކީ ސީދާ ސަރުކާރާ ދެކޮޅުމީހުންނަށް ޚާއްސަ އިސްކަމެއްދީގެން އެމީހުންނަށް ކަންކަން ފަހިކޮއްދޭ ބޭފުޅެކެވެ. ސަރުކާރަށް ތާއީދުކުރާ މީހުން އުޅެނީ އަބަދުވެސް ކޮންމެވެސް ކަންތައްގަޑެއްގެ ތެރޭގައެވެ. މިތަން ސަލާމަތްކުރާނެ ގޮތެއްވަރަށްއަވަހަށް ބޭނުން އެބަވޭ. މި އެމްޑީ އުޅެނީ މިނިސްޓަރ ސައީދު ބޮލަށްވެސް ޗިޕުޖަހައިގެން ހުރިހާ ކަންކަން އޮޅުވާލައިގެން އަސްލު ހަޤީގަތް އިންގިދާނެތީ ސަރުކާރަށް ތާއީދު ކުރާ އެއްވެސް މުއައްޒަފަކާ ސައީދު ދިމާވެދާނެތީ އެކަމަށް ވަރަށް ވިސްނައިގެން އަބަދުވެސް އުޅޭނީ، އަސްލު މީނައަކީ ބޮރޯއައް ޑީލްއެއް ހަދާދީގެން އެމްޑީ ކަން ހޯދިމީހެއް، މި ކޮމެންޓް ޕަބްލިޝްކޮށް މީގެން ފޮނި ބަދަލެއް މި އެއަރޕޯޓަށް ލިބޭނެކަމަށް އުންމީދު ކުރަން.\nޖޫން 2, 2018 - 01:15\nއެމްއޭސީއެލް އެމްޑީ އެއީ ބަރާބަރު މީހެއް އޭނައަށް ނޯޅޭ އޭނަގެ ވަޒީފާއެއް\nވަރަށް ފުރިހަމަ ރިޕޯޓެއް..ފިޔަވަޅު އެޅުއްވުން ލަސްނުކުރެއްވުމައް ގޮވާލަން..ޚާއިނުންގެ ކިބައިން ގައުމު ސަލާމަތް ކުރުން ރައީސް ޔާމީންގެ މައްޗަށް ވާޖިބު..\nޖޫން 1, 2018 - 01:22\nހޫން ...ތިކަން ތިޔަވަނީ އެއްމެ ބަރާބަރަށެވެ. އެމްޑީޕީގެ އެކްތިވިސްޓެއް ޕީޕީއެމްއަށް ސޮއިކޮށްލާތަނުން އޭނާއަށް ހުޅުމާލެއިން ފުލްޓްދީ އަދި ނުވިތާކަށް ބޮޑެތި މަގާތައްވެސް މެޑަމް ދެނީއެވެ. މިކަހަލަވާހަކަތައް ނޫހުން ކިޔާލީމާވެސް އަންނަނީ ހިންޔެވެ. މިފަހަރު ފުލެޓްތައް ހަމަ ދިނީ މުޅިންވެސް އެގޮތަށެވެ، މެމްބަރު މަޖިލިސްގެ ގޮނޑި ހޯދަންވެގެން ފުލެޓްވެސް ރަށް ރށުގެ ބޮޑެތި އެކްޓިވިސްޓުންނަސް ދީފައި އެބަހުއްތެވެ.\nވަގުތުން މިލިޔުންލިޔަން މާލަސްވެއްޖެ ސަރުކާރުގެ އެއްވެސް ވާހަކައެއް ސީދާ މިނިސްޓަރ މީޑިއާއަށް ކިޔައިނުދޭހާ ހިނދަކު އެމަޝްރޫއެއްގެ އަޕްޑޭޓެއް ކީއްކުރަން ވާހަކައެއްވެސް ނޭގޭނެ\nއަދި ސަރުކާރަށް ސަޕޯޓްކުރާ މީހަކު މެމްބަރަކާ ނުވަތަ އަދި އެހެންވެސް މީހާކާއި ބައްދަލުކުރަން އެދިއްޖެނަމަ ވަގުތެއްވާކަމަކަށް ނުވޭ ފުރުސަތެއް އޮތަސް އޮތީ އިދިކޮޅުމީހުންނަށް މިހެންވުމުގެ ސަބަބުން ޕާޓީއާއި މިސަރުކާރު މަތިން ފޫހިވާ މީހުންގެ ނިސްބަތް ދަނީ ދުވަހުން ދުވަހަކަށް ދަށަށް\nއޮފީސް ތަކުންނާއި ރައްޔިތުންނާއި ގުޅުން ހުރި ކަންތައްތަކުގައި އެބަޖެހޭ އަމިއްލަފައިދާއަށް ނުބަލާމަސައްކަތްކުރަން ކޮންމެހެން އަޑުކިޔާސޯބަށް ތެޔޮޖަހާއުސޫލުން ކަންތައްތައް ކުރަންޏާ ވެއްޓޭނީ ސަރުކާރުގެ އަގު\nޖޫން 1, 2018 - 01:29\nތިޔަހެން ވާން ދިމާވާ ސަބަބަކި ސިޔާސީ މަގާމްތައް ދިނުމުގާ ގިނައިން ދީފާތިބީ ކުލަ ބަދަލުކުރި އެމްޑީޕީގެ ސަޕޯޓަރުންނަށް ވާކަން .ހަގީގަތުގަ ސިޔާސީ މަގާމް ދޭންވާނީ އިންތިހާބުގެ ކެމްޕޭނުގާ ޔާމީނު ހޮވަން ގަދައަޅާ މަސައްކަތް ކުރި ފަރާތްތަކަށް . އިހްލާސްތެރިންނަކީ އެއީ އެނޫންގޮތަކަށް ވަޒީފާދަވޭ ފަރާތްތަކަށް ސަރުކާރު ގެ ބޭނުމެއް ނޯންނާނެ ، އެމީހުނަށް ބޭނުންވާނީ އެމީހުނަށް މިހާރު ލިބޭ ވަގުތީ މަންފާ ސަރުކާރުގެތެރޭ މިހާރު ހުރި މައްސަލަތަކަކީ މިއީ އެކަން މާލަހެއްނުވެ ފެންނާނެ އޭރު އޮންނާނީ ވަގުތު ފާއިތވެފާ.\nޖޫން 1, 2018 - 02:18\nކޮންމެ ބަޔަކު ކޮންމެ ކަމެއް ކޮށްގެންވެސް މިމީހާ ވެރިކަމުން ބާލަން އެބަޖެހޭ !\nޖޫން 1, 2018 - 02:43\nމިލިއުމުން ދޭހަވީ މިހާރު މިޤައުމުގައި ރައީސް ޔާމީނަށް ހެޔޮއެދޭ މީހަކުއެއްވެސް ތަނެއްގައި ނެއްކަން އަދިކޮންމެ ދިމާލަކުންވެސްފެންނަނީ ބަޔަކު ބަޣާޥަތްކުރަން އުޅެ މަންޒަރުކަން\nޖޫން 1, 2018 - 03:07\nޖަވާބެއްދެވާކައް ނެތެވެ ސަރުކާރުން ބޮޑަތި ހޭދަތައްކޮއްގެން ހިންގާ މަސްރޫތަކުގެ މަސައްކަތުގަ ކޮލިޓީއެއް ނުހުރޭ މިހެން ވަނީ ސަރުކާރުން އިހުލަސްތެރިކަމާ އެކު ހަވާލުކުރާ މަސައްކަތުގަ އަޑިނޭގެ ކަންތައް ތައްހުރުމުން ނޫސްވެރިން އެސުވާލުތައް އެމީހުނާކުރާނެކަން އެންގޭތީ ޖަވާބުދޭން ބޭނުން ނުވަނީއެވެ ސަރުކާރައް ނިސްބަތްވާ ގިނަ އެމްޑިން ނަކީ ކަޓްޖެހުމުގަ ހައްދުންނެއްޓި ބޭޒާރުވެ ބޭކާރު ބައެކެވެ ރައީސް ޔާމިނައް ހުރި ބޮލުރިހުމެކެވެ\nޖޫން 1, 2018 - 03:11\nރަގަނޅު ވާހަކައެެއް ޔިއްޔެ މީހަކު ގުޅާފަ ބުނި ޔާމިން ކެމްޕެއިން އޮފީހުންނޭ..ތާއިދު އެބައޮތްހޭ...ބަލަ އަޅުގަނޑު ބުނިން އިދިކޮޅު 30 ވޯޓް ލިބޭނެ ގޮތެއް އެބައޮތޭ ދެއްވާށޭ އިސްބޭފުޅެއްގެ ނަމްބަރ ބައްދަލު ކުރަށް ..އެކަމެއް ނުވި ގުަޅި ބޭފުޅާ ބޭނުމެެއްނުވި ...ސުޓޭޓް މިނިސްޓަރަކަށް މެސެޖު ކުރިން އެކަމާ ފަހުން ގުޅާނަމޭ ބުނަނީ...ބަލަ މިފަދަ ބޭފުޅުން ލައިގެން މިކަން ވާނެތޯ...ރަށް ރަށުގައި ތިބި ޙާއްސަ ބަސް ވިކޭ މީހުން މިގޮތަށް ދިއްކޮށްލާ އަތުގައި ހިފަންނޭގޭ މީހުން ފަހުން ރޯން ޖެހޭނީ....\nޖޫން 1, 2018 - 04:51\nހއ ގަ އެއާރޕޯޓު އޮންނަރަށުގެ މީހަކުވެސް ސިޔާސީ ބޮޑުމަގާމެދީފަ ހައުސިންގަ އެބަހުރި. އޭނަގެ އާއިލާމީހުންގެ ތެރެއިން ދެވޯޓުވެސް ސަރުކާރަށްލިބޭނެހެންހީނުވޭ.. އެއެއްމެންނަކީ މޑޕ މީހުން... ސަރުކާރަށް ތާއިދު އިތުރުކުރުމަށް އޭނަކުރާ އެއްކަމެވެސް ފެންނާންނޯންނާނެ... އެހެރީ ބޮޑުމުސާރައިގަ.. ދެންތިބުނާގޮތަށް އެއްޗެހޯދުމަށް ދިއްކުރާ އަތަގު ނުހިފާއިގެން ކަންބޮޑުވުމުގެބޭނުމެނެތް... ތިވެސް ބޭނުންފުދުމުން ވޯޓުން ނުދޭނެމީހުން... އަމިއްލަނަފްސަށްވެސް އިޙްލާސްތެރިނުވާނެމީހުން.. ރޔާމީން ވަރަށްބޮޑަށް މިކަންކަމަށްވިސްނަންޖެހޭނެ..\nޖޫން 1, 2018 - 06:11\nރައީސް ޔާމީންގެ ވެއްޓުމަކަށް މިވަނީ، ހައުސިން މިނިސްޓްރީން ކުރާ ކަންތައްތައް. ތިމާމެނަށް ނުކުރެވޭވަރުގެ ކަންކަން ކުރަން އުޅެނީ. ކޮންމެ ކަމެއްވެސް ކުރަންކަމަށް ދަޅަދައްކަނީ. އެއްވެސް ތެދުވެރިކަމެއްނެތް. މަކަރާ ހީލަތް ހުސްހަދަނީ. އެތާނގަ އެތިބަ ސިޔާސީ މީހުންގެ ނުފޫޒު ކަނޑުވާލައިގެން ނޫން ގޮތކަށް ލާހިކެއްނޫން މިސަރުކާރަށް ހިންދެމިލާކަށް. ސިޔާސީ ކުލަޖެހިގެން އެތަނަށް ވަދެ އެތިބަ ގިނަމީހުންނަކީ، ގަވާއިދެއް އުސޫލެއް ގާނޫނެއް ދަންނަ މީހުންނެއްނޫން. އެތާނގެ ސިވިލް ސަރވިސް މުވައްޒަފުން މިހާރު އެއީ ބޭކާރު ބައެއް.\nޖޫން 1, 2018 - 06:18\nސިޔާސީ މީހުނަކީ، ﷲ އަށް ބިރުވެތިނުވާ ހަލާލެއް ހަރާމެއް ބެލުމެއްނެތި ޖެހުނުތަނަކުން ކައި، އީމާންތެރިކަމެއްނެތި ހިޔާނާތްރިވާ ބައެއް. މީގެތެރޭގައި ގިނަވާނީ، ރަނގަޅު ވަޒީފާއެއްނެތި މިއޮއްހާދުވަހު ތިބި މީހުން. އެހެންވުމުން ސިޔާސީ މަގާމަކަށް ދެވުމުން، މިނިސްޓްރީ ތަކުގެ ޑީ.ޖީންވެސް އެމީހުންގެ ދަށުގެ މަސައްކަތު މީހުނަށް މިހަދަނީ. ސިޔާސީ މީހުންގެ ސަބަބުން ސަރުކަރުގެ ސަޕޯޓް ގެއްލިގެން މިދަނީ. އިހްލާސްތެރިކަމާއެކު، ރަށެއްގައި މަޝްރޫއެއްވެސް ނުހިންގާ. އެމީހުންގެ އާއިލާތަކަށް ފްލެޓް ދިނުމާޢި، އެމީހުންނަށް ބއިއެޅޭގޮތަށް ހުރިހާ މަޝްރުޢުތަކެއް ދިނުމާއި، އެމީހުންގެ ގާތްމީހުނަށް ވަޒީފާތަށް ދިނުން މިމީހުންގެ ކަމަކީ.\nޖޫން 1, 2018 - 06:28\nރިޔާސީ އިންތިހާބުގެ ވޯޓްލާ ދުވަސްކޮޅަށް ދިމާވާގޮތަށް މިހާރު އިއުލާނު ކޮށްފައިއެވާ ހައުސިން މަޝްރޫއަކީ، ރައީސް ޔާމީންއަށް ދިމާވާނެ އެންމެ ބޮޑު ނާކާމިޔާބީ. އެމަޝްރޫޢުގެ ހުރިހާކަމެއް އެދަނީ، ސީދާ ކޮރަޕްޝަނާ ދިމާއަށް، މީހަކަށް ލިބޭ ޕޮއިންޓް އެނގޭނެގޮތެއްނެތް، ފޯމްލަނީ ކޮންބައެއްކަމެއްނޭނގެ. ޝަކުވާކުރެވޭނީ، ފޯމްލާ މީހުނާ އެމީހުނަށް ލިބޭ ޕޮއިންޓާ އެއީ ޚައްޤު އެއްޗެއްކަން ހުރިހާ ރައްޔިތުންނަށް ފެންނާނެގޮތަށް ދެފުއްފެންނަ ގޮތަށް މައުލޫމަތު ހާމަކުރެވޭ އެއްޗަކަށް ވެގެން، އެކަން ވިޔަނުދިނުމަށް މިފަހަރު ރާވާފައިއެވަނީ، ކުޑަކޮޓަރިއެއގެ ތެރޭގަ ތިބެ ސިއްރުން ބޭނުންވާ ބަޔަކަށް ބޭނުންވަރަކަށް، އަނެއްބަޔަކަށް ކަނޑެއްކަން ފަޅެއްކަން ނޭނގި ރައްޔިތުންގެ ހައްޤުތަކާ ކުޅެލޭވޭ ގޮތަށް.\nޖޫން 1, 2018 - 06:32\nސަރުކާރުގެ ވެއްޓުމަކީ ސިޔާސީ މީހުނަށް މިނިސްޓްރީތަކުގެ ހިންގުމުގެ ތެރެއަށް ވަންނަން މިދިން ފުރުސަތު. އެމީހުން ތިބެންޖެހޭނީ ހަމައެކަނި މުސާރަ ނަގާ ބައެއްގެ ގޮތުގަ. ދެން އެމީހުން ކުރަން ޖެހޭ ކަމަކަށްވާންވީ، މިނިސްޓަރާ އެކަނި މަޝްވަރާކޮށް ސަރުކާރުގެ ސިޔާސަތު ތަންފިޒުކުރެވޭ މިންވަރު ރައީސްއަށް ނުވަތަ ކަނޑައެޅިފައިވާ ސިޔާސީ މީހަކަށް ރިޕޯޓް ކުރުން. މިއާ ހިލާފަށް މިނިސްޓްރީ ތަކުގެ ދުވަހުން ދުވަހަށް ހިނގަ މަސައްކަތުގެ ތެރެއަށްވަދެ، ފައިސާއާއި، މުވައްޒަފުންނާ އިދާރީ ކަންކަން އެމީހުންގެ ދަށުން ހިނގަން ފެށީމަ އެމީހުންގެ އެހުންނަ ސިޔާސީ (ހިޔާނާތްތެރި މަކަރުވެރި) ގޮތްގަނޑަށް ކަންކަން ދާންފެށުމުން ރައްޔިތުން ރުޅިއައުންނޫން ކަމެއް ނުވޭ.\nޖޫން 1, 2018 - 13:36\nކުންފުނި ތަކުގެ ވެރިން ދެކޭ ގޮތުގަ ޕީޕީއެމް ެެެެެެެެެެެެެެެެެ އިން ބާބާއްވާޖަލްސާތަކަށް ސަރުކާރު ކުންފުނި ތަކުގަމަސައްކަތް ކުރާ ހުރިހާ އެންމެން ވެސް ދާން މަޖުބޫރުވަޒީފާގައި ހުންނަންބޭނުންވަންޔާ.\nސިޔާސީ ކަންކަމުގައުޅެން މަޖުބޫރެއްނުކުރެވޭ. ސަރުކާރު ވަޒީފާތަކުގަ ވެސް އުޅޭނެ އެއްވެސް ޕާޓީއެއްގެ ކަންކަމުގަ އުޅެން ބޭނުން ނުވާމީހުން. ސަސަރުކާރު ވަޒީފާއިން މިމިކަހަލަ ކަކަކަކަންކަމުގަ ވަކިކުރާނަމަ ރައީސް ޔާމީން އަށް ލިބެން އޮތް ވޯޓް ކޮޅުވެސްމަދުވާނެ\nޖޫން 1, 2018 - 17:19\nވަރަށް ރަނގަޅު ރިޕޯޓެއް، މީ ކަންއޮތްގޮތް، މިހެންމިކަންވަނީ ހަގީގީ ސަޕޯޓަރުން ބައިތިއްބާފައި ޕާޓީ ބަދަލުކޮށްގެން މަތިއޮމާންކޮށްގެން އަންނަމީހުންނަށް ހުރިހައި ކަމެއް އިނާޔަތެއް ދެއްވާތީ، މީ ވިސްނަންޖެހޭކަމެއް.\nޖޫން 1, 2018 - 23:09\nރިޕޯޓް ލިޔުއްވި ބޭފުޅާ ވަރަށް ޖަޒުބާތީ ވެގެން ލިޔުއްވި އޮއްޓަރެއް ނެތް ރިޕޯޓެއް.ފުރަތަމަ ރަނގަޅު ކުރަންވީ ސަރުކާރުގެ ޕީއާރ ބައިި.އެކަން އޮތީ ރޫޅިފައި ކުދިކުދިވެފަ.ޓީމެއް ނެތް.އިތުބާރު ކުރަނީ މަދު ބަޔަކަށް.ހުރިހަަ ކަމެއް އޮތީ ރިޝްވަތާއު ބިރުދެެއްކުމާއި އަނިވެރިކަމުގެ މައްޗަށް ބިނާވެފާ.މިގޮތަށް ހިންގާ ސަރުކާރަކަށް ރައްޔިތުންގެ ކޮން ތާއީދެއް އޮންނާނީ\nޖޫން 1, 2018 - 23:20\nހަމަ ގައިމުވެސް އަހަންނާ އަހަރެންގެ ފެމިލީއާ އަދި ތައްޓެހިންގެ ވޯޓު ޔާމިނަށް ގެއްލިއްޖެ. އެއީ ބަޔަކު އަމިއްލަ ފައިދާއަށް ސަރުކާރުގެ ތެރޭ ތިބެގެން އަހަރެންގެ ވަޒީފާ ގެއްލުވާލީމަ. ކުރި ކުށެއް ނެތް. ސާފުކޮށް ދެވޭނެ މަގެއް ވެސް ނެތް. ހަމަ އަމިއްލަ ބޯޑާ ކަމާ ކިބުވެރިކަމުގައި ކުރި މޮޅުކަމެއް ހިތުން އެއީ.\nޖޫން 2, 2018 - 00:20\nރަނގަޅު ވާހަކައެއް.ބައެއް އެމްޑީޕީ ކައުންސިލްތަކަށް ބޮޑަތި އެހީތައް އެބަދޭ.އެތަންތަނުގައި ތިބޭ ރައްޓެހިންނާ ރަށު މީހުންގެ ނުފޫޒުވެސް މިއަށް ވަދޭ\nޖޫން 2, 2018 - 00:22\nތަންތަނުގަތިބި ގަބުޅި ކޯޑިނޭޓަރުންނަކީ ސަރުކާރުގެ ހަލާކު.\nޖޫން 2, 2018 - 01:31\nވައްކަން ސަރުކާރު ނިމެނީ. މާތް ރަސްކަލްނގެ އިރާދަ ފުޅުން ހައްގަށް ނަސްރު ލިބޭނެ. އަނިޔާވެރި ވެރިކަން ނިމެނީ. އަފްރާސިމް ގެ ގާތިލް ހާމަވަނީ\nޖޫން 2, 2018 - 02:15\nނުވެއްޓޭނެ އިރާދަ ކުރެއްވިއްޔާ.. މަހަށް ދޭ...\nޖޫން 2, 2018 - 08:50\nތީ ހަމަ ތެދުފުޅެއް. ތިކަން ކުރުމަށް ތޭވިފައިވާ ގޮތް ތީ. ﷲ ރާދަ ފުޅުން މަގުޞަދު ހާސިލްާނެ.\nއަނިޔާ ވެރި ވެރިއެއްގެ އަތް ދަށުން މިޤައުމު ސަލާމަތް ކުރެވޭނެ.\nޖޫން 2, 2018 - 13:36\nމިއީ ވަރަށް ތެދުބަޔާނެއް. ވަގުތު ހަމަ ބެސްޓް.....!!!\nޖޫން 2, 2018 - 13:53\nއަޅުގަނޑު ދެކޭ ގޮތުގައި، ސަރުކާރަށް ހުރި ނުރައްކަލަކީ ޚުދު ރައީސުލް ޖުމްހޫރިއްޔާގެ މަޤާމުގައި މިހާރު ހުންނެވި ބޭފުޅާ. އަދި އެމަނިކުފާނުގެ އަނބިކަބަލުން. ވެރިޔާ ވިޔަސް އަދި އޭނާގެ އަންހެނުންނަށް ވިޔަސް ދައުލަތުގެ ވަސީލަތްތައް ހިތު ހުރި ގޮތަކަށް ބޭނުން ކޮށްގެން ނުވާނެ. ރަނގަޅު ވެރިންނަކީ ނަޒާހަތްތެރި އޯގާތެރި ވެރިން. އެމަނިކުފާނުގެ ސަރުކާރުން ނަޒާހަތްތރެކިން ކުރިއެއް ނާރުވާ. އަދި، އެމަނިކުފާނު އިސްކުރައްވަނީ ރުޅުވެރިކަން. ޕޯޑިއަމަކަށް އަރައި ވަޑައިގެންފިއްޔާ އިންޒާރާއި ރުޅިވެރިކަމުގެ ބަސްތަކުން ރައްޔިތުންނާ މުޚާތަބު ކުރއްވަނީ. ދިވެހި ދައުލަތީ ތިމަން މަނިކުފާނުގެ އާއިލީ ވިޔަފާރިއެއް ހެން ހީފުޅުކުރައްވާހެން ހީވޭ. އަދި، ދައުލަތަކީ ތިމަން މަނިކުފާނުހެންވެސް ހީފުޅުކުރައްވާހެން ހީވޭ. ދައުލަތުގެ އެންމެ މަތީ ވެރިޔާގެ ޒިންމާތައް އަމާނާތްތެރިކަމާއި ނަޒާހަތްތެރިކަމާއެކު އަދާކުރައްވަން ޖެހި ވަޑައިގަންނަވާއިރު، އެ މަނިކުފާނަށް ލިބިދޭ ބާރުތަކުގެ ބޭނުން ޒާތީ އަދި ސިޔާސީ މަންފާއަށް ބޭނުންކުރައްވާތަން ފެންނަމުން ދަނީ. މިނިވަން މުއައްސަސާތަކުގެ ހަޤީޤީ މަގްސަދު އޮޅުވާ ލައްވަވާ އެ ތަންތަނަށް ޕާޓީގެ އެކްޓިވިސްޓުން އައްޔަނުކުރައްވައިގެން ސަރުކާރު ޖަވާބުދާރީ ކުރުވުމުގެ ނިޒާމްގެ ބާރު ނެތިކޮށް ލެއްވީ. ބޮޑު ސޯބު އެ ގޮތަށް އެނބުރެންނާ ކުދި ސޯބުތައްވެސް އެނބުރޭނީ އެގޮތަކަށް ނޫންތޯ. ކިތަންމެ އާޓިކަލަށް މި މަޢުޟޫއަށް ލިޔުނަސް، ބަދަލެއް ނާންނާނެ. ތިޔަ ބުނި މިނިސްޓްރީގެ މައުލޫމާތު ހިފަހއްޓަނީ ސީދާ މިނިސްޓަރުކަމަށް ވާނީ. މީޑިއާ އޮފީޝަލާއި ސިވިލް ސާވެންޓުންނަށް ދޮގު ތުހުމަތު ކުރާނެ ކަމެއް ނެތް.\nޖޫން 2, 2018 - 14:41\nމި އާޓިކަލް އަކީ ވަރަށް ފުރިހަމަ ވަރަށް ހަބޭސް އާޓިކަލްއެއް! ރައީސް ޔާމީން ސަރުކާރުގައި ތިބީ ހުސް އަމިއްލަ ފައިދާއަށް މަސައްކަތް ކުރާ މީހުން!\nރައީސް ޔާމީނަށް މި މީހުން ދޭނީ ދޯކާ!\nޖޫން 2, 2018 - 20:28\nޑިރެކްޓަރ އޮފް ޕަބްލިކް ރިލޭސަންސް ކިޔާފައި ތަނުގެ ޕަބްލިކް ރިލޭސަން ކުރިއަރުވަން އެއްވެސް ކަމެއް ނުކުރާ ކަންނެތްގާރުން ތަންތަނަށް ލައިގެން ކުރަނީ ބޭކާރު.\nޖޫން 2, 2018 - 23:32\nމިއަދު ސިވިލްސާރވަންޓެއް ސަރުކާރާ އިދިކޮޅު ރީނދޫ ފިކުރު ގެންގުޅޭނަމަ އެމީހަކީ ފިސާރި ލަދުޙަޔާތްކުޑަ މޮޔަމީހެކެވެ. އެހެނީ ކެރަފާނަޝީދު މިގައުމުގައި ވެރިކަންކުރި3އަހަރަކީ ސިވިލްސާރވަންޓުން އެންމެ ނިކަމެތިވެގެންދިޔަ3އަހަރެވެ. އެމީހުންގެ މުސާރައިން ބައެއް ނުދީހިފަހައްޓާފަ، އަދި އެމީހުންނަށް އެހެން ވަޒީފާއެއް ވެސް އަދާނުކުރެވޭވަރަށް ސަރުކާރުގެ ރަސްމީގަޑިދިގުކޮގެން ތިންއަހަރުވަންދެން ސިވިލް ސާރވަންޓުން ނިކަމެތި ކުރިއެވެ. އެމީހުންގެ މުސާރައިން އުނިކުރިބައި ދޭން ކޯޓުން ޙުކުމްކުރުމުން ކެރަފާ ނަޝިދުބުނީ ތިމަންނަ ކިހިނެތްހެއްޔޯދޭނީ ނެތް އެއްޗެއް. މިއަދު ވެސް ސިވިލްސާވަންޓުންގެ ޙާލު ހަމަ އެހެންތޯއެވެ. މަސައްކަތްކުރާ ރަސްމީގަޑި ދިގެއްނޫނެވެ. މުސާރަ ހަމަޔަށް ލިބެއެވެ. އެހެންވީއިރު މިހާލަތުގައި ސަރުކާރާ އިދިކޮޅުވެ ރީނދޫފިކުރު ގެންގުޅޭނީ އަލުން އެއްކަލަ ނިކަމެތިކަން ބޭނުންވާތީނޫންތޯ؟ ދެންއޮތީ މުސްކުޅިންގެ ވާހަކައެވެ. ކެރަފާ ނަޝީދުގެ ދައުރުގައި މުސްކުޅިންނަށް މަހަކު 2000 ރުފިޔާ ދެނިކޮށް އެސަރުކާރު ވެއްޓުމުން ދެންއައި ރައީސް ޔާމީންގެ ސަރުކާރުގައި މުސްކުޅިންނަށްދޭމިންވަރު 5000 ރުފިޔާއަށް ބޮޑުކޮށްދެއްވިއެވެ. މިއަދު އެ5000 ރުފިޔާ ޖީބަށްލައިގެން ސަރުކާރާ އިދިކޮޅަށް ހަމަނުޖެހުން ހިންގަން ދުވާނީ ކުރިން ލިބުނު 2000 ރުފިޔާ މިހާރު ލިބޭ 5000 ރުފިޔާއަށްވުރެ މާރަނގަޅުވެގެންނޫންތޯއެވެ....؟\nޖޫން 3, 2018 - 00:15\nމިއީ ވަރަށް ފުރިހަމަ އާޓިކަލްއެކެވެ. ނަވާޒު ތިބުނީ ހަމަ ތެދެކެވެ. ޢެމްއޭސީއެލް އާއި އެމްޕީއެލްގެ ވެރިން ހުރިހާ ކަމެއްގައި އިސްކަންދެނީ އެމްޑީޕީ މުއައްޒިފުންނަށެވެ. ޢެމްއޭސީއެލްގައި ނަމެއްގައި ެއެމްޑި އެއްހުރެއެވެ. ކުންފުނި ހިންގުމުގައި އިސްކޮށްތިބޭ2ޑިޕިއުޓީ ޗީފުން އެންމެ އިސްކަމެއްދެނީ އެމްޑީޕީ މީހުންނަށް ގަވާއިދާއި ޚިލާފަށް ބޮޑެތި ޕްރޮމޯސަން ދިނުމާއި އެހެނިހެން ގޮތްގޮތުންވެސް އެމްޑީޕީ މީހުންނަށް ލާބަޔާއި މަންފާލިބޭގޮތައް ކަންތަައްކޮށަދޭށެވެ. ޢަދި ޕީޕީއެމް މުއައްޒިފުން ގަވާއިދާއި ޚިލާފަށް ވަޒީފާއިން ވަކިކުރުމުގައި އިސްދައުރެއް އަދާކުރަނީވެސް މިބުނި2ޑިޕިއުޓީ ޗީފުންނެވެ. ޢެދެމީހުންނަށް އެނގޭ އިދިކޮޅު ސަރުކާރެއް އަތުވެއްޖިއްޔާ އެންމެ ފުރަތަމަވެސް ވަޒީފާއިން ވަކިކުރާނީ އެ2މީހުންކަން. ޢަދި އެންޓިކޮރަޕްޝަން އިންވެސް އެންމެ ފުރަތަމަ ދުވާނީ އެދެމީހުންގެ ފަހަތުން ކަން .ޥީމާ އިދިކޮޅު ފަރާތްތަކަގެ ރުހުން ހޯދާ ވަޒީފާގައި ދެމިތިބުމަށް ޕީޕީއެމް އަށް ޚިޔާނާތްތެރިވެ އެމްޑީޕީ މީހުން ރުހޭގޮތައް މިދެމީހުން ދަނީ ހުރިހާކަމެއްކުރަމުންނެވެ. މިތަނުން އެކަކު ސޯސަލް މީޑިއާގައި އޭނަގެ ޕްރޮފައިލް ފޮޓީގައިވެސް އިންނަނީ އޭނަޔާއި ރައީސް ޔާމީނުގެ ފޮޓޯއެވެ. ޙަމަ މިކަލޭގެ އަދީބު ޖަލަޢްލުމުގެ ކުރިން އޭނަގެ ޕްރޮފައިލް ފޮޓޯގައި ޖަހާފައި އިންނާނީ އަދީބާއި އެކު އޭނަނަގާފައި އިން ފޮޓޯއެކެވެ. ދެފުއްކެހެރިވެ އަމިއްލައެދުން ބޮޑުވިއަސް މިއީ ތަންކޮޅެއް ބޮޑުވަރެވެ.\nޖޫން 3, 2018 - 18:54\nޖޫން 4, 2018 - 21:19\nރައީސް ޔާމީނަކީ އަޅުގަނޑުމެން ވަރަށް ފޮނި އުއްމީދެއްގައި ހޮއްވެވި ވެރިއެކެވެ. ނަމަވެސް އަޅުގަނޑަށް މައްސަލައަކީ އިސްލާމްދީން ޤަބޫލުނުކުރާ މީހުންނަށް ކީރިތި ޤުރުއާން ކަމަށްވީފަދައިން އަޅުގަނޑުމެންގެ ދުސްތޫރަށް ސަރުކާރުން އަމަލުނުކުރުމެވެ. އޭގެ އިތުރުން ވެރިންނަކީ ރައްޔިތުންދެކެ ލޯބިވާ ޤަވްމުގެ ރައުސްމާލަށް ވަފާތެރިވެ ﷲ ހަވާލުކުރެއްވި އަމާނާތް ފުރިހަމަޔަށް އަދާކުރާ ބަޔަކަށްވާއިރު ރައީސް ޔާމީންއާއި ސަރުކާރުންވެސް މިއުސޫލްތައް ބަލައިނުގަންނަ މައްސަލައެވެ. މުށުތެރެއަށް ހުރިހާ ބާރެއް ލެއްވި ނަމަވެސް ތިމާއަށް ބާރުދެއްވާފައިވާ ފަރާތުން އަންގަވާފައިވާ އުސޫލްތައް ދޫކޮށް ލެއްވުމެވެ. ލިއުއްވުންތެރިޔާ ވިސްނަވާ ލައްވަބަލާށެވެ. އައިޖީއެމް އިމާރާތެވެ. ނަސަންދުރައެވެ. ރަސްފަންނުކައިރީގައިވާ ބިންތަކެވެ. ވެސްޓްޕާކެވެ. މާލެޔަށް ލުޔެއް ހޯއްދެވުމަށް ހިއްކެވި އިންޑަސްޓްރިއަލް ޒޯންގެ ބިމެވެ، ކުންފުނިތަކުން ކޮންމެ މަހަކު ވަކި ތަނަކަށް ނަގުދު ފައިސާގެ ގޮތުގައި ފޮނުވަންޖެހިފައިވާކަމަށް އަޑުއިވޭ އެތައް މިލިއަން ރުފިޔާއެވެ. މިކަންތައް މިހެން ހުއްޓާ ރައީސް ޔާމީން ކެމްޕެއިންނަށް ނިކުންނަ ހިތްވި ނަމަވެސް ނިކުންނާނެގޮތެއް ވިދާޅުވެ ދެއްވަ ބަލާށެވެ.\nޖޫން 5, 2018 - 09:49\nއަހަރެމެން ތިބޭނީ މަޑުން. އެކަމަކު މިހާރު މިދަނީ މަސްހުނި ތަށި ހަމަ ރެޑީ ވަމުން. ޔަގީން ކަމަކީ ރައީސް 2018 އަށް ހޮވާނެކަން. ދެން ތިބޭ އަތްޖަހާލަ ޖަހާލާ\nޖޫން 5, 2018 - 20:45\nސަރުކާރުގެ އެއްމެ ލޮނުމަޑު އެއް މިނިސްޓްރީއަކީ އިކޮނމިކް މިނިސްޓްރީކަން ފާހަގަކުރެވޭ.\nޤާނަުނު ހިތައް އެރިގޮތަކަށް މަޢުނަކުރުމަކީ ހުއްދަކަމެއްނޫން.


ކުޑަކުދިންގެ ވާހަކަ: ފެންތަށި – DhiSalafiyyah\nކުޑަކުދިންގެ ވާހަކަ: ފެންތަށި\n29/07/2012 ކުޑަކުދިންއަލް އުޚްތު ތަސްނީމް ޢަލީ\nޢުމުރުން ނުވަ އަހަރުގެ އާއިން ކޮމްޕިޔުޓަރު ކުޅެން އިނދެ އޭނަގެ ކޮއްކޮއަށް ގޮވާލާފައި ބުންޏެވެ. ” ކޮއްކޯ، ފެންތައްޓެއް ގެނެސް ދީބަލަ”\nއޭރު އާއިންގެ ކޮއްކޮ ނާދިހު ހުރީ ކުރަހާށެވެ. އެހެންވެ އެއިން ގޮތަށް އިނދެ ބުންޏެވެ. “ނުވާނެ. ބޭބެ އަމިއްލަ އަށް ގޮސް ބޯލާ”\nނާދިހު މިހެން ބުނުމުން އާއިން ރުޅި އައިސްގެން ގޮސް ކޮއްކޮގެ ފޮތް ވީދާލިއެވެ.\nމިދެކުދިންގެ ހަމަނުޖެހުމުގެ އަޑު އިވިގެން މަންމަ ބަދިގެ ތެރޭގައި ކައްކަން ހުރެފައި ދުވެފައި ކަހަލަ ގޮތަކަށް އެތަނަށް ދިޔައެވެ.\nއަދި ރުޅި ގަދަވެފައި ތިބި ދެބެއިން ދެ ގޮނޑީގައި ބޭތިއްބުމަށްފަހު ވީގޮތް އޮޅުން ފިލުވި އެވެ.\nދެކުދިން ފެން ގެނެސް ނުދިން ވާހަކައާއި ފޮތް ވީދާލި ވާހަކަ ބުންޏެވެ. މަންމަ މަޑުމައިތިރިކަމާއެކު ނާދިހު ގާތު ބޮލުގައި ފިރުމާލާފައި ބުންޏެވެ. “ދަރިފުޅާ، މަންމަ ބޭނުންވަނީ ކޮންމެ ކުއްޖަކަށްވެސް ކުރެވޭވަރުގެ ކަންތައް އަމިއްލައަށް ކުރުން. އެހެން ނަމަވެސް މީހަކު ބޯނެ ފެން ފޮދަކަށް އެދެފިނަމަ އަވަހަށް ފެން ދޭން ވާނެ. އެއީ އިންސާނަކަށްވީތީވެ ކޮށްދޭން ޖެހޭކަމެއް، އަމުދުން އަހަރެމެންގެ ދީން ނުހަނު ބޮޑަށް ބާރު އަޅާކަމެއް”.\nމިވާހަކަ އަޑުއަހާފައި ފަސް އަހަރުގެ ނާދިހު، ބޭބެ ކުށްވެރި ކުރުމުގެ ގޮތުން ބުންޏެވެ. “ބޭބެ ކޮމްޕިޔުޓަރު ކުޅެން އިނީ މަންމަ ކިޔަވަން ބުނީމަ ނުވެސް ކިޔަވާ”.\nމި އަޑު އަހާފައި މަންމަ ޔުމްނާ ބުންޏެވެ. “ތި ދެކުދިންނަށްވެސް ބައެއްފަހަރަށް މަންމަގެ ބަސް ހަނދާން ނައްތާލެވޭ. އެހެންވީމާ އާއިންގެ ސްކޫލް ރިޕޯޓު ރަނގަޅުވެ މަންމަ ނުބުނަނީސް ނަމާދުވެސް ކުރެވެންދެން ކޮމްޕިޔުޓަރުކުޅުން މަދުކޮށްލާ. އަދި ނާދިހުގެ އާންޓީވެސް ވިދާޅުވި ސޫރަތް ދަސްކޮށް، ލިޔަން ވިދާޅުވި އަކުރުތައް ރީތިކޮށް ލިޔެވެންދެން ގޭގައި ކުރެހުންވެސް ހުއްޓާލާ. މިކަންތައް ނުކޮށް އަބަދު ކުރެހުން ރަނގަޅެއް ނޫން.” މި އަޑު އިވުމުން ދެކުދިން ހަމަ ހިމޭންވެ އެކަކު އަނެކެއްގެ މޫނަށް ބަލާލިއެވެ.\nއޭގެ ދެ ހަފުތާފަހުން ސްކޫލުގެ ޓެސްޓް ނެގި އެވެ. އާއިން އާއި މަންމަ ޓެސްޓްގެ ނަތީޖާ ރިޕޯޓު ހޯދަން ސްކޫލަށްގޮސްފައި އައުމުން ނާދިހު ދުވެފައި ގޮސް ލިބުނީ ކޮންކަހަލަ ރިޕޯޓެއްތޯ އަހާލިއެވެ. ޖަވާބުގައި މަންމަ އުފަލުން ބުންޏެވެ. “ބޭބެ އަށް ލިބުނީ ކޮމެންޑެޑު ރިޕޯޓެއް”.\nމި އަޑު އަހާފައި އެބަ އަންނަމޭ ބުނެ ދުވެފައި އައިސް މިހިރީ ބޭބެއަށް ގެނައި ފެންތައްޓެކޭ އަވަހަށް ބޯލާށޭ ބުންޏެވެ. އަދި މިއީ އެއްކަލަ ދުވަހުގެ ބަދަލުގައި ދިން ފެންތަށި ދޯ އޭ ބުނެހީނލާފައި ފެންތަށި ބޯލުމަށްފަހު ކޮއްކޮ ހާދަރަނގަޅޭބުނެ ކޮއްކޮ ގައިގައި ބައްދާލިއެވެ. މިމަންޒަރުބަލަން މަންމަ އުފަލުން ހެވިފައި ހުރެ ބުންޏެވެ. އަބަދުވެސް ތިގޮތަށް އެކުވެރިކަންމަތީ، ކިޔަވައިގެން ބަސްއަހައިގެން އުޅޭށެވެ. އެހެންނޫނީ މަންމަޔަށް ޖެހޭނީ ކޮއްކޮ ބޭބެއަށް ފެންތަށި ނުދިން ދުވަހު އެޅި ފިޔަވަޅު އަޅާށެވެ. މިއަޑު އަހާފައި ކޮއްކޮ ނާދިހު ބުންޏެވެ. “މަންމާ! މިހާރު އަޅުގަނޑު ބޭބެއަށް ފެން ދީފީމެއް ނޫންތޯ؟” މި އަޑު އަހާފައި މަންމަ ހެމުން ނާދިހުގެ ކޮލުގައި ކޮއްޓާލަމުން ބުންޏެވެ. “އާނ. ދަރިފުޅު ފެންތަށި ދީފި. އަދި ދަރިފުޅުވެސް، ބޭބެވެސް ނަތީޖާވެސް ރަނގަޅުކޮށްފި. އެހެންވެ މަންމަ މިހިރީ އުފަލުން” މިހެންބުނެ ތިންމައިން ކާން ދިޔައެވެ. އޭގެ ފަހުން ދެކުދިންވެސް މަންމަޔާއެކު އުފަލުގައި ދުވަސްތައް ހޭދަކުރިއެވެ.


"Neydhen Vakivaakah" ge ticket 15 gai vikkan fashany | Mihaaru\n"ނޭދެން ވަކިވާކަށް" ގެ ޕޯސްޓަރެއްގައި އަޒޫ އާއި ޖާދު.\n"ނޭދެން ވަކިވާކަށް" ގެ ޓިކެޓް 15 ގައި ވިއްކަން ފަށަނީ\n12 ސެޕްޓެމްބަރ 2017 - 06:02\nމި މަހުގެ 27 ގައި ކުރާ ފިލްމް "ނޭދެން ވަކިވާކަށް" ގެ ޓިކެޓް މި މަހުގެ 15 އިން ފެށިގެން ވިއްކާ ފަށާ ގޮތަށް ނިންމައިފި އެވެ.\nފިލްމުގެ ޑައިރެކްޓަރު މުހައްމަދު އަބޫބަކުރު (މާއެނބޫ) ބުނީ ފިލްމުގެ ޓިކެޓް މިހާރު ވެސް ބުކްކޮށް ދެމުން އަންނަ އިރު، އޮލިމްޕަސް ސިނަމާ އިން ޓިކެޓް ވިއްކަން ފަށާނީ މި މަހުގެ 15 ވަނަ ދުވަހުން ފެށިގެންނެވެ. ފިލްމުގެ ހުރިހާ ޝޯއެއްގެ ޓިކެޓް ވެސް ވިއްކާނީ 100ރ. އަށެވެ.\nމަހުދީ އަހުމަދުގެ ސްކްރީންޕްލޭއަކަށް ހަދާފައިވާ "ނޭދެން ވަކިވާކަށް" އަކީ އަސަރު ގަދަ ލޯބީގެ ފިލްމެކެވެ. ފިލްމުގެ ލީޑް ރޯލުން ފެނިގެން ދާނީ ފިލްމަކުން އަލަށް ފެނިގެންދާ ފެޝަން ޑިޒައިނަރު/ނެށުންތެރިޔާ ޖާދުﷲ އިސްމާއީލް (ޖާދު) އާއި ފާތުމަތު އާޒިފާ (އަޒޫ) ގެ އިތުރުން ޔޫސުފް ޝަފީއު (ޔޫއްޕެ) އެވެ.\nމީގެ އިތުރުން ފިލްމުގެ ސަޕޯޓިން ކާސްޓުން ފިލްމީ ދާއިރާގެ ތަޖިރިބާކާރު އެކްޓަރުންތަކެއް ފެނިގެން ދާނެ އެވެ.\nމާއެނބޫ ބުނީ އއ. ތޮއްޑު އާއި މާލޭގައި މައިގަނޑު މަންޒަރުތައް ނަގާފައިވާ "ނޭދެން ވަކިވާކަށް" ގެ ހުރިހާ މަސަައްކަތެއް މިހާރު އޮތީ ނިމިފައި ކަމަށާއި މިހާރު ކުރިއަށް ދަނީ ހަމައެކަނި ފިލްމް ޕޮލިޝްކޮށްލުން ކަމަށެވެ.\n"ބެލުންތެރިންނަށް އަހަރެން ދޭން އޮތް ޔަގީން ކަމަކީ ބަލާހިތްވާ ކަހަލަ ލޯބީގެ ރީތި އަދި މޮޅު ފިލްމަކަށް މި ފިލްމް ވާނޭ،" އޭނާ ބުންޏެވެ. "މިއީ ހަމަ އަހަރުގެ އެންމެ އުންމީދީ އެއް ފިލްމަށް ވާނެ."\n"ނޭދެން ވަކިވާކަށް" ގެ ޓްރެއިލާއެއް.\nމާއެނބޫ ބުނީ 27 އިން ފެށިގެން "ނޭދެން ވަކިވާކަށް" ދައްކަން ފެށި ނަމަވެސް، އޮލިމްޕަހުގައި ޝޯތައް ދައްކާނެ އަދަދެއް ކަނޑަނާޅާ ކަމަށެވެ.\n"ފިލްމަށް ތަރުހީބު ލިބޭ ވަރަކުން ޝޯތައް ކުރިއަށް ގެންދާނަން،" އޭނާ ބުންޏެވެ.\n"ނޭދެން ވަކިވާކަށް" އަކީ މި އަހަރު އަޅުވާ ހަތް ވަނަ ފިލްމެވެ.


Inthihaabu kaamiyaabu kurehvi "Raeesun" ah aadheyhaa eku!\nއިންތިހާބު ކާމިޔާބުކުރެއްވި "ރައީސުންނަށް" އާދޭހާއި އެކު!\nއިބޫ ސަޕޯޓަރުންނާ އެކު. -- ފޮޓޯ | އެމްޑީޕީ\nވެދުން ސަލާލަށް ފަހު ދަންނަވަމެވެ!\nއަޅުގަނޑުގެ ފުރަތަމަ ވާޖިބެއް ކަމުގައި ދެކެނީ، ނިމިދިޔަ ރިޔާސީ އިންތިހާބު ކާމިޔާބު ކުރެއްވި އިދިކޮޅު ކެންޑިޑޭޓު އިބްރާހިމް މުހައްމަދު ސޯލިހަށް އިހުލާސްތެރި މަރުހަބާ އާއި މުބާރަކުބާދީ ދެންނެވުމެވެ. އިންތިހާބުގައި ވާދަކުރައްވައި ނާކާމިޔާބުވެ، މިހާރު ބަލި ގަބޫލު ކުރައްވާފައިވާ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވިގޮތަށް، ރައްޔިތުންގެ ނިންމުން ވަރަށް ސާފެވެ. އަސާސީ ހައްގުތައް އެންމެ ފުޅާމިނުގައި ރައްޔިތުން ބޭނުންވާކަން އެވަނީ ވަރަށް ފާޅުކަން ބޮޑު ގޮތެއްގައި ހާމަކޮށްފަ އެވެ. އަދި އިންސާފު ގާއުމުކުރުމުގެ މުހިންމުކަން ރައްޔިތުންނަށް އެނގޭ މިންވަރު އެވަނީ ވޯޓުން ބުނެދީފަ އެވެ. ކޮންކުރީޓު ތަރައްގީއަކުން އެކަނި ނުފުދޭކަން ވެސް ރައްޔިތުން ސާބިތުކޮށްދީފަ އެވެ.\nއިންތިހާބުން ފުރިހަމަ ކާމިޔާބީއެއް ހޯއްދެވި އިއްޒަތްތެރި ސިޔާސީ ލީޑަރުންނެވެ. ފާއިތުވި އަހަރެއްހާ ދުވަހުގެ ތެރޭގައި ޖަލުގެ ތޭރިތަކުގެ ފަހަތުގައި ތިޔަ ބޭފުޅުން ތަހަންމަލު ކުރައްވަންޖެހިވަޑައިގެންނެވި އުނދަގުލާއި، ހިތްދަތިކަމާއި، ވީ ގުރުބާނީ ރައްޔިތުން އެވަނީ ބަލައިގެންފަ އެވެ. ރާއްޖޭގެ އެކި ކަންކޮޅުތަކުން ތިޔަ ބޭފުޅުން ހައްގުގައި މިވަނީ ނުކުމެފަ އެވެ. ގައުމުގެ ކަންކަމުގައި ރައްޔިތުންނަށް ލިބިދޭ ހަމައެކަނި ބާރުގެ ފުރިހަމަ ބޭނުން ހިފައި، ރައްޔިތުން މި ވަނީ ގައުމު ތިޔަ ބޭފުޅުންގެ އަތްމައްޗަށް ހަވާލުކުރައްވާފަ އެވެ.\nގުޅިފައިވާ ސިޔާސީ ޕާޓީތަކުގެ ލީޑަރުން ކަމުގައިވާ، ގާސިމް އިބްރާހިމް، ރައީސް މައުމޫން، ރައީސް ނަޝީދު އަދި ޝައިޙް އިމްރާން.\nއިއްޒަތްތެރި ސިޔާސީ ލީޑަރުންނެވެ! ރައްޔިތުން ނިކުމެ އިބޫއަށް ވޯޓު ދިނުމަކީ އެ މަނިކުފާނަށް އެކަނި ދިން ވޯޓެއްނޫންކަން ތިޔަ އެންމެހާ ބޭފުޅުންނަށް ރަނގަޅަށް އެނގިވަޑައިގަންނަވާނެ އެވެ. އިބޫއަށް ލިބުނު ވޯޓުތަކުގެ ތެރޭގައި ތިޔަ ހުރިހާ ބޭފުޅުންނަށް ލިބުނު ވޯޓުތައް ވެސް ހިމެނޭނެކަމީ ދެބަސްނުވެވޭނެ ކަމެކެވެ. މީގެ އިތުރުން، ސީދާ ބޭފުޅުންގެ ތެރެއިން އެއްވެސް ބޭފުޅަކަށް ތާއީދު ނުކުރި ނަމަވެސް، އިންސާފު ގާއިމުކުރުމަށާއި، ކޮރަޕްޝަނަށް ނޫނެކޭ ބުނި އެތަކެއް ހާސް ރައްޔިތުންނެއް ވާނެކަން ޔަގީނެވެ. އެކަން ހަނދުމަފުޅުގައި ބަހައްޓަވާށެވެ.\nއިއްޒަތްތެރި ސިޔާސީ ލީޑަރުންނެވެ. އިސާހިތަކު ތިޔައިގެ ތެރެއިން ޖަލުގައި ތިއްބެވި ބޭފުޅުން މިނިވަންވާނެ އެވެ. ރާއްޖެއިން ބޭރުގައި ތިއްބެވި ބޭފުޅުން އެނބުރި ގައުމަށް ވަޑައިގަންނަވާނެ އެވެ. ތިޔަ އެންމެހާ ބޭފުޅުންގެ އިސްތިގުބާލުގައި، މަރުހަބާ ކިޔަން އަޅުގަނޑުމެން ދާނަމެވެ. ކުރިއަށް އޮތް ދުވަސްތަކުގައި އުފާފާޅުކުރުން އޮންނާނެ އެވެ. އެކަންވާންޖެހޭނީ ވެސް އެހެންނެވެ. ބޮޑު ކާމިޔާބީއެކެވެ. އުފާވާންޖެހޭ ސަބަބުތައް ބައިވަރެވެ. އަނެއްކާވެސް ހިތުގެ އެންމެ\nފުންމިނުން މަރުހަބާ އެވެ.\nއިއްޒަތްތެރި ސިޔާސީ ލީޑަރުންނެވެ. މިހާރު ރައްޔިތުންގެ ހިތްތަކަށް ލިބިފައިވާ ހިތްހަމަޖެހުމާއި އުފާވެރިކަން، މަދު ދުވަސް ކޮޅެއްގެ ކަމަކަށް ނަހައްދަވާށެވެ. ސަބަބަކީ، ތިޔަ އެންމެހާ ބޭފުޅުންގެ އިސްތަށިފުޅުގައި އެޅިފައިވާ ޒިންމާ ބޮޑުކަމުންނެވެ. ގައުމު ހަމަ މަގަށް އެޅުވުމުގެ މަސައްކަތް ނުހަނު ބޮޑުވެފައި ބުރަ އެވެ. ރައްޔިތުން ބޭނުންވަނީ އިހުލާސްތެރިކަމެވެ. ތިޔަ ބޭފުޅުން ޖަލު ގޮޅިތަކަށް ލެވުނުހާ ފަސޭހައިން، މިނިވަން ވުމަކީ ފަނޑިޔާރުގެތައް މިނިވަންވުން ކަމުގައި ނުދެކޭށެވެ. ހަގީގީ އިންސާފު ގާއިމުކޮށްދެއްވާށެވެ. ދައުލަތުގެ މުއައްސަސާތައް މިނިވަންވުމަކީ ވަކި ބައެއްގެ ބާރާއި ނޫފޫޒު އޮތުން ކަމުގައި ނަހައްދަވާށެވެ.\nއިއްޒަތްތެރި ސިޔާސީ ލީޑަރުންނެވެ. އިންތިހާބުގެ ނަތީޖާ އާއެކު، މިހާތަނަށް އެއްވެސް ސަރުކާރަކަށް ނުލިބޭފަދަ މިނިވަންކަމެއް ތިޔަ ބޭފުޅުންނަށް މިހާރު ތިވަނީ ލިބިފަ އެވެ. ރައްޔިތުންގެ އެންމެ ތާއީދާއި ލޯބި ލިބިފައިވާ ހުރިހާ ސިޔާސީ ލީޑަރުން ތި ތިއްބެވީ އެކުގަ އެވެ. މަޖިލީހުގައި މިހާރު އަޅުފައިވާ ތަޅުތައް ނައްޓާލައި، ސާފު އަގުލަބިއްޔަތާއި، މިނިވަންކަމާއެކު، ހަމަޖެހިލައިގެން ރައްޔިތުންނަށް ހިދުމަތްކުރުމުގެ ދޮރު އޮތީ ހުޅުވިފަ އެވެ. މިހުރިހާ ބާރުތަކާއި، އިހުތިޔާރުތަކުގެ ފުރިހަމަ ބޭނުން ހިއްޕަވާށެވެ. ހައްގުތައް ގެއްލޭ ގޮތަށް ހެދިފައިވާ ތާކުންތާކު ނުޖެހޭ ގާނޫނުތައް ކުރިން ވެސް އޮތްގޮތަށް ބަދަލުކޮށްދެއްވާށެވެ. ގާނޫނު އަސާސީއަށް ގެނެވުނު ބަދަލުތައް އަލުން މުރާޖައާ ކޮށްދެއްވާށެވެ. އެހެން ފަހަރުތަކެކޭ އެއްފަދައިން، މަގާމެއްގެ ދަހިވެތި ކަމުގައި، ނުވަތަ ބޭނުންވާ ފަޅު ރަށެއް ނުލިބިގެން ކޯލިޝަން ރޫޅުނަ ނުދެއްވާށެވެ.\nސަރުކާރުގެ "ބޯކިބާ" ބޭނުންފުޅުވާ ގޮތަކަށް ފަޅި ކުރައްވަންވީ އެވެ. ތަރައްގީވެސް ބޭނުމެވެ. ހައްގުތައް އިޔާދަވުން އެއަށްވުރެ މުހިންމެވެ. ކުރީގެ ރައީސް މުހައްމަދު ނަޝީދު ވިދާޅުވިގޮތަށް ރައްޔިތުން ބޭނުންނުވަނީ ވައްކަމެވެ. ކޮރަޕްޝަނެވެ. ދައުލަތުގެ މުދަލަށާއި ފައިސާއަށް ހިޔާނާތްތެރި ނުވުމެވެ. ޖަޒީރާ ތަރައްގީތޯ ނޫނީ ކޮންކުރީޓު ތަރައްގީތޯ ބަލާކަށް މުހިންމެއްނޫނެވެ. މަޝްރޫއުތައް ހިންގަނީ ކޮންމެ ގައުމެއްގެ ކުންފުންޏެއްތޯ ބަލާކަށް ބޭނުންމެއް ނޫނެވެ. އިންޑިއާ ވިޔަސް ޗައިނާ ވިޔަސް ވަރިހަމަ އެވެ.\nކުރިންވެސް ދެންނެވި ފަދައިން ބޭނުންވަނީ އިހުލާސްތެރިކަމެވެ. ދެފުށް ފެންނަ ސިޔާސަތުތަކާއި، އެއްބަސްވުންތަކާއި ނިންމުންތަކެވެ. ކޮންމެ ކަމެއް ހިނގިއަސް ސަރުކާރު ހާމަކަންބޮޑު ގޮތެއްގައި ޖަވާބުދާރީ ވުމެވެ. ނުހައްގުން މީހުންގެ ހައްގުތައް ފޭރިނުގަތުމެވެ. ރޯމާ ދުވާލު ކެއުމެއް ކާލާހެން ބައިތުމާލު ކައިނުލުމެވެ.\nއިއްޒަތްތެރި ސިޔާސީ ލީޑަރުންނެވެ. އިންތިހާބުގެ ނަތީޖާގެ ފަހަތުގައި އޮތް ރައްޔިތުންގެ އާދޭސް ރަނގަޅަށް އަޑުއައްސަވާށެވެ. ރައްޔިތުން ބޭނުންވަނީ އިންސާފެވެ. ސިޔާސީ ހަމަޖެހުމެވެ. އަމާން މުޖުތަމައު އެކެވެ. ތިޔަ ބޭފުޅުން ވެވަޑައިގެންނެވި ވައުދު ފުއްދަވައި ދެއްވާށެވެ. މި އާދޭސްގެ އަޑުއައްސަވާށެވެ.\nއިހުތިރާމު ގަބޫލުކުރެއްވުން އެދެމެވެ!\nރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހު + ގާސިމް އިބްރާހިމް އިމްރާން އަބްދުﷲ މޯލްޑިވްސް ޔުނައިޓެޑް އޮޕޮޒިޝަން ރިޔާސީ އިންތިހާބު 2018\nމާހިރުންގެ އަދަދުތަކާއި ނަޝީދުގެ ހިސާބު!


Jumhooriyyathuge ran aharu, ekamaku hassa kameh neiy! | Mihaaru\nޖުމްހޫރީ ދުވަހާ ގުޅުވައިގެން ކުރިން ބޭއްވި ރަސްމީ ޖަލްސާއެއް: ރަން ޔޫބީލް ދުވަހު ޚާއްސަ އެއްވެސް ކަމެއް ނެތް -- ފޮޓޯ: ރައީސް އޮފީސް -- ފޮޓޯ: ރައީސް އޮފީސް\nޖުމްހޫރިއްޔަތުގެ ރަން އަހަރު، އެކަމަކު ހާއްސަ ކަމެއް ނެތް!\n29 އޮކްޓޯބަރ 2018 - 12:25 18 comments\nއެކަމަކު ޖުމްހޫރީ 50 ފާހަގަކުރަން އަހަރު ފެށުނީއްސުރެ ސަރުކާރުން ގެންދަނީ ހާއްސަ ލޯގޯއެއް ވެސް، ރަސްމީ ހުރިހާ ލިއުމެއްގައި، ބޭނުންކުރަމުންނެވެ. އެހެންކަމުން ނޮވެމްބަރު 11 ގައި ޚާއްސަ އެއްވެސް ކަމެއް ނުބާއްވަނީ ރިޔާސީ އިންތިހާބުގައި ރައީސް އަބްދުﷲ ޔާމީން ބަލިވުމުން ކަމަށް ބެލެވެ އެވެ.\nރާއްޖޭގެ ބޮޑުވަޒީރުގެ މަގާމުގައި 10 އަހަރު ހޭދަކުރެއްވުމަށް ފަހު، ވެރިކަމުގެ ނިޒާމް ޖުމްހޫރިއްޔަތަކަށް ބަދަލުކޮށް، ރައީސްކަމާ އިބްރާހިމް ނާސިރު ހަވާލުވެވަޑައިގަތީ ނޮވެމްބަރު 11، 1968 ގަ އެވެ. އޭގެ ފަހުން ނޮވެމްބަރު 11 އަކީ ރާއްޖޭގެ ޖުމްހޫރީ ދުވަހެވެ. ކޮންމެ އަހަރަކު ވެސް ޖުމްހޫރީ ދުވަހުގެ ޚާއްސަ ޖަލްސާ ވެސް ބާއްވަ އެވެ.\nއާންމުކޮށް ގައުމީ އިނާމު ދެމުން އަންނަނީ ޖުމްހޫރީ ދުވަހުގެ ހާއްސަ ޖަލްސާގަ އެވެ. އެކަމަކު މި އަހަރު އެ އިނާމު ދިނީ މިނިވަން ދުވަހުގެ ޖަލްސާގަ އެވެ. ރިޔާސީ އިންތިހާބު 2013 ގައި އޮތް އިރު ވެސް އެ އަހަރުގެ ގައުމީ އިނާމު އޭރުގެ ރައީސް މުހައްމަދު ވަހީދު ދެއްވީ ޖުލައި 26 ގެ ޖަލްސާގަ އެވެ.\nއެގޮތަށް ކަންތައްކުރެއްވީ ނޮވެމްބަރު 11 ގައި އާ ރައީސަކު ހުވާކުރައްވާ ނަމަ އެ އަހަރުގެ ގައުމީ އިނާމަށް މީހުން ކަނޑައެޅުމުގެ ފުރުސަތު އެ ބޭފުޅަކަށް ލިބިޑައިނުގަންނަވާނެތީ އެވެ.\nރައީސް މަައުމޫންގެ ވެރިކަމުގައި ގައުމީ އިނާމު ދޭން ފެށީ މިނިވަން ދުވަހާ ގުޅުވައިގެން 1979 ގަ އެވެ. އެކަމަކު ފަހުން އައިސް އެއީ ޖުމްހޫރީ ދުވަހުގެ ރަސްމީ ބައެއްގެ ގޮތުގައި ހަމަޖެއްސި އެވެ. މިހާތަނަށް އެ އިނާމު ނުދެވި ދިޔައީ، މައުމޫންގެ ވެރިކަން ނިމުނު އަހަރު ކަމަށްވާ 2008 ގަ އެވެ.\nޖުމްހޫރީ 50 ފާހަގަކުރަން މި ސަރުކަރުން ބޭނުންކުރަމުން އަންނަ ހާއްސަ ލޯގޯ\nހޯމް މިނިސްޓްރީގެ ޑެޕިއުޓީ ޑިރެކްޓަރު އައްބާސް މުހައްމަދު ވިދާޅުވީ މި އަހަރުގެ ޖުމްހޫރީ ދުވަހު ވަކި ހާއްސަ ކަމެއް ކުރަން މިވަގުތު ނުނިންމާފައި ނުވިޔަސް މި އަހަރުގެ ތެރޭގައި އެކި ކަންކަން ކޮށްފައިވާ ކަމަށެވެ. އެގޮތުން ކުޑަކުދިންގެ ހަވީރަކާއި ސަރުކާރު މުވައްޒަފުންގެ ޓެލެންޓް ޝޯތަކެއްގެ އިތުރުން ރަށްރަށުގައި ޔޫތު ލީޑާސް ޕްރޮގުރާމްތަކެއް، އެ ދުވަހާ ގުޅުވައިގެން ހިންގާފައިވާ ކަމަށް އޭނާ ވިދާޅުވި އެވެ.\nއައްބާސް ވިދާޅުވި ގޮތުގައި ނޮވެމްބަރު 18 ގައި މާލޭގައި ކުޅިވަރު ހަރަކާތެއް ބާއްވަން ވެސް އަންނަނީ މަސައްކަތްކުރަމުންނެވެ.\nޖުމްހޫރީ ވެރިކަން 1968 ގައި ފެށި ފަހުން ނޮވެމްބަރު 11، 2013 އާ ޖެހެންދެން ކޮންމެ ފަސް އަހަރަކު ރައީސްކަމުގެ ހުވާ ކުރައްވަނީ އެ ދުވަހު އެވެ. އެކަމަކު 2013 ގެ ރިޔާސީ އިންތިހާބު ނިމުނީ ނޮވެމްބަރު 11 ގެ ފަހުން ކަމަށް ވެފައި، އެ ފަހަރު ރައީސް ޔާމީން ހުވާކުރެއްވީ ނޮވެމްބަރު 17 ގަ އެވެ. އެހެންކަމުން އެމަނިކުފާނުގެ ފަސް އަހަރުގެ ރިޔާސީ ދައުރު ނިމޭނީ ނޮވެމްބަރު 17 އަށް ކަމަށް ވާތީ، އާ ރައިސް އިބްރާހިމް މުހައްމަދު ސޯލިހު (އިބޫ) ހުވާކުރައްވާ ގޮތަށް މިހާރު ހަމަޖައްސާފައި ވަނީ ވެސް އެދުވަހު އެވެ.\nއެެކަމަކު އާންމު ބައެއް މީހުންގެ ނަޒަރުގައި ޒަމާންވީ ޖުމްހޫރީ ދުވަހުގެ މާނަ މިހާރު ވަނީ އޮޅިފަ އެވެ. އަދި ނޮވެމްބަރު 11 އަށް ކުރިން ދެމުން ގެންދިޔަ ހާއްސަކަން ވެސް ދެން ކެނޑިދާނެ ކަމަށް އެ މީހުން ގަބޫލުކުރެ އެވެ.\nއިތުރު ލިޔުންތައް ހޯމް މިނިސްޓްރީ ތާރީހް ދިވެހި ސަރުކާރު ޖުމްހޫރީ ދުވަސް ރައީސް އިބްރާހިމް ނާސިރު ރައީސް އަބްދުﷲ ޔާމީން


މިހާރު ހޭލެވިއްޖެއެވެ. – Esfiya\nއަހަރެން ލޯބިވާ މައިންބަފައިންނާއި އުފަން ރަށް ދޫކޮށްލީ ހަމައެކަނި ފިރިމީހާއަށްޓަކައެވެ. އެކަމަކު އޭނާ ކިހާ އިންސާފެއްނެތް ހެއްޔެވެ؟ އަހަރެން ގެނެސް އޭނާގެ ރަށަށް ލުމަށްފަހު އޭނާއުޅެނީ މާދުރު ރަށްރަށުގައެވެ. އަހަރަކު އެއްފަހަރުވެސް އަހަރެންގެ ޙާލު ބަލާލަން އާދެވޭ ކަމަކަށް ނުވެއެވެ. އޭނާނެތި މިތަނުން އަހަރެންނަށް ލިބޭނީ ކޮން އުފަލެއް ހެއްޔެވެ؟ އޭނާގެ ޢާއިލާގެ މީހުން ރަގަޅެވެ. އެކަމަކު އަހަރެން ހޯދަން މިއުޅެނީ ކޮން އެއްޗެއް ހެއްޔެވެ؟ އަހަރެން މިހައި ދުރަށް ގެނައި ބާރު ކޮބާހެއްޔެވެ؟ އެބާރެއް މިތާކު ނެތެވެ. އަހަރެން މިފުންވަޅުގައި އޮވެ ނޭވާ ހާސްވަނީއެވެ. ދަންނަ މީހަކުނެތެވެ. ބޭރުބައެއްގެ ގާތުގައި އަހަރެންނަށް އޮތީ ކޮންއުފަލެއްހެއްޔެވެ؟ އަހަރެންގެ އެކަނިވެރިކަމާއި އެހީތެރިއަކު ނެތްކަމުގެ އިޙްސާސް އެންމެ ބޮޑަށް ކުރެވެނީ ބަލިވީމައެވެ.\nއަނެއްކޮޅުން އަހަރެންގެ މައިން ބަފައިން އަހަރެންނެތުމުގެ ސަބަބުން ހިތާމަކޮށްކޮށް ހަލާކުވަނީއެވެ. އެބައިމީހުންގެ ހުރި ހަމައެކަނި ދަރިއަކީ އަހަރެންނެވެ.އަބައިމިހުން މިއަދުއެވަނީ އަހަރެންގެ އެހީތެރިކަމަށް ބޭނުން ވެފައެވެ. އެކަމަކު އެމީހުންނަށްޓަކައި އަހަރެންނަށް ކޮށްދެވޭނީ ކޮންކަމެއް ހެއްޔެވެ؟ ޙާލު އޮޅުންފިލުވައިވެސް ނުލެވެއެވެ.\nއަހަރެންގެ ވަކިވުން އެމީހުންގެ ހިތްތަކުގައި ޅިޔައެޅި ކަހަލައެވެ.އަހަރެން މިރަށަށް އައިފަހުން މަންމައާއި،ބައްޕަ އަބަދުހެން އުޅެނީ ބަލިވެ ކަމަށްވެއެވެ. އެކަމަކު އެކަމަކު އަހަރެންނަށް އެއްވެސް އެހީއެއް ވެދެވޭކަށް ނެތެވެ. ފިރިމީހާއަށް ލިބޭއެއްޗެއް ފޮނުވަނީ އޭނަގެ މައިބަފައިންނަށެވެ.\nއަހަރެންނަށް ދަރިއަކު ލިބުނު ވާހަކަ އިވުމުން މަންމަމެން އެއްފަހަރަކު މިރަށަށް އައެވެ. އެއިރު ފިރިމީހާއެއް މިރަށަކު ނެތެވެ. އަހަރެން އުޅޭ ޙާލު ހަމަ ރަގަޅަށް މަންމަމެންނަށް އެނގިއްޖެއެވެ.މަންމަމެން އުއްމީދުކޮށްގެން ތިބީ އަހަރެން ފިރިމީހާއާއިއެކު މިތަނުގައި އުޅެނީ ނުހަނު އުފަލުން ކަމުގައެވެ.\nމަންމަމެން މިކައިވެންޏާއި ޤަބޫލުވީ ހަމައެކަނި އަހަރެންގެ އުފަލަށްޓަކައެވެ. މަންމަ ނުހަނު އާދޭހާއިއެކު މިކައިވެނި ނުކުރުމަށް އެދުނުވެސް މެއެވެ apothekefurmanner.de. މަންމަމެންގެ އެހެން ކުއްޖަކު ނެތުމައިއެކު މިގެ އާރާސދްތު ކުރަން ހުރީ އަހަރެންކަމުގައި ބުންޏެވެ. އެދުވަހު މަންމަ ކުރި އާދޭހުގެ އަޑެއް އަހަރެންނަކަށް ނުއިވެއެވެ. އެޅިކަރުނައަކުން އަހަރެންގެ ހިތަކަށް އަސަރެއްނުކުރިއެވެ.\nއަހަރެން ކިހާ މޮޔަ ހެއްޔެވެ؟ މިކަން ކުރިން ވިސްނުނުނަމަ ކިހައި ރަގަޅު ހެއްޔެވެ؟ ބޮލަށް ސަވާރުވެފައިވާ ފުރޭތަ ފޭބިނަމަ ކިހައި ރަގަޅު ހެއްޔެވެ؟ މިހާރު މަސްތީޢާލަމުން ހޭލެވިއްޖެއެވެ. އެއިރު އެއްވެސް މީހަކު ދައްކަ ވާހަކައެއް ޤަބޫލެއް ނުކުރެވެއެވެ. ވާހަކަ ދައްކާ މީހުންދެކެ ރުޅި އާދެވެއެވެ. އަބަދުހެން އިވެނީ އޭނަ ކެނޑި ސަޅި ބައިސާތަކެވެ. އެނަގެ ބީހުމުގެ އިޙްސާސްތަކެވެ. އެބާރުގަދަ މުލައްދަޑީގެ ޙިމާޔަތް އަބަދުގެ އަބަދަށް ލިބޭނެ ކަމަށް އުއްމީދު ކުރީމެވެ.\nމައިންބަފައިންގެ ލޯތްބާއި ވަކިވުމަކީ ކިހައި އަސަރެއް ކުރާނެ ކަމެއްކަން އިހްސާސް ކުރެވެނީ މިހާރުއެވެ،އެމީހުން ހިތުގައިޖެއްސުމަކީ ކިހައި ސުންޕާ ކަމެއްހެއްޔެވެ؟ އެކަމުގެ ހިތިރަހަ މިހާރު މަގޭ އަރުތެރޭގައި ލައެވެ. އެބައިމިހުން ވީލޯތްބާއި ޤުރްބާނީ އަގު މިގޮތަށް އަދާ ކުރަން ވެދާނެހެއްޔެވެ؟ ހިތުގެ އެންމެ ގޮވާލުމަކަށްޓަކައި އަގުބޮޑު ޖަވާހިރުގެ ހާރެއް އަތުކޮޅަށް އެއްލާލެވުނުކަމުގެ އިޙްސާސް މިހާރު ކުރެވެއެވެ.\nމައިންބަފައިންގެ ނިޢުމަތަކީ އިންސާނުންނަށް މާތް ﷲ ދެއްވާ އަގުބޮޑު ނިއުމަތެކެވެ. ހަދިޔާއެކެވެ. ކުޑަކުޑަ އުފަލަކަށްޓަކައި އެނިޢުމަތުން މަޙްރޫމްވުން ހެޔޮ ނުވާނެއެވެ.\nއުފަން ފަސްގަޑުގެ އަގުވަޒަން ކުރެވެނީ މިއަދުއެވެ. އަހަރެންގެ ހުރިހައި ދިރުމެއްވީ އެތަނުގައެވެ. މައިންބަފައިންނާއި،ތިމާގެ މީހުންނާއި،އަވަށްޓެރިންނާއި،އެކުވެރިން އަދި އަހަރެންގެ ޚިދުމަތުގެ އަގުވަޒަންކުރާމީހުންވީ އެތަނުގައެވެ. ފަސްމަގުގެ ހުރިހާ ހަނދާންތަކެއް ފޮރުވިފައިވީ އެތަނުގައެވެ.\nKeep it up isse! Vvv rythi stry eh..masha allah..looking forward to see ur storiexx..keep going brw????✌✌???????\nVarah reethi mi vaahaka… Ekm haadha dhuvaheh kohfa isse thi vaahaka up kury… Varah kiyaa hithun huhta isse ge story eh anehka up v… Thanks.. Overall varah reethi mi vaahaka.. Hope to readanew story of urs soon..\nv reethi ….. good job ……\nއަހަރެންގެ ވާހަކަ (ނަވާރަވަނަ ބައި)


IVF hadhaigen dharin hoadhee thayyaaru vegen: Fara\nފަރާ ޚާން އާއި ކުދީން\nފިލްމު ޑައިރެކްޓަރު އަދި ކޯރިއޯގްރާފަރު ފަރާ ޚާން އުމުރުން ވަރަށް ދުވަސް ވުމުން ދަރިން ހޯދި ސަބަބު ކިޔައި ދީފި އެވެ. ސޯޝަލް މީޑިއާގައި ފަރާ ޝެއާ ކުރި އޯޕަން ލެޓާ އެއްގައި އޭނާ ބުނެފައިވާ ގޮތުގައި އުމުރުން 43 އަހަރުގައި އައިވީއެފް ހަދައިގެން ދަރިން ހޯދަން އޭނާ ގަސްތުކުރީ ދަރިން ހޯދަން އޭނާ ބޭނުންވީ އޭރު ކަމަށް ވާތީ އެވެ.\nފަރާ މި ސިޓީ ޝެއާ ކުރީ ސޮނީ ޓީވީން އަލަށް ފަށާ ޝޯ އެއް ކަމަށްވާ "ސްޓޯރީ ނައިން މަންތްސް ކީ" ޕްރޮމޯޓް ކުރުމުގެ ގޮތުންނެވެ.\nފަރާ އަށް އެފަހަރު ލިބުނީ އެއްމާބަނޑު ތިން ބޭންނެވެ. އެއީ ދެ އަންހެންކުދިންނާއި ފިރިހެން ކުއްޖެކެވެ. ފަރާގެ ތިން ދަރިން ކަމަށްވާ އަންޔާ، ދީވާ އަދި ސިޒާ އަށް މިހާރު 12 އަހަރެވެ.\nފަރާ ބުނި ގޮތުގައި ސޮސައިޓީގެ މީހުން ދައްކާ ވާހަކަ އަޑުއަހާކަށް އޭނާ އެއް އިރެއްގައި ވެސް ބޭނުމެއް ނުވެ އެވެ. އެހެންވެ ދަރިން ހޯދީ ވެސް ކޮންމެހެން މީހުން ކިޔާ އަދި ކިޔާފާނެ އެއްޗަކަށް ބަލައިގެނެއް ނޫނެވެ. އޭނާ އެކަމަށް ތައްޔާރުވީމަ ހޯދީ އެވެ.\n"ދަރިއެއް، އަންބެއް އަދި މަންމައެއްގެ ހައިސިއްޔަތުން އަހަރެންނަށް ވަރަށް ގިނަ ކަންކަން ކުރަން ޖެހުނު. އެއީ ކޯރިއޯގްރާފަރަކަށް ވުން ކަމަށް ވިޔަސް ފިލްމު ޑައިރެކްޓްކުރުން ކަމަށް ވިޔަސް ފިލްމު ޕްރޮޑިއުސްކުރުން ކަމަށް ވިޔަސް އަހަރެން އަމިއްލައަށް އެ އިރެއްގައި ކަންކަން ކުރާނެ ގޮތް ނިންމަނީ،" ފަރާ ބުންޏެވެ.\nއުމުރުން މާ ދުވަސްވީމަ ދަރިން ހޯދައިގެން މުޖުތަމައުގެ ގިނަ ބަޔަކު އޭނާއަށް މަލާމާތްކުރިކަން އަދި މިހާރުވެސް ކުރާކަން ފަރާ އަށް އެނގެ އެވެ. އޭނާ މިފަދަ ސިޓީއެއް ލިޔުނު ސަބަބަކީ އޭނާއަށް ފާޑުކިޔާ މީހުންނަށް ޖަވާބު ދިނުމެވެ.\nފަރާ ބުނި ގޮތުގައި މީހުން ކިޔާފާނެ އެއްޗަކަށް އޭނާ ނުބަލަ އެވެ. އަދި އެމީހުން އެބުނާ ގޮތަށް ދަރިން ހޯދާނެ ވަކި އުމުރެއް އޮންނަ ކަމަކަށް އޭނާ ގަބޫލެއް ނުކުރެ އެވެ.\n"މިއަދު އަހަރެންނަކީ ތިން ދަރިންގެ މަންމައެއް. އެއީ އަހަރެން އެކަމަށް ތައްޔާރުވެގެން ހޯދި ކުދިން. މި ޒަމާނުގައި ސައިންސްގެ ރޮނގުން ދުނިޔެއަށް ލިބިފައިވާ ބޮޑު ކުރިއެރުމުގެ ސަބަބުން އުމުރުން ދުވަސްވިޔަސް ދަރިން ހޯދާކަށް މާ އުނދަގުލެއް ނޫން،" ފަރާ ބުންޏެވެ.


ސަލްމާން ރަސްގެފާނު ހުންނެވީ ފަލަސްތީނާއި އެއްކޮޅަށް، ނަމަވެސް ވަލީ އަޙްދު ބޭނުންވަނީ އިޒްރޭލާއި ގުޅުން ބަދަހި ކުރަން – Dhen.mv\nސަލްމާން ރަސްގެފާނު ހުންނެވީ ފަލަސްތީނާއި އެއްކޮޅަށް، ނަމަވެސް ވަލީ އަޙްދު ބޭނުންވަނީ އިޒްރޭލާއި ގުޅުން ބަދަހި ކުރަން\nމަރްޔަމް ވަޙީދާ September 19, 2020 - 6:35 pm\nއިޒްރޭލާ ފަލަސްތީނުގެ މައްސަލައިގައި ސައުދީ ޝާހީ ޢާއިލާގައި ދެބަސްވުންތަކެއް އުފެދިފައިވާކަން ފެންމަތިވެއްޖެއެވެ. އެގޮތުން ރިޕޯޓުތަކުން ބުނެފައިވާ ގޮތުގައި މިދެބަސްވުންތައް އުފެދިފައިވަނީ ވެސް ޚުދު ސަލްމާން ރަސްގެފާނާއި ވަލީ އަޙްދު މުޙައްމަދު ބިން ސަލްމާން އާއި ދެމެދުގައެވެ.\nއިޒްރޭލާއެކު ޢަރަބި ބައެއް ޤައުމުތަށް ކަމަށްވާ އެކުވެރި ޢަރަބި އިމާރާތް (ޔޫއޭއީ) އާއި ބަހްރޭނުން ގުޅުން ބަދަހި ކޮށްފައިވާއިރު، މިހާރު ގިނަ ބައެއްގެ ސުވާލު އުފެދިފައިވަނީ ޢަރަބި ޤައުމުތަކުގެ ރަސްކަން ހިންގަވާ ސައުދީ ޢަރަބިއާ އިން ނިންމަވާނެ ގޮތަކާއި މެދުގައެވެ.\nފަލަސްތީނަކީ މިނިވަން ޤައުމެއް ކަމުގައި ވާން ޖެހޭނެ ކަމަށް ޤަބޫލުފުޅު ކުރައްވާ ޢަރަބީން އިޒްރޭލު ބޯއިކޮޓް ކުރަން ޖެހޭނެ ކަމަށް ސަލްމާން ރަސްގެފާނު ވަނީ މީގެ ކުރިން ވެސް ޤަބޫލުފުޅު ކުރައްވާފައެވެ.\nނަމަވެސް ވަލީ އަޙްދުގެ މުޙައްމަދު ބިން ސަލްމާންގެ ވިސްނުންފުޅު ހުރީ އެއާ ޚިލާފަށް ޔަހޫދީ އިޒްރޭލުންނާ ސައުދީން ގުޅުން ބަދަހި ކުރުމަށެވެ. އޭނާ ދެކޭ ގޮތުގައި އެއީ ސައުދީގެ ކުރިއެރުމަށް ވަރަށް ވެސް މުހިންމު ކަމެެކެވެ.\nރިޕޯޓުތަކުން ބުނާ ގޮތުގައި ޔޫއޭއީން އިޒްރޭލާއެކު ގުޅުން ބަދަހި ކޮށްފިކަން ސަލްމާން ރަސްގެފާނު އަޑު އެއްސެވީ ނުހަނު ހައިރާން ކަމާއެކުގައެވެ. ނަމަވެސް އެމަނިކުފާނުގެ ދަރިކަލުންނަކަށް އެޚަބަރުން މާބޮޑު ހައިރާންކަމެއް ލިބިވަޑައެއް ނުގަންނަވައެވެ.\nއުމުރުފުޅު 84 އަހަރުގެ ސަލްމާން ރަސްގެފާނު މިވަގުތު ހުންނެވީ ޗުއްޓީއެއްގައެވެ. ނަމަވެސް މުޙައްމަދު ބިން ސަލްމާން އާއި ދެބޭފުޅުން އިޒްރޭލާ ފަލަސްތީނުގެ މައްސަލައިގައި ދެބަސްވަމުންދާ ކަމަށް ވެސް ރިޕޯޓުތައް ބުނެއެވެ.\nއިޒްރޭލު ފަލަސްތީނު ސަލްމާން ރަސްގެފާނު\nވަލީއަހުދަށް ރިޒުގު ދެއްވަނީ ފައިދާ ކޮއްދެނީ އިޒުރޭލުން ކަމަށް ވާނަމަ އެ އަޅާ ފިޔަވަޅު ރަނގަޅު ވެދާނެ. ދެން ކީއްކުރާނީ އިސްލާމީ މުގައްދަސް ތަންތަނުގެ އިސްމީހުންގެ އަޤީދާގެ ދޯދިޔާކަން ދޯ\nމަންމައާ ބައްޕަ ޝަހީދުވުމުގެ ކުރިން ދަރިފުޅު ފޮރުވީ ބޮޑު ތެއްޔަކަށް ލާފައި ، އާއިލީ މެމްބަރުންނާ ބައްދަލުވީ 34 އަހަރު ފަހުން\nރާއްޖެއާއި ބެހޭގޮތުން ދޮގު ވާހަކަތައް ފެތުރި ނަސް މިހާރު އުޅެނީ އިޒްރޭލުގެ އަނިޔާވެރިކަން މަތިއެޅުމުގައި!\nއޮތް ޙައްލަކީ އިޒްރޭލާއެކު ގުޅުން ބަދަހި ކުރުމެއް ނޫން! އެގޮތަކަށް ޢަމަލެއް ނުކުރާނަން: ޤަތަރު\nޔޫއޭއީ ވެރީންގެ ރަހުމްގެ ކަންފުޅެއް ވެސް ނެތް، ފަލަސްތީނުގެ ކުށެއް ނެތް އަންހެނުންނާއި ކުޑަކުދިން މެރުމަކީ މައްސަލައަކަށް ނުވި\nމެއްސެއް މަރާލަން އުޅުމުގެ ތެރޭގައި ގޭގައި ރޯވީ އަލިފާން


Miee Dhuniyeyge Enme Bodu Mermaid Show - Vaguthu\nދުނިޔޭގެ އެންމެ ބޮޑު މާމެއިޑް ޝޯވ ޗައިނާގައި ހުށައަޅައިދީ ގިނެސް ވޯލްޑް ރެކޯޑް ފޮތުން ޖާގަ ހޯދައިފި އެވެ.\nޗައިނާގެ ސެންޔާގައި ހުންނަ އެޓްލާންޓިސް ސެންޔާގައި 110 ޕްރޮފެޝަނަލް މާމެއިޑް ހުށައެޅުންތެރިން ހުށައަޅައިދިން މި ޝޯވ އަކީ އެއްފަހަރަކާ ގިނަ ބަޔަކު ބައިވިރެވި މިފަދަ ފުރަތަމަ ޝޯވ އެވެ.\nއެޓްލަނާންޓިސް ސެންޔާ އާއި ޕްރޮފެޝަނަލް އެސޯސިއޭޝަން އޮފް ޑައިވިން އިންސްޓްރަލްޓާސް(ޕެޑީ) އާއި ގުޅިގެން ޤައުމީ ފެންވަރުގައި ބޭއްވި ރެކްރޫމެންޓް ކެމްޕެއިންގައި 110 މާމެއިޑް ޕާފޯމާސް ވަނީ ރެކްރޫޓް ކޮށްފަ އެވެ. އަދި އޭގެ ތެރެއިން 90 އިންސައްތަ ހުށައެޅުންތެރިން ވަނީ އިންސްޓްރަކްޓަރ ލެވަލް ފުރިހަމަކޮށްފަ އެވެ.\nއެޓްލާންޓިސް ސެންޔާގެ ޓޭންކް\nއެޓްލާންޓިސް ސަންޔާގައި ރެކޯޑު ހަދާފައި ވަނީ އެންމެ ގިނަ ބަޔަކަށް ކަމުދާ އެމްބެސެޑާ ލެގޫންގައި ޓޭންކުގައި އެވެ. ދިގުމިނުގައި 16.5 މީޓަރު، އުސްމިނުގައި 8.3 މީޓަރު، އަދި 0.65 މީޓާސްގެ ބޯ ބިއްލޫރިން ހަދާފައިވާ މި ޓޭންކުގައި 13،500 ޓަނުގެ ފެން ހުރެ އެވެ.\nމާމެއިޑް ޝޯވ ގެ ބައިވެރިން\nގިނަ މާމެއިޑް ހުށައެޅުންތެރިން ބައިވެރިވި މި ޝޯވގައި ޓޭންކުގެ ތެރޭގައި ގިނަ ހުށައެޅުންތައް ވަނީ ބައިވެރިން ހުށައަޅައިދީފަ އެވެ.\nއެޓްލާންޓިސް ސެންޔާ އިން ދަނީ އެސަރަހައްދުގެ ފަތުރުވެރިކަން ޕްރޮމޯޓް ކުރުމަށް ސަރުކާރާއި އެކު އެކިއެކި މަޝްވަރާތައް ކުރަމުންނެވެ. އަދި މެރިން ކަލްޗާގެ ދަށުން މިއީ ފަތުރުވެރިކަން ކުރިއެރުވުމަށް ކުރެވުނު އެއްކަން ކަމަށް އެޓްލާންޓިސް ސެންޔާއިން ބުނެ އެވެ.


REPORT: Gaanoonu asaasee miadhu binmatheegai! | Mihaaru\nރައްޔިތުންގެ މަޖިލިހުގެ ރައީސް މަސީހު، ރައީސް ޔާމީންގެ އިންތިޒާރުގައި: ދެ ބާރު މިހާރު އޮތީ އެކުވެ މަސްހުނިވެފައި\n24 ޖުލައި 2017 - 10:35 34 comments\nނަމަވެސް ސުޕްރީމް ކޯޓުގެ ހުކުމަކާ އެކު ރައްޔިތުންގެ މަޖިލިސް މިއަދު މިވަނީ "ރޫޅާލައިފަ" އެވެ. މެޖޯރިޓީގެ ބާރު ކަނޑުވާލައި، މައިނޮރިޓީ އަށް ބާރު ލިބިފަ އެވެ. އެހެންކަމުން ރައްޔިތުންގެ މަޖިލިހުގެ ތެރޭގައި އުފެދުނު ޚިޔާލު ތަފާތުވުމުގައި، އެ ބާރުގެ ރައީސް އަބްދުﷲ މަސީހުގެ އިތުބާރު ނެތްކަމުގެ ވޯޓު މިއަދު ނުބޭއްވުނީ ދެ ވަނަ އެހެން ސަބަބެއް އޮވެގެންނެއް ނޫނެވެ؛ ސަރުކާރުން ބޭނުންވުމުން ސުޕްރީމް ކޯޓުން ހުކުމަކާ ހަމައަށް ގޮސް، މެޖޯރިޓީ މެމްބަރުން މައްސަލައެއް ހުށަހެޅުމުން، އެކަމާ މެދު ގޮތެއް ނުނިމި ލަސްވުމެވެ.\nރައީސް އަބްދުﷲ ޔާމީން ބޭނުންފުޅުވި މިސްރާބުން މަސީހު އަނެއްކާވެސް މިއަދު ސަލާމަތްވެވަޑައިގެންފި އެވެ. އެކަމަކު މަޖިލިހުގެ އަމީންއާންމު ކުރިން ނެރުއްވި ނޯޓިސްއާ އެއްގޮތަށް ރައްޔިތުންގެ މަޖިލިހުގެ ޖަލްސާ ނުބާއްވަން ނިންމި ނިންމުމާއި އޭގެ ކުރި އާއި ފަހުން ހިނގައިދިޔަ ހުރިހާ ކަމެއް، ރާއްޖޭގެ ތާރީޚުގައި ލިއެވޭނީ، އަދި ލިއަން ޖެހޭނީ، ގާނޫނުއަސާސީ އާއި ބައެއް ގާނޫނުތަކާއި ރައްޔިތުންގެ މަޖިލިހުގެ ގަވާއިދާ ވެސް މުޅިން ޚިލާފު ކަމެއްގެ ގޮތުގައި ކަން ސާބިތުވާ ވަރުގެ ހެކި އެހުރީ ފެންނާށެވެ.\nމަސީހާ ދެކޮޅަށް ރައްޔިތުންގެ މަޖިލިހުގެ މެމްބަރުން ނުކުތުމަކީ މަޖިލިހުގެ އެތެރޭގެ މައްސަލައެކެވެ. އެއީ އެހެން ބާރުތަކުން ބެހެން ޖެހޭ ކަމެއް ނަމަ، ސުޕްރީމް ކޯޓުން ބަލާ ވަކި މައްސަލައަކާ ގުޅުވައިގެން، އެ ޝަރީއަތެއްގެ ތެރޭގައި، ފަނޑިޔާރުން ވަކިކުރަން ރައްޔިތުންގެ މަޖިލިހަށް ވެސް އުޅެވިދާނެ އެވެ. އެކަމަކު އެ ގޮތަށް މަޖިލިހުން ކަން ކުރާ ނަމަ އެ އަމަލް ފެތޭނީ ޝަރުއީ ނިޒާމުގެ މިނިވަންކަމުގެ ތެރެއަށް ވަނުމާ އެވެ. އެއީ ގާނޫނުއަސާސީގައި ބާރުތައް ވަކިކޮށްފައި އޮތް އޮތުމާ ޚިލާފު ވާނެ ފިޔަވަޅެކެވެ.\nމަސީހުގެ ފަހަތްޕުޅުން މެޖޯރިޓީ މެމްބަރުން އުޅެން ނުޖެހޭކަން ކަނޑައެޅުމުގެ އިޚުތިޔާރާއި މިނިވަންކަމާއި ބާރު ވެސް އެ މެމްބަރުންނަށް ލިބިގެންވެ އެވެ. އެކަހަލަ މަސައްކަތެއް ނާކާމިޔާބުކުރައްވަން މަސައްކަތްކުރެއްވުމުގެ އިޚުތިޔާރާއި މިނިވަންކަން ވެރިކަން ހިންގާ ބާރަށް ވެސް އެބަ އޮތެވެ. އެކަމަކު ރައީސުލްޖުމްހޫރިއްޔާ އަށް ވެސް އެކަން ކުރެއްވޭނީ އެމަނިކުފާނަށް ތާއީދުކުރައްވާ މެމްބަރުންގެ އެހީތެރިކަމާއި އެހެން މެމްބަރުންގެ ވިސްނުން ބަދަލުކުރައްވައިގެންނެވެ. އެހެން ގޮތަކަށް ބުނާ ނަމަ، ގާނޫނުއަސާސީ އާއި ގާނޫނުތަކާއި ގަވާއިދުތަކާ އެއްގޮތަށެވެ. ގާނޫނުއަސާސީ އާއި ގާނޫނުގައި ނެތް ހައްލެއް ނުހޯއްދެވޭނެ އެވެ.\nއެކަމަކު ޖުލައި3ގައި 45 މެމްބަރުން (މި ދައްކަނީ ދެތިން މެމްބަރުންގެ ވާހަކައެއް ނޫނެވެ. ރައްޔިތުންގެ މަޖިލިހުގެ އަގުލަބިއްޔަތަށް ވުރެ ގިނަ މެމްބަރުންގެ ވާހަކަ އެވެ) ގެ ސޮޔާ އެކު މަސީހުގެ މައްސަލަ ރައްޔިތުންގެ މަޖިލިހަށް ވެއްދުމާ އެކު، ސަރުކާރުން މަސައްކަތް ފެށީ ގާނޫނުއަސާސީގެ އިމުން ބޭރުންކަން އެނގެ އެވެ. ބަންޑާރަ ނައިބު މުހައްމަދު އަނިލް ވަޑައިގަތީ ސުޕްރީމް ކޯޓަށެވެ. އޭނާގެ ފަހަތްޕުޅުން، ޖުލައި6ގެ ދަންވަރު (މިއީ ސުޕްރީމް ކޯޓަށް މީހުން ވަންނަ ގަޑި ހެއްޔެވެ؟) ޗީފް އޮފް ޑިފެންސް ފޯސް، ބްރިގޭޑިއާ ޖެނެރަލް އަހުމަދު ޝިޔާމް ވެސް ވެންނެވިކަން ފަޅާއެރި އެވެ. އެކަން އެމްއެންޑީއެފުން ނުވަތަ ޝިޔާމް ވެސް ދޮގުކުރައްވާފައެއް ނެތެވެ.\nރައްޔިތުންނަށްޓަކައި ޝިޔާމް ޖަވާބުދާރީވެވަޑައިގަންނަވަން ޖެހެ އެވެ. ރައްޔިތުންނަކީ ހަމައެކަނި ސަރުކާރެއް ނޫނެވެ. ރައްޔިތުންނަކީ ހުރިހާ ދިވެހިންނެވެ.\nރައްޔިތުންގެ މަޖިލިހަށް ގާނޫނުއަސާސީގައި ދީފައިވާ ބާރު މިއަދު އޭގެ ގޮތުގައި ފުރިހަމަ އަށް ބޭނުންކުރެވޭ ނަމަ ޝިޔާމް މިހާރު އިންނަވާނީ ގައުމީ ސަލާމަތާ ބެހޭ ކޮމިޓީ ނުވަތަ ސަލާމަތީ ހިދުމަތްތަކާ ބެހޭ ކޮމިޓީގެ ކުރިމަތީގައި، އެ މައްސަލާގައި ޖަވާބުދާރީ ވެވަޑައިގަންނަވާށެވެ.\nސަރުކާރުން މިއަދުގެ ވޯޓު ނާކާމިޔާބު ކޮށްލިޔަސް، ގާނޫނުއަސާސީގައި ބުނާ އެއްޗެއް ވަރަށް ސާފުކޮށް ދިވެހިންނަށް އެނގެ އެވެ. ސުޕްރީމް ކޯޓުގެ ހުކުމަކީ ފަހުގެ ނިންމުން ކަމަށް އޮންނަ އޮތުމަކީ، އެއްޗެކޭ ނުބުނެ ތިބުމެއް ނޫނެވެ. ދައުލަތުގެ ކޮންމެ ވެރިޔަކާ، ކޮންމެ ބާރަކާ، ކޮންމެ މުއައްސަސާއަކާ އަދި ކޮންމެ މުވައްޒަފަކާ ބެހޭ ގޮތުން ވެސް، ދިވެހިންނަށް ވާހަކަ ދައްކައި، ޚިޔާލު ބަދަލު ކުރެވޭނެ އެވެ. ދިވެހި ރައްޔިތުންގެ ފައިސާ އިން މުސާރަ ދެންޏާ އެއީ ދިވެހިންގެ ޚާދިމުންނެވެ.\nއިންތިހާބުގައި ސިޔާސީ ޕާޓީއެއްގެ ޓިކެޓްގައި ވާދަކުރި މެމްބަރަކު އެ ޕާޓީއަކުން ކެނޑުން، ވަކިކުރުން ނުވަތަ އެހެން ޕާޓީއަކާ ގުޅުމުން ގޮނޑި ގެއްލޭނެ ކަމަށް [ގާނޫނުއަސާސީގައި ނެތް ޝަރުތެއް] ކަނޑައަޅައި، އަދި އޭގެ ފަހުން އެ ހުކުމްގެ ފުރިހަމަ ތަފްސީލެއް ސުޕްރީމް ކޯޓުން ނެރުނެވެ. ދެން ފެނުނީ ސުޕްރީމް ކޯޓުގެ އެ ހުކުމަށް ބިނާކޮށް ހަތަރު މެމްބަރެއްގެ ގޮނޑި ގެއްލިއްޖެ ކަމަށް އިލެކްޝަންސް ކޮމިޝަނުން ކަނޑައަޅައި، ބައި އިލެކްޝަން އިއުލާން ކުރި ތަނެވެ. ސަރުކާރުގެ މައިނޮރިޓީ މެމްބަރުން "ހިސޯރުކޮށްފައި" އޮތް ރައްޔިތުންގެ މަޖިލީހުން އޭގެ ފަހުން އެ ނިންމީ 45 ސޮއި، 41 އަށް ތިރިވެއްޖެ ކަމަށެވެ. މަސީހުގެ އިތުބާރު ނެތް ކަމަށް ބޭނުންވަނީ 42 ވޯޓެވެ. އެހެންކަމުން މިއަދުގެ ޖަލްސާ ނޯންނާނެ ކަމަށް، މައިނޮރިޓީ މެމްބަރުން ކަނޑައެޅީ އެވެ.\nރޭ ޖުމްހޫރީ ޕާޓީގެ ހަރުގެ މ. ކުނޫޒްގައި ބޭއްވި އިދިކޮޅު އިއްތިހާދުގެ ޖަލްސާގައި ރައްޔިތުންގެ މަޖިލިހުގެ ބައެއް މެމްބަރުން --ފޮޓޯ/ހުސެން ވަހީދު - މިހާރު\nއެކަމަކު އޭގެ ކުރިން އެ ހަތަރު މެމްބަރުން ވަނީ އެ ބޭފުޅުންގެ ގޮނޑީގެ މައްސަލަ ސުޕްރީމް ކޯޓަށް ވައްދަވައިފަ އެވެ. ސުޕްރީމް ކޯޓުގެ ނިންމުމަކީ ކޮބައިތޯ އެވެ؟ މިއަދުގެ ކުރިން އެ މައްސަލައާ މެދު ގޮތެއް ނިންމުމަކީ މަތީ ކޯޓުގެ ޒިންމާއަކަށް ނުވޭތޯ އެވެ؟ ސަރުކާރުން ވައްދާ ކޮންމެ މައްސަލައަކަށް، ސަރުކާރުން ބޭނުންވާ ވަގުތެއްގައި ގޮތްތައް ކަނޑައަޅައިދޭ އިރު އެހެން ދިވެހި ރައްޔިތުންގެ ހައްގުގައި އެ ގޮތަށް މަސައްކަތް ކުރައްވަން އޮތީ ކޮން ހުރަހެއްތޯ އެވެ؟ ހަތަރު ދާއިރާއެއްގެ ރައްޔިތުން އިންތިހާބުކޮށްފައިވާ ވަކީލުންގެ ގޮނޑިއަކީ ސަރުކާރުން ބޭނުންވެއްޖެ ހިނދެއްގައި ގެއްލޭ އެއްޗެއްތޯ އެވެ؟\nއިއްޔެ އޮތް ނޫސްވެރިންގެ ބަައްދަލުވުމުގައި ކިނބިދޫ ދާއިރާގެ އަބްދުﷲ ރިޔާޒު ވިދާޅުވި ގޮތަށް އެކަހަލަ މައްސަލައެއްގައި ގޮތެއް ކަނޑަނާޅައި ސުޕްރީމް ކޯޓަށް ލަހެއް ނުކުރެވޭނެ އެވެ. ހޭލައި ތިބެގެން ނަމަވެސް އެ މައްސަލައިގައި އަވަސް ނިޔާއެއް އިއްވުން މުހިންމޭ އޭނާ ވިދާޅުވީ ހަމަ ހެޔޮކޮށެވެ.\nގާނޫނުއަސާސީގެ ހިމާޔަތުގައި މިއަދު ވާހަކަ ދައްކަނީ އިދިިކޮޅު ފަރާތްތަކުން އެކަންޏެއް ނޫނެވެ. ސިޔާސީ ވަކި ފިކުރެއް ނެތް ދިވެހިން ވެސް މެ އެވެ. އެ މީހުންނަށް ސިޔާސީ ވަކި ޕާޓީއެއް މުހިންމެއް ނޫނެވެ. އެ މީހުންނަށް މުހިންމީ ރާއްޖޭގެ ގާނޫނުއަސާސީން ކަށަވަރު ކޮށްދޭ ހުރިހާ ކަމެއް ހަމަ އެ ގޮތަށް ކުރިއަށް ގެންދާ ތަން ފެނުމެވެ. އިންސާފު ގާއިމް ކުރުމެވެ. އެކަމަކު ދިވެހިންނަށް މިއަދު ފެންނަ މަންޒަރު ވަރަށް ސާފެވެ. ސަރުކާރާ ދެކޮޅު ކޮންމެ މީހަކަށް ވަރަށް ފަސޭހަ އިން ދައުވާކޮށް، ހުކުމްކުރާ ތަނެވެ. މިއީ އިދިކޮޅު ފަރާތްތަކުން ކުނޫޒުގައި ދައްކާ ވާހަކައެއް ނޫނެވެ. މިއީ ދިވެހި ރައްޔިތުންގެ ލޯ މަތިން ފެންނަ މަންޒަރުތަކެވެ.\nއެންމެ ރަނގަޅެވެ. މިއަދު ވެރިކަމުގައި އެމްޑީޕީ އޮވެފައި އިދިކޮޅުގައި ތިބީ ޕީޕީއެމް ނަމަ، "މުލަކު ދާއިރާގެ މެމްބަރު" އަބްދުﷲ ޔާމީން އާއި އެ މަނިކުފާނުގެ އަރިސް މެމްބަރުން ދައްކަވާނީ ކޮން ވާހަކައެއް ހެއްޔެވެ؟ ސުޕްރީމް ކޯޓު ރަނގަޅު ކުރާނީ ހެއްޔެވެ؟ ރައްޔިތުންގެ މަޖިލީހުގެ "އެމްޑީޕީ ރިޔާސަތަށް" ތައުރީފްކުރާނީ ހެއްޔެވެ؟ މަޖިލިހުގެ މިނިވަންކަމާއި ބާރު ކަނޑުވާލީކަމަށް ވިދާޅުވެ، އެކަމާ ދެކޮޅަށް ނުކުންނަވާނީ ހެއްޔެވެ؟\nގޯހެއް ނަމަ އެއީ ގޯހެއްކަން ކޮންމެ މީހަކަށް ވެސް އެނގެ އެވެ. މިއަދު މި ފެންނަނީ ހަމައެކަނި ގޯހެއް ނޫނެވެ. ރާއްޖޭގެ ތާރީޚުގައި ވެސް ގާނޫނުއަސާސީ އަށް އެންމެ ބޮޑަށް "ފައިން އަރާފައި" އެވަނީ މިއަދު އެވެ. ރައްޔިތުންގެ މަޖިލީހުގެ އެންމެ މެމްބަރަކު (އަބްދުﷲ މަސީހު) ސަލާމަތް ކުރަން ދައުލަތުގެ އެހެން ހުރިހާ ބާރެއް އެކުވެ، "ހަތިޔާރު ނެގީ" އެވެ.\nއެކަމަކު ދެން ވެސް ބުނަން ޖެހޭނީ މަސީހުގެ އިތުބާރު ނެތް ކަމުގެ ވޯޓަކީ ރައްޔިތުންގެ މަޖިލީހުގެ އެތެރޭގެ މައްސަލައެއް ކަމަށެވެ. ރައީސް އޮފީހުގައި ރައީސް ޔާމީން ކުރަައްވާ ކަންކަމުގެ ތެރެ އަށް ސުޕްރީމް ކޯޓުން ވަދޭ ހެއްޔެވެ؟ ނުވަތަ އެއިން ކަމެއް ހުއްޓުވަން ބްރިގޭޑިއާ ޖެނެރަލް ޝިޔާމް، އެހެން ބާރުތަކާ މަޝްވަރާ ކުރައްވާ ހެއްޔެވެ؟ ނޫނެކެވެ. އެހެންކަމުން ރައްޔިތުންގެ މަޖިލިީހުގެ އެތެރޭގެ ޑިމޮކްރަސީއާ ވެސް ކޮންމެ ކޮންމެ ގޮތަކަށް ކުޅެވިގެން ނުވާނެ އެވެ. އެކަން ކުރާ ނަމަ ފުރަތަމަ ބަދަލު ގެންނަން ޖެހޭނީ ގާނޫނުއަސާސީ އާއި ގާނޫނުތަކަށެވެ.\nއިތުރު ލިޔުންތައް ސުޕްރީމް ކޯޓް މެމްބަރު އަބްދުﷲ ރިޔާޒް (ތިމަރަފުށި) އިދިކޮޅު އިއްތިހާދު އަބްދުﷲ މަސީހް މުހައްމަދު ކުރީގެ މޭޖަ ޖެނެރަލް އަހުމަދު ޝިޔާމް ރައީސް އަބްދުﷲ ޔާމީން ރާއްޖޭގެ ގާނޫނުއަސާސީ ރައްޔިތުންގެ މަޖިލިސް އިދިކޮޅު ފަރާތްތައް ކުރީގެ އޭޖީ މުހައްމަދު އަނިލް އެޓާނީ ޖެނެރަލް


buruniyaz: April 2013\nއަހަންނަކީ ޢުމުރުން 37 އަހަރުގެ ޒުވާނަކީމެވެ. ކައިވެންޏެއް ކޮށް، ދަރިންތަކެއްގެ ބައްޕައަކަށް ވެފައިވާ މީހަކީމެވެ. ބޮޑެތި ފާފަތަކުގެތެރެއިން ގާތްގަނޑަކަށް ހުރިހާ ފާފައަކަށް އަރައިގަނެފައިވާ މީހަކީމެވެ. ނަމާދެވެ.... ޖަމާޢަތުގައި އަހަރެން ނަމާދު ކުރާކަމުގައި ވަނީ ވަރަށް ޚާއްޞަ މުނާސަބަތު ތަކުގައެވެ. ހަމައެކަނި އެހެން މީހުންނަށް ދެއްކުމަށްޓަކައެވެ. އޭގެ ސަބަބަކަށްވީ އަހަރެންގެ ނުބައި އެކުވެރިންނެވެ. އަދި ޝައިޠާނާ އަބަދުމެ އަހަންނާއެކު ވިއެވެ.\nPosted by buruniyaz.com at 10:14 PM No comments:\nމި2013 ވަނަ އަހަރުގެ ރިޔާސީ އިންތިހާބު ކާމިޔާބުކުރަށްވާނީ ކޮންބޭފުޅެށް\nPosted by buruniyaz.com at 9:25 AM No comments:\nPosted by buruniyaz.com at 2:30 PM No comments:\nއަހުރެން ވަނީ އެބައިމީހުންގެ ތެރެއިން ކަހަލައެވެ. އެބައިމީހުން އެބައިމީހުންގެ ކައްވަޅުތަކުން އެއްވެސް ބިރަކާނުލައި ތެދުވެއެވެ. އެންމެ ބޮޑުބިރުގެ ހިތާމައެއް އެބައިމީހުންނަކަށް ނުލިބޭހުއްޓެވެ. އަދި މަލާއިކަތް ބޭކަލުން ވިދާޅުވާނެއެވެ. މިއީ ތިޔަބައިމީހުންނަށް ވަޢުދުކުރެވުނު ކަމުގައިވީ ދުވަހެވެ.\nދުނިޔެވީ ޙަޔާތުގައި އެކި މީހުން އެކި މަސައްކަތުގައި މަޝްޢޫލުވެ އުޅެއެވެ. އެފަދަ ކަންކަން ކުރުމުގައި ދެންވެދާނޭ ގޮތަކާއިމެދު އެމީހުން ނުހަނު ބޮޑަށް ވިސްނައެވެ. އެކަމުން ތިމާއަށް ލިބޭނީ ފައިދާތޯއެވެ؟ ނުވަތަ ގެއްލުންތޯއެވެ؟ އެއީ އެކަމުން އެމީހަކަށް އެންމެ ފައިދާހުރި ގޮތް ޚިޔާރުކޮށް، އެމީހަކަށް އެންމެ ގެއްލުން ހުރިމަގުން ރައްކާތެރިވެ ހުރުމަށްޓަކައެވެ. ޝައްކެއްނެތެވެ.\nތިބާ އަހަންނާ ދިމާލަށް ބަލާފައި ތިޔަ ހީކުރަނީ އަހަންނަކީ އަނިޔާ ލިބިފައިވާ މީހެއް ކަމަށް ހެއްޔެވެ؟\nތިބާ އަހަރެންގެ ބޭރު ފުށަށް ބަލާފައި އަހަންނާމެދު ގޮތް ނިންމަނީ ހެއްޔެވެ؟\nއަހަރެން ފަޚުރުވެރިކަމާއިއެކު ލައިގެން ހުންނަ ފޭރާމަށް ބަލާފައި ތިބާ އަހަންނާމެދު ހަމްދަރުދީ ވަނީހެއްޔެވެ؟\nއެއީ، އަހަރެންގެ ހަށިގަނޑު ނިވާކޮށްފައި ހުރި ގޮތުންހެއްޔެވެ؟\nPosted by buruniyaz.com at 10:20 PM No comments:\nPosted by buruniyaz.com at 10:01 PM2comments:\nނަބިއްޔާ ޞައްލައްﷲ ޢަލައިހި ވަސައްލަމަ ނަމާދު ކުރެއްވި ގޮތުގެ ޙުލާޞާ\nPosted by buruniyaz.com at 9:45 PM No comments:\nޢާއިޝާ އަކީ ސްކޫލްގައި އެހާ 'މަޝްހޫރު' ކުއްޖެއް ނޫނެވެ. އޭނާއަކީ ބަސްއަހާ އަޚްލާޤު ރަނގަޅު ކުއްޖެކެވެ. ކުލާހުގެ ހުރިހާކުދިންނާއި މުދައްރިސުން އޭނާއަށް އިޙްތިރާމް ކުރެއެވެ. އެއީ ބަސްއަހާ ކުދިންދެކެ އެންމެންވެސް ލޯބިވާތީއެވެ.\nޢާއިޝާގެ ޢުމުރުން މިހާރު 12 އަހަރުވެއްޖެއެވެ.\nPosted by buruniyaz.com at 2:31 PM No comments:\nPosted by buruniyaz.com at 2:04 PM No comments:\nމި ފަޑިޔާރުގެއިން ރާއްޖޭގެ ރަށްރަށުގެ ނައިބު ކަން މީސްމީހުނަށް ދެއްވިފައިވަނީ އެމީސްމީހުންގެ އިއްޒަތަކަށް ނޫނެވެ. އެ މީސްމީހުން ނަށް ދެއްވެވިފައިވާ ފަތުގައި ހުރިމަގުން އެހީތެރިކަމާއެކު އިސްލާމު ދީނުގެ ކަންތައް ރަގަޅަށް ހިންގުމަށެވެ.\nPosted by buruniyaz.com at 2:19 AM No comments:


PSG Match Gai United Ah Dhinee Rangalhu Penalty Eh - Vaguthu\nނެއްލައިދޫގައި މެޗެއް ހޫނުވެ ބޮޑު މާރާމާރީއަކަށް - 25 މިނެޓް ކުރިން\nޕީއެސްޖީ މެޗުގައި ޔުނައިޓެޑަށް ދިނީ ރަނގަޅު ޕެނެލްޓީއެއް\n5 މަސް ކުރިން ( މާޗް 9, 2019 )\nޔޫއެފާ ޗެމްޕިއަންސް ލީގުގެ ގަދަ 16ގެ ދެވަނަ ލެގުގެ ފަހު މިނެޓުގައި މެންޗެސްޓާ ޔުނައިޓެޑަށް ވީއޭއާރްގެ އެހީގައި ރެފްރީ ދިން ޕެނެލްޓީ ރަނގަޅު ކަމަށް ޔޫއެފާއިން ބުނެފިއެވެ.\nޕީއެސްޖީއާ ދެކޮޅަށް ޔުނައިޓެޑް ކުޅުނު މެޗުގެ ފަހު މިނެޓުގައި ޔުނައިޓެޑަށް ލިބުނު ޕެނެލްޓީ ކާމިޔާބުކޮށް، އެޓީމުން ކުއާޓާ ފައިނަލަށް ދަތުރުކޮށްފައިވާ އިރު، ޕީއެސްޖީގެ ކުޅުންތެރިންނާއި އޮފިޝަލުން ވަނީ އެ ޕެނެލްޓީއަށް ވަރަށް ބޮޑަށް ފާޑު ކިޔާފައެވެ. ހާއްސަކޮށް ޕީއެސްޖީގެ ތަރި ނޭމާ ވަނީ ރުޅިގަދަވެ، ރެފްރީންނަށް ހަޑިހުތުރު ބަހުންވެސް މުހާތަބު ކޮށްފައެވެ.\nޔުނައިޓެޑްގެ ޒުވާން ޑިފެންޑަރު ޑިއޯގޯ ޑަލޮޓް އޭރިއާ ބޭރުން ފޮނުވާލި ބޯޅަ، އޭރިއާ ތެރޭގައި ހުރި ޕްރެންސެލް ކިމްޕެންބޭގައި އަތުގައި ޖެހުނު އިރު، އެ ބޯޅަ ކިމްޕެންބޭގެ އަތުގައި ޖެހުނީ ބްލޮކް ކުރަން އުޅެނިކޮށް، އޭނަ ފުރަގަސް ޖަހައިގެން ހުއްޓައެވެ. އޭނާ އަތް ގައިގައި ނުޖެހި ބޭރު އޮތް ނަމަވެސް، ބައެއް ފަރާތްތަކުން ބުނެފައި ވަނީ އެއީ ގަސްދުގައި އަތުން ޖެއްސުން ނޫން ކަމަށާއި، އެ ބޯޅައަށް ޕެނެލްޓީއެއް ނުދެވޭނެ ކަމަށެވެ.\nޔޫއެފާއިން ބުނެފައި ވަނީ އެ ހަމަލާއަކީ ކިމްޕެންބޭގެ ގައިގެ ކައިރިން ފޮނުވާލި ހަމަލާއަކަށް ނުވުމުގެ އިތުރުން، އެ ބޯޅަ ގޮސް ކިމްޕެންބޭގެ އަތުގައި ޖެހުނު އިރު، އޭނާގެ އަތް އޮތީ ގަޔާ ދުރުގައި ކަމަށެވެ. އެހެންކަމުން އެ ހާލަތުގައި ބޯޅަ ކުރިއަށް ދިޔުމަށް ހުރަސް އެޅިއްޖެ ނަމަ، އެ ބޯޅައަށް ޕެނެލްޓީ ދެވިދާނެ ކަމަށްވެސް ޔޫއެފާއިން ބުނެފައިވެއެވެ.\nމެޗުގައި ރެފްރީކަން ކުރި ޑާމިރް ސްކޯމިއާ ޕެނެލްޓީ ދީފައި ވަނީ ވީއެއާރްވެސް ބެލުމަށްފަހުއެވެ. ޕެނެލްޓީ ދިނުމުގެ ކުރިން ގިނަ ވަގުތުތަކެއް ވަންދެން ރެފްރީ ވަނީ މަޑުވެސް ކޮށްފައެވެ.\nޕީއެސްޖީއަށް ފުރަތަމަ ބަލި، "ނޭމާ ފޮނުވާ ނުލެވޭނެ"\nޑިބާލާއަކީ ޔުނައިޓެޑްގެ ފެންވަރެއް ނޫން - ފާޑިނޭންޑް\nޕީއެސްޖީން ފުރަތަމަ މެޗުން މޮޅުވިއިރު، ސަޕޯޓަރުން ގޮވީ ނޭމާ ބޭރު ކުރަން


Sarukaaru Ge Vafudhu Ziyaaraiy Kuri Fahun Alifushi Gai Covid Fethuren Fashaifi - Vaguthu\nރ. އަލިފުށީގައި މިދިޔަ އާދިއްތަ ދުވަހު ކުޅުނު ޕްރެޒިޑެންޓްސް ކަޕްގެ ފައިނަލް މެޗަށް ފަހު އެ ރަށުގައި ކޮވިޑް-19 ފެތުރި ގިނަ ބަޔަކު ފައްސިވެއްޖެއެވެ.\nކޮވިޑް-19 މާލޭގައި ހަލުވިކަމާއިއެކު ފެތުރެމުން ދަނިކޮށް އަލިފުށީގައި ޕްރެޒިޑެންޓްސް ކަމުގެ ފައިނަލް ކުޅުނީ އެރަށުގައި ސަރުކާރުން އެޅި ފުޓްބޯޅަ ދަނޑު ރަސްމީކޮށް ހުޅުވުމަށެވެ. މާޒިޔާ އާއި ވެލެންސިއާ ބައްދަލު ކުރި ފައިނަލް މެޗަށް ދެޓީމްގެ ކުޅުންތެރިންގެ އިތުރުން ނައިބު ރައީސް ފައިސަލް ނަސީމާއި ޔޫތު މިނިސްޓަރ އަހްމަދު މަހްލޫފާއި ސަރުކާރުގެ އިސްވެރިން އަލިފުއްޓަށް ވަޑައިގެންނެވިއެވެ.\nއަލިފުށިން މިއަދު "ވަގުތު" އަށް މައުލޫމާތު ދިން މީހަކު ބުނީ މިއަދު އެކަނިވެސް އެރަށުން ހަތް މީހަކު ކޮވިޑަށް ފައްސިވެފައިވާ ކަމަށެވެ. "ކުރިއަށް އޮތް ދުވަސްތަކުގައި ރަށުގެ ހާލަތު ވަރަށް ބޮޑަށް ގޯސްވެގެން ދިއުމުގެ ފުރުސަތު އެބައޮތް. ބެލެވޭ ގޮތުގައި އަލިފުށީގެ އިތުރުން އަތޮޅުގެ އެހެން ރަށްތަކުގައި ވެސް ކޮވިޑްގެ ރާޅެއް މިފަހަރު އުފެދޭނެ. އެއީ މެޗް ބަލަން އެހެން ރަށްތަކުން ވެސް މީހުން ޒިޔާރަތް ކޮށްފައި ވާތީ." އޭނާ ބުންޏެވެ.\nއަލިފުށީ ހެލްތު ސެންޓަރުން ބުނީ އެރަށުން ކޮވިޑަށް ފައްސިވި ހަތް މީހުންނަކީ ވެސް ކޮވިޑްގެ އަލާމާތްތައް ހުރެގެން ޑޮކްޓަރަށް ދެއްކުމުން ކޮވިޑަށް ޓެސްޓް ކުރި މީހުން ކަމަށެވެ.\nރާއްޖެ އިން ކޮވިޑަށް ފައްސިވާ މީހުންގެ އަދަދު މިހާރު ވަނީ ވަރަށް ބޮޑަށް އިތުރުވެފައެވެ. އިއްޔެ ވެސް 2800 މީހުން ކޮވިޑަށް ފައްސިވިއެވެ. އިއްޔެ އަކީ ކޮވިޑް ފެތުރެން ފެށި ފަހުން ރާއްޖެ އިން މިހާތަނަށް އެންމެ ގިނަ ބަޔަކު ކޮވިޑަށް ފައްސިވި ދުވަހެވެ.\nޖެނުއަރީ 27, 2022 12:54\nނިކައަޅޭ މުޅިރަށުތެރެއައް ބަލިފަތުރާލައިފިއޭ މިއުޅޭމީހުންތައްއައިސް ނިކައަޅޭ މީކިހާބޮޑުވެއްޖެކަމެއަ.\nޖެނުއަރީ 27, 2022 13:16\nސަރުކާރު ބޭނުންވަނީ މުޅި ރާއްޖޭގަ ކޮވިޑް ފަތުރަން.\nޖެނުއަރީ 27, 2022 13:45\nމަށަށް ކޮވިޑް ޖެހުނީ ހައިރިސްކް މީހަކާ އެއް ވޯޑެއްގައި ތިބި ކޯވިޑް މީހުންތަކެއްގެ ފުށުން އަސްލު ކަޑަ\nޖެނުއަރީ 27, 2022 13:50\nމުޅިދުނިޔޭގަ ފެތުރޭބައްޔެއް ވަކިރަށެއްގަ ނުފެތުރިއެއް ނުދާނެ. ވަކިބަޔަކު ދިޔައީމަ ވީގޮތެއްކަމަށް ދައްކަން މަސއްކަތް ކުރުމުގެ ބޭނުމެއްނެތް. ތިޔަބުނާމީހުން ނުދާރަށްރަށުގަ ވެސް އެއޮތް ފެތުރެނީ. މިފަދަ މައުލޫމާތު ލިޔާއިރު ކޮންމެވެސް ހަރުދަނާ ބައެއްގެ ބަސް ގެނެސްދިނުންރަގަޅު. ރަށުން ގުޅި މީހަކު ބުނެގެންނޭ...... ލިޔެކަމަކުނުދާނެ.\nޖެނުއަރީ 27, 2022 17:58\nޜައްޔިތުން މަރާފަވެސް ބޭނުން ފުދޭތޯބަލާ، އަމިއްލަ އެދުމުން ފޯ ވެފަ، މިބައިމީހުންގެ ފަހަތުން ދުންބުރު ވަމުން އުޅޭބަޔަކު ވެސް އުޅޭނެ،ލޮލް


3578 33 45 يا أيها النبي إنا أرسلناك شاهدا ومبشرا ونذيرا\nއޭ ނަބިއްޔާއެވެ! ހަމަކަށަވަރުން، ތިމަންރަސްކަލާނގެ، ކަލޭގެފާނު ފޮނުއްވީ ހެކިވަނިވި ބޭކަލަކު ކަމުގައްޔާއި (مؤمن ންނަށް) އުފާވެރިކަމުގެ خبر ދެއްވާ ބޭކަލަކު ކަމުގައްޔާއި (كافر ންނަށް) ބިރުވެރިކަމުގެ خبر ދެއްވާ ބޭކަލަކު ކަމުގައެވެ.\n3579 33 46 وداعيا إلى الله بإذنه وسراجا منيرا\nއަދި اللَّه ގެ دين އަށް، އެކަލާނގެ أمر ފުޅާއެކު (މީސްތަކުންނަށް) ގޮވައިލައްވާ ބޭކަލަކު ކަމުގައްޔާއި (އެއުރެންގެ މަގަށް) އަލިކުރާ ވޮށެއްފަދަ ބޭކަލަކު ކަމުގައެވެ.\n3580 33 47 وبشر المؤمنين بأن لهم من الله فضلا كبيرا\nއަދި ހަމަކަށަވަރުން، اللَّه ގެ حضرة ން ބޮޑުވެގެންވާ فضل ވަންތަކަން އެއުރެންނަށް ހުރިކަމަށް مؤمن ންނަށް ކަލޭގެފާނު އުފާވެރިކަމުގެ خبر ދެއްވާށެވެ!\n3581 33 48 ولا تطع الكافرين والمنافقين ودع أذاهم وتوكل على الله وكفى بالله وكيلا\nއަދި كافر ންނާއި، منافق ންނަށް ކަލޭގެފާނު ކިޔަމަންވެވަޑައިނުގަންނަވާށެވެ! އަދި އެއުރެންގެ އުނދަގޫތައް (ފަރުވާލެއް ނުބަހައްޓަވައި) ދޫކޮށްލައްވާށެވެ! އަދި اللَّه އަށް وكيل ކުރައްވާށެވެ! އަދި وكيل އަކު ކަމުގައި اللَّه ފުދެތެވެ.\n3582 33 49 يا أيها الذين آمنوا إذا نكحتم المؤمنات ثم طلقتموهن من قبل أن تمسوهن فما لكم عليهن من عدة تعتدونها فمتعوهن وسرحوهن سراحا جميلا\nއޭ إيمان ވެއްޖެ މީސްތަކުންނޭވެ! ތިޔަބައިމީހުން، مؤمن އަންހެނުންނާ ކާވެނިކޮށް، ދެން އެކަނބަލުންގެ ގާތުގައި ރޭކުރުމުގެ ކުރިން، ތިޔަބައިމީހުން އެކަނބަލުން ވަރިކޮށްފިނަމަ، عدّة ގެ ގޮތުން ތިޔަބައިމީހުން ގުނާނެ ދުވަސްތަކެއް އެކަނބަލުންގެ މައްޗަށް ތިޔަބައިމީހުންނަކަށް ނުވެތެވެ. ފަހެ، އެކަނބަލުންގެ ހިތްހަމަޖެއްސުމުގެގޮތުން ކޮންމެވެސް އެއްޗެއް (އެބަހީ: متعة އެއް) ތިޔަބައިމީހުން އެކަނބަލުންނަށް ދޭށެވެ! އަދި ތިޔަބައިމީހުން ރީތިވެގެންވާ ދޫކޮށްލުމަކުން އެކަނބަލުން ދޫކޮށްލާށެވެ! (ނޯޓު: މިއީ ރަނެއް ކަނޑައަޅާފައިނުވާނަމަ، އޮންނަގޮތެވެ. ރަނެއް ކަނޑައަޅާފައި އޮތްނަމަ، އޭގެ ދެބައިކުޅައެއްބައި ދޭންޖެހޭނެއެވެ.)\n3583 33 50 يا أيها النبي إنا أحللنا لك أزواجك اللاتي آتيت أجورهن وما ملكت يمينك مما أفاء الله عليك وبنات عمك وبنات عماتك وبنات خالك وبنات خالاتك اللاتي هاجرن معك وامرأة مؤمنة إن وهبت نفسها للنبي إن أراد النبي أن يستنكحها خالصة لك من دون المؤمنين قد علمنا ما فرضنا عليهم في أزواجهم وما ملكت أيمانهم لكيلا يكون عليك حرج وكان الله غفورا رحيما\nއޭ ނަބިއްޔާއެވެ! ކަލޭގެފާނު އެކަނބަލުންގެ ރަން ދެއްވާފައިވާ އަނބިއަނބިކަނބަލުންނާއި، ހަނގުރާމައިގެ غنيمة ގެ ގޮތުގައި ކަލޭގެފާނަށް اللَّه ދެއްވި ތަކެތީގެ ތެރެއިން، ކަލޭގެފާނަށް މިލްކުވެއްޖެ އަޅު އަންހެނުންނާއި، އެކަނބަލުން ކަލޭގެފާނާއެކު هجرة ކުރެއްވި ކަލޭގެފާނުގެ ބަފައިފުށުގެ ބޮޑުބޭބެއިންގެ އަންހެން ދަރިންނާއި، ބަފައިފުށުގެ ބޮޑުދައިތައިންގެ އަންހެން ދަރިންނާއި، ކަލޭގެފާނުގެ މައިފުށުގެ ބޮޑުބޭބެއިންގެ އަންހެން ދަރިންނާއި، މައިފުށުގެ ބޮޑުދައިތައިންގެ އަންހެން ދަރިން، ހަމަކަށަވަރުން، ތިމަން ރަސްކަލާނގެ ކަލޭގެފާނަށް ހުއްދަކޮށް حلال ކުރެއްވީމެވެ. އަދި مؤمن އަންހެނަކު އެމީހެއްގެ އަމިއްލަ نفس ނަބިއްޔާއަށް هبة ކޮށްދީ، އަދި ނަބިއްޔާ އެމީހަކާ ކާވެނި ކުރެއްވުމަށް قصد ކުރައްވައިފިނަމަ، އެމީހަކާ ކާވެނި ކުރެއްވުންވެސް ހުއްދަ ކުރެއްވީމެވެ. އެހެން مؤمن ން ފިޔަވައި، އެމީހަކު ކަލޭގެފާނަށް خاص ވެގެންވާ ގޮތުގައެވެ. އެއުރެންގެ އަނބިންނާ މެދުގައްޔާއި، އެއުރެންނަށް މިލްކުވެގެންވާ އަޅުންނާމެދު، ތިމަންރަސްކަލާނގެ އެއުރެންނަށް ކަނޑައަޅުއްވާފައިވާގޮތް، ހަމަކަށަވަރުން، ތިމަންރަސްކަލާނގެ ދެނެވޮޑިގެންވަމެވެ. އެއީ ކަލޭގެފާނުގެ މައްޗަށް ދަތިކަމެއް ނުވުމަށްޓަކައެވެ. ގިނަގިނައިން ފާފަފުއްސަވާ، رحيم ވަންތަ ކަލަކު ކަމުގައި اللَّه ވޮޑިގެންވެއެވެ. (ނޯޓު: އަންހެނަކު އެމީހެއްގެ نفس ހިބަކޮށްދީފިނަމަ، ރަނަކާ ނުލައި ކާވެނިކުރުން ހުއްދަވެގެންވީ ހަމައެކަނި ކީރިތި رسول އާއަށެވެ.)\n3584 33 51 ترجي من تشاء منهن وتؤوي إليك من تشاء ومن ابتغيت ممن عزلت فلا جناح عليك ذلك أدنى أن تقر أعينهن ولا يحزن ويرضين بما آتيتهن كلهن والله يعلم ما في قلوبكم وكان الله عليما حليما\nއެކަނބަލުންގެ ތެރެއިން ކަލޭގެފާނު އެދިވަޑައިގަންނަވާ މީހަކު (ރޭކުރެއްވުމުގައި) ފަސްކުރެއްވިޔަސް، އަދި ކަލޭގެފާނު އެދިވަޑައިގަންނަވާ މީހަކު، ކަލޭގެފާނުގެ އަރިހަށް ގެންނެވިޔަސް، އަދި ކަލޭގެފާނު ދުރުކުރައްވާފައިވާ މީހުންގެ ތެރެއިން ކަލޭގެފާނު ބޭނުންފުޅު މީހަކު (އަލުން) ގެންނެވިޔަސް އެކަމުން ކަލޭގެފާނުގެ މައްޗަކަށް ކުށެއް ނެތެވެ. އެއީ އެކަނބަލުންގެ ލޯތަކަށް ފިނިކަން حاصل ވުމަށާއި، އެކަނބަލުން މޮޅިނުވުމަށާއި، ކަލޭގެފާނު އެކަނބަލުންނަށް ދެއްކެވި ގޮތާމެދު، އެކަނބަލުން އެންމެން ރުހުމަށް އެގޮތް ގާތްކަން ބޮޑީއެވެ. ތިޔަބައިމީހުންގެ ހިތްތަކުގައިވާ އެއްޗެއް، اللَّه ދެނެވޮޑިގެންވެތެވެ. اللَّه އީ، މޮޅަށް ދެނެވޮޑިގެންވާ، حليم ވަންތަ ރަސްކަލާނގެ ކަމުގައި ވޮޑިގެންވެއެވެ.\nމީގެފަހުން، ކަލޭގެފާނަކަށް އިތުރަށް އަންހެނުން ހުއްދަވެގެނެއް ނުވެތެވެ. އަދި އެކަނބަލުންގެ ރީތިކަން، ކަލޭގެފާނު عجائب ފުޅުވާ ދަރަޖައަށް ހުއްޓަސް، ކަލޭގެފާނުގެ އަނބިއަނބިކަނބަލުންގެ ތެރެއިން ބަޔެއްގެ ބަދަލުގައި އެހެންބަޔަކާ ކާވެނިކުރެއްވުންވެސް ކަލޭގެފާނަކަށް ހުއްދަވެގެނެއް ނުވެތެވެ. ކަލޭގެފާނަށް ملك ވެގެންވާ އަޅު އަންހެނުން މެނުވީއެވެ. ކޮންމެ ކަމެއްގެ މައްޗަށް ބައްލަވާވޮޑިގެންވާ ކަލަކު ކަމުގައި اللَّه ވޮޑިގެންވެއެވެ.\nއޭ إيمان ވެއްޖެ މީސްތަކުންނޭވެ! ތިޔަބައިމީހުންނަށް ކެއުމަކަށް إذن ދެއްވުމުން މެނުވީ، އަދި އެެ ކެއުން ތައްޔާރުވެއްޖައުމަށް ދާނދެން، انتظار ކުރުމަކާ ނުލައި، ނަބިއްޔާގެ ގޭގެއަށް ތިޔަބައިމީހުން ނުވަންނާށެވެ! އެހެނެއްކަމަކު ތިޔަބައިމީހުންނަށް ގޮވައިލައްވައިފިނަމަަ، ފަހެ، ތިޔަބައިމީހުން ވަންނާށެވެ! އަދި ތިޔަބައިމީހުން ކައި އަވަދިވެއްޖެނަމަަ، ފަހެ، ތިޔަބައިމީހުން ދާށެވެ! އަދި ވާހަކަ ދެއްކުމުން މުނިފޫހިފިލުވާ ގޮތުގައި ތިޔަބައިމީހުން ނުތިބޭށެވެ! (އެހެނީ) ހަމަކަށަވަރުން، ތިޔަބައިމީހުންގެ އެކަމަކީ، ނަބިއްޔާއަށް އުނދަގޫދޭ ކަމެއްކަމުގައިވެތެވެ. އަދި އެކަމުގެ ސަބަބުން ތިޔަބައިމީހުންދެކެ އެކަލޭގެފާނު ލަދުފުޅުގަނެތެވެ. حق ގޮތް بيان ކުރެއްވުމަށް اللَّه ލަދުވެތިވެވޮޑިއެއްނުގަންނަވަތެވެ. އަދި އެކަނބަލުން (އެބަހީ: ނަބިއްޔާގެ އަނބިއަނބިކަނބަލުން) ގެ ކިބައިން ތިޔަބައިމީހުން އެއްޗަކަށް އެދޭނަމަ، ފަހެ، ފަރުދާއެއްގެ އަނެއްފަރާތުން ތިޔަބައިމީހުން އެކަނބަލުންނާ سؤال ކުރާށެވެ! ތިޔަބައިމީހުންގެ ހިތްތަކަށާއި، އެކަނބަލުންގެ ހިތްޕުޅުތަކަށް އެންމެ طاهر ކަންބޮޑީ އެގޮތެވެ. اللَّه ގެ رسول އާއަށް ތިޔަބައިމީހުން އުނދަގޫ ކުރުމެއް، އަދި އެކަލޭގެފާނަށްފަހު ދުވަހަކުވެސް އެކަލޭގެފާނުގެ އަނބިއަނބިކަނބަލުންނާ ކާވެނިކުރުމެއް ތިޔަބައިމީހުންނަކަށް ހުއްދަވެގެނެއް ނުވެތެވެ. ހަމަކަށަވަރުން، އެކަމަކީ، اللَّه ގެ حضرة ގައި ބޮޑުވެގެންވާ ކަމެއްކަމުގައި (އެބަހީ: ފާފައެއްކަމުގައި) ވެއެވެ.\nތިޔަބައިމީހުން ކަމެއް ފާޅުކުޅަޔަސް، ނުވަތަ އެކަމެއް ވަންހަނާކުޅަޔަސް ފަހެ، ހަމަކަށަވަރުން، اللَّه އީ، ކޮންމެކަމެއް މޮޅަށް ދެނެވޮޑިގެންވާ ކަލާނގެ ކަމުގައި ވޮޑިގެންވެއެވެ.\n0 ... 347.7 348.7 349.7 350.7 351.7 352.7 353.7 354.7 355.7 356.7 358.7 359.7 360.7 361.7 362.7 363.7 364.7 365.7 366.7 ... 623


PHOTO: Inter office futsal challenge 2021: Fasvana dhuvahuge us'alithah | Fainu Online\nއިންޓަރ އޮފީސް ފުޓްސަލް ޗެލެންޖު 2021: ފަސްވަނަ ދުވަހުގެ އުސްއަލިތައް\nފައިނުގައި ހުންނަ ދައުލަތުގެ އިދާރާތަކުގެ މެދުގައި ކުޅޭ ފުރަތަމަ ފުޓްސަލް މުބާރާތުގައި ފަސްވަނަ ދުވަހު ފުރަތަމަ މެޗްގައި ބައްދަލުކުރީ ކައުންސިލާއި ސްކޫލެވެ. މިމެޗް5-2ން ކާމިޔާބުކުރީ ސްކޫލް ޓީމެވެ. ދެވަނަ މެޗްގައި ބައްދަލުކުރީ ފެނަކަ އަދި ޞީއްޙީ މަރުކަޒުގެ ޓީމެވެ. މި މެޗް6-3އިން ކާމިޔާބުކުރީ ޞިއްޙީ މަރުކަޒު ޓީމެވެ. ފައިނު އޮންލައިން ފޮޓޯތައް: އިބްރާހީމް ވަސީމް / މުޙައްމަދު ޒިޔާދު


SunOnline: China Market ah kuda kuri erumeh, Bodu kuri erun India in!\nޗައިނާ މާކެޓަށް ކުޑަ ކުރިއެރުމެއް، ބޮޑު ކުރިއެރުން އިންޑިއާއިން!\nއަހުމަދު މިޒްޔާލް 21 Jan 2020, 12:06\nޗައިނާގެ ފަތުރުވެރިންތަކެއް ރާއްޖޭގައި-- ފޮޓޯ: މޯލްޑިވްސް ނެޓް\nރާއްޖެއަށް އެންމެ ގިނައިން ފަތުރުވެރިން އަންނަ ގައުމު ކަމަށްވާ ޗައިނާގެ މާކެޓަށް ނިމިދިޔަ 2019 ވަނަ އަހަރު ލިބުނީ ވަރަށް ކުޑަ ކުރިއެރުމެއް ކަމަށް ޓޫރިޒަމް މިނިސްޓްރީން ބުނެފި އެވެ.\nޓޫރިޒަމް މިނިސްޓްރީގެ ތަފާސް ހިސާބުތަކުން ދައްކާ ގޮތުގައި މިދިޔަ އަހަރު ޗައިނާއިން އައި ޖުމްލަ ފަތުރުވެރިންގެ އަދަދަކީ 284،029 އެވެ. މިއީ 2018 ވަނަ އަހަރު އައި 283،116 ފަތުރުވެރިންނާ އަޅާބަލާއިރު 0.3 އިންސައްތަ އިތުރު އަދަދެކެވެ.\nޑިސެމްބަރު މަހަށް ވަކިން ބަލާއިރު 2018 ވަނަ އަހަރުގެ ޑިސެމްބަރު މަހާ އަޅާބަލާއިރު މިދިޔަ އަހަރުގެ ޑިސެމްބަރު ޗައިނާއިން އައި ފަތުރުވެރިންގެ އަދަދު ވަނީ 3.5 ޕަސެންޓު ދަށްވެފަ އެވެ.\nރާއްޖޭގެ ފަތުރުވެރިކަމަށް އެންމެ މުހިންމު އެއް މާކެޓުގެ ގޮތުގައި ބެލެވޭ ޗައިނާގެ މާކެޓަށް ކުރިއެރުން އައި މިންވަރު ކުޑަ ނަމަވެސް 16.7 ޕަސެންޓުގެ މާކެޓް ހިއްސާއަކާއެކު 2019 ގައި އެންމެ ގިނައިން ރާއްޖެއަށް ފަތުރުވެރިން އައިސްފައިވަނީ ޗައިނާއިންނެވެ.\nމިދިޔަ އަހަރު ރާއްޖެއަށް ފަތުރުވެރިން އަންނަ މާކެޓުތަކުގެ ތެރެއިން އެންމެ ފާހަގަކޮށްލެވޭ ކުރިއެރުމެއް އައިސްފައި ވަނީ އިންޑިއާ މާކެޓަށެވެ.\nއެގޮތުން 2018 ވަނަ އަހަރު އިންޑިއާއިން ޖުމުލަ 90،474 ފަތުރުވެރިން އައި ނަމަވެސް މިދިޔަ އަހަރު އިންޑިއާއިން އައި ފަތުރުވެރިންގެ އަދަދު 166،030 އަށް ވަނީ އަރާފަ އެވެ. މިއީ 83.5 ޕަސެންޓުގެ ކުރިއެރުމެކެވެ.\nމިދިޔަ އަހަރު ރާއްޖެއަށް 1.7 މިލިއަން ފަތުރުވެރިން ޒިޔާރަތްކުރިއިރު، މިއީ އޭގެ ކުރީ އަހަރާ އަޅާބަލާއިރު 14.7 ޕަސެންޓުގެ ކުރިއެރުމެކެވެ.


އައްޑޫ ލިންކް ރޯޑުގައި ހިނގާ އެކްސިޑެންޓްތައް މަދު!\nއައްޑޫ ސިޓީ ލިންކު ރޯޑަކީ ކުރިން ނާމާން މަގެކެވެ. އެތައް އެކްސިޑެންޓް ހިނގައި އެތައް ބައެއްގެ ފުރާނަ ގޮސްފައިވާ މަގެކެވެ. އެހެންނަމަވެސް އެމަގުގައި ހިނގާ އެކްސިޑެންޓްތައް މިހާރު ވަރަށް މަދުކުރެއްވިއްޖެ ކަމަށް ފުލުހުން ބުންޏެވެ.\nއައްޑޫސިޓީ ކޮމާންޑަރ ޖަމްޝީދު އަލީ ވިދާޅުވީ ލިންކްރޯޑުގައި ހިނގާ އެކްސިޑެންޓްތައް މަދުވީ އެތައް ބައެއްގެ މަސައްކަތުން ކަމަށެވެ. އެކްސިޑެންޓްތައް މަދުވުމަކުން އަދި އުފާވާޖަކަށް ނުޖެހެއެވެ. އުފާކުރަންޖެހެނީ އެކަން ދާއިމީ ކަމަކަށްވުމުގެ ޔަގީންކަން ލިބިގެންނެވެ. އެ ޔަގީންކަން ދޭންޖެހޭނީ ދުއްވާ މީހުންނެވެ. ހިނގާ މީހުންނެވެ. ޓްރެފިކް ބަލަހައްޓާ މީހުންނެވެ. ގާނޫނު ތަންފީޒު ކުރާ މީހުންނެވެ.\nއެންމެން އެއްގަލަކަށް އަރައިގެންމެނޫނީ އެއްވެސް ރަނގަޅަށް ނުދާނެއެވެ. ޓްރެފިކް ގަވާއިދަށް އާންމުން ހުރުމަތްތެރިކޮށް ހިތަންޖެހެއެވެ. ފުލުހުން ގާނޫނު ތަންފީޒު ކުރަންޖެހެއެވެ. ހޭލުންތެރި ކުރަންޖެހެއެވެ. ގާނޫނުތައް އެބަހުއްޓެވެ، ގަވާއިދުތައް އެބަހުއްޓެވެ. ބޭނުންވަނީ އެއަށް އެންމެން ތަބާވުމެވެ.\nލިންކް ރޯޑުގައި ހިނގާ އެކްސިޑެންޓްތައް މަދުވި ކަމަށް ރެކޯޑުތައް ދާއްކާއިރު ރަށްރަށުގެ އެތެރޭގައި ހިނގާ އެކްސިޑެންޓްތައް މަދެއްނޫނެވެ. މަރަދޫގައި މިމަހު 18 ވަނަ ދުވަހު ހިނގި އެކްސިޑެންޓްގައި އަނިޔާވި އުމުރުން 53 އަހަރުގެ އަންހެންމީހާ އޭގެ ކުރިން އެތައް ފަހަރަކުވަނީ އެކްސިޑެންޓްވެފައެވެ. މިއީ މައްސަލައެކެވެ. އެކަކު އެހާ ގިނައިން އެކްސިޑެންޓްވުމަކީ ފަރުވާ ކުޑަކަން އަންގައިދޭ ކަމެއް ކަމަށް ބެލެވިދާނެއެވެ. މަރަދޫ މީހުން ބުނާ ގޮތުގައި އޭނާއަކީ ވެއްޔާއި، މަހާއި، އަދިވެސް އެބާވަތުގެ އެއްޗެހި ސައިކަލުގައި އުފުލާ މީހެކެވެ. "އޭނާ ސައިކަލް ބޭނުން ކުރަނީ ކުޑަވަރެއްގެ ޕިކަޕެއްގެ ގޮތުގައި" މަރަދޫ މީހަކު ބުންޏެވެ. ގައިމުވެސް ސައިކަލުގައި އުފުލޭނެ އެއްޗެއްސާއި ނުއުފުލޭނެ އެއްޗެހި ލައިސަންސް އޮތް މީހަކަށް އެނގޭނެއެވެ.\nއެކްސިޑެންޓްވާ ކޮންމެ ފަހަރަކީ މީހެއްގެ ފުރާނަދާނެ ފަހަރެއް ނޫނެވެ. އަދި މީހާ ނުކުޅެދޭ ހާލަތަށްދާނެ ފަހަރެއްވެސް ނޫނެވެ. އެހެންނަމަވެސް ކުޑަނަމަވެސް އެކްސިޑެންޓެއް ނުވެ ވާނެ ގޮތަކަށް އަމަލުތައް ބަހައްޓަންޖެހެއެވެ.\nމިއަހަރަކީ ކުށްމަދު އެކްސިޑެންޓްތައްވެސް މަދު އަހަރަކަށް ހެދުމަށް އައްޑޫ ފުލުހުން ބޭނުންވެއެވެ. އެ މަސައްކަތަކީ ކުރިންވެސް ފުލުހުން ކުރާ މަސައްކަތެކެވެ. ފާއިތުވި މުޅީ އަހަރުވެސް އެކްސިޑެންޓްތައް ވަނީ މަދުވެފައެވެ. އެއަހަރު މަރުވެފައިވަނީ އެންމެ މީހެކެވެ. އެއީ ހިތްވަރު ހޯދައިގަންނަން ޖެހޭ ކަމެކެވެ.\nފާއިތުވި ހަތަރު އަހަރަށް ބަލާއިރު އައްޑޫގެ މަގުތަކުގައި މަދުވެގެން 933 އެކްސިޑެންޓް ހިނގާފައިވެއެވެ. އެ އެކްސިޑެންޓްތަކުގައި 11 މީހުންވަނީ މަރުވެފައިވެއެވެ. އެކްސިޑެންޓްތަކުގައި އެކަކުވެސް މަރުވާކަމަށް ބޭނުމެއް ނުވާނެއެވެ. އެކްސިޑެންޓް މަދުކުރުމަށް ވަކި މީހަކު އިސްތިސްނާ ކުރުމެއްނެތި އެންމެންވެސް ގަވާއިދަށް ހުރުމަތްތެރިކޮށް ހިތާކަމަށްވާނަމަ ނަތީޖާ ރަނގަޅުވާނެއެވެ.\nއައްޑޫގެ މަގުތަކަށް ޓްރެފިކް ފުލުހުން ނެރެންޖެހެއެވެ. އެއީ އައްޑޫގެ ގިނަ ރައްޔިތުން ބޭނުންވާ ކަމެކެވެ. ޓްރެފިކް ލައިޓްތައް ޖެހުމަކީވެސް އެކްސިޑެންޓްތައް މަދުކުރުމަށް ނުވަތަ ހުއްޓުވުމަށް ކުރަންޖެހޭ ކަމެއް ކަމަށް އައްޑޫ ޒުވާނުންވެސް ދެކެއެވެ.\nފާއިތުވި4އަހަރަށް ބަލާއިރު 2013 ވަނަ އަހަރު ހިނގި އެކްސިޑެންޓުތަކުގައި 205 މީހުންވަނީ ހިތަދޫ ރީޖަނަލް ހޮސްޕިޓަލް (އެޗުއާރުއެޗު) އިން ފަރުވާ ހޯދައިފައެވެ. އެއަހަރުވަނީ 13 އަހަރުގެ ކުޑަކުއްޖަކު ނިޔާވެފައެވެ. ޖެހިގެން އައި 2014 ވަނަ އަހަރު ހިނގި އެކި އެކްސިޑެންޓުތަކުގައި 247 މީހަކުވަނީ އެޗުއާރުއެޗުން ފަރުވާ ހޯދައިފައެވެ. އަހަރު ހިނގި އެކްސިޑެންޓުތަކުގައި ތިން މީހުން މަރުވިއެވެ. 2015 ވަނަ އަހަރު ހިނގި އެކްސިޑެންޓުތަކާ ގުޅިގެން 273 މީހުންވަނީ އެޗުއާރުއެޗުން ފަރުވާ ހޯދައިފައެވެ. އެއަހަރު ހިނގި އެކްސިޑެންޓުތަކުގައި6މީހަކުވަނީ މަރުވެފައެވެ. ނިމިގެންދިޔަ 2016 ވަނަ އަހަރުވަނީ މަދުވެގެން 221 މީހުން އެޗުއާރުއެޗުން ފަރުވާ ހޯދައިފައިވެއެވެ. ފާއިތުވި ހަތަރު އަހަރު ހިނގާފައިވާ އެކްސިޑެންޓުތަކުގައި އިތުރުފަރުވާ ހޯދުމަށް 79 މީހުންނަށްވުރެ ގިނަމީހުން މާލެ ފޮނުވާފައިވެއެވެ.\nމި އެކްސިޑެންޓްތައް އަދިވެސް މަދުކުރުމަށް އައްޑޫގެ ޓްރެފިކް ބެލެހެއްޓުމުގެ ނިޒާމަށްވަނީ ބަދަލު ގެނެސްފައެވެ. އެގޮތުން ދުވެލިމަތަ ވަނީ ލިންކް ރޯޑާއި ތާރުއަޅާފައިވާ މަގުތަކުގައި އަޅައިފައެވެ. އެކްސިޑެންޓްތައް މަދު ކުރުމަށް ތަފާތު މަސައްކަތްތައް އަދިވެސް ގެންދަނީ ކުރަމުންނެވެ.\nއައްޑޫގައި ހިނާ އެކްސިޑެންޓްތައް މަދުވެ އަމާންތަނަކަށް ވެއްޖެ ކަމަށްވާނަމަ އެއީ އުފާވެރި ކަމަކަށްވާނެއެވެ.\n21 ފެބްރުއަރީ 2017


މާލެ އަލުން ފުރަބަންދަކަށް ދާން ޖެހިދާނެ – DhiDaily\nމާލެ އަލުން ފުރަބަންދަކަށް ދާން ޖެހިދާނެ\nމާލޭގައި ކޮވިޑް-19 ފެތުރެން ފެށުމުން ފުރަބަންދު އިއުލާނުކޮށް ގިނަ ދުވަސްތަކެއް ވަންދެއް ބޭއްވުމަށްފަހު ދާދި ފަހުން ވަނީ ފުރަބަންދަށް ބޮޑެތި ލުއިތަކެއް ދީފައެވެ. އެއާއެކު މާލެއާއި ހުޅުމާލޭގެ މަގުތަކުގައި ގިނަ އަދަދެއްގެ މީހުން ބޭރަށް ނިކުމެ އުޅޭ މަންޒަރުތައް ވަނީ ފެންނަން ފަށާފައެވެ.\nއާންމުންގެ ފަރާތުން ފެންނަ މި މަންޒަރުތަކާ މެދު، ޓެގް ޓީމުގެ އިސް ލީޑަރު އައިޖީއެމްއެޗްގެ ޑޮކްޓަރު، ޑރ. އަލީ ލަތީފު ހިތްހަމަޖެހިވަޑައިނުގެން، އަލުން ލޮކްޑައުންއަކަށް ދާން ޖެހޭ ފަދަ ނަތީޖާއެއް ފެނިދާނެކަމުގެ އިންޒާރު ދެއްވައިފިއެވެ.\nޑރ. ލަތީފް ވިދާޅުވީ ފުރަބަންދު ލުއި ކުރުމާއެކު މާލެއިން ފެންނަނީ ވަރަށް ގިނަ މީހުން އެއްވާ މަންޒަރު ކަމަށެވެ. އޭގެ ސަބަބުން ކޮވިޑް-19 އިތުރަށް ފެތުރުމަކީ ވަރަށް ގާތް ކަމެއް ކަަމަށްވެސް އޭނާ ވިދާޅުވިއެވެ.\nއެވަރަށް “ފެތުރިއްޖެއްޔާ އަޅުގަނޑުމެންނަށް ޖެހިދާނެ މާލެ އަނެއްކާވެސް ލޮކްޑައުންކުރަން،” ޑރ. ލަތީފް ވިދާޅުވިއެވެ.\nލޮކްޑައުންނަކަށް ދާން ބޭނުންނުވާނަމަ، ކޮންމެހެންވެސް މަޖުބޫރު ކަމެއްގައި ނޫނީ ބޭރަށް ނުދިޔުމަށް އާއްމުންނަށް ޑރ. ލަތީފް ވަނީ އިލްތިމާސްކުރައްވާފައެވެ.\nމިހާތަނަށް ރާއްޖެއިން ކޮވިޑް-19 އަށް 2187 މީހަކު ޕޮޒިޓިވްވެފައި ވާއިރު، ގިނަ މީހުން މިހާރު ވަނީ މިބަލިން ރަނގަޅުވެފައެވެ.8 މީހަކު މިބަލީގައި ނިޔާވެފައި ވާއިރ،ު މިބަލީގައި މިހާރު ފަރުވާދޭ މީހުންގެ އަދަދަކީ 389 އެވެ.


Shahruk Khan aai eku furathama Bollywood ah nukun5tharin eh!\nޝާހު އާއި ދިޕިކާ\nޝާހް އާ އެކު ފުރަތަމަ ފަހަރަށް ބޮލީވުޑަށް ނުކުތް ފަސް ތަރިއެއް!\n22 މޭ 2020 - 05:44:59\nބޮލީވުޑްގެ މަޝްހޫރު އަންހެން ތަރިންގެ ތެރެއިން ގިނަ އަދަދެއްގެ ތަރިންގެ ފުރަތަމަ ފެނިލުން ފެނިފައި ވަނީ ބޮލީވުޑްގެ ރަސްގެފާނު ޝާހްރުކް ހާން އާ އެކު އެވެ.\nއެގޮތުން ޝާހް އާއި އެކު ފިލްމު އޯމް ޝާންތި އޯމް އިން ބޮލީވުޑް އަށް ތައާރަފްވި ދިޕިކާ ޕަޑުކޮން އަކީ މިހާރު ބޮލީވުޑްގެ އެންމެ މަޝްހޫރު ތަރިންގެ ލިސްޓުގައި ހިމެނޭ ތަރިއެކެވެ. ދުނިޔޭގެ އެކި ކަންކޮޅުތަކުން ގިނަ އަދަދެއްގެ މީހުންގެ ލޯބި ލިބިފައިވާ ދިޕިކާ އަށް ވަނީ އެއަހަރު "ބެސްޓް ޑެބިއު ފިލްމްފެއާ އެވޯޑް" ވެސް ލިބިފަ އެވެ.\nދިޕިކާ އާއި ޝާހު\nއަނުޝްކާ ޝަރުމާ ވެސް ބޮލީވުޑުން އެންމެ ފުރަތަމަ ފެނިގެން ދިޔައި ޝާހް އާ އެކުއެވެ. ފިލްމު ރަބް ނޭ ބަނާ ދީ ޖޯޅީ އިން 2008 ވަނަ އަހަރު ބޮލީވުޑަށް ތައާރަފްވި އަނުޝްކާ ވަނީ އޭނާގެ މޮޅު އެކްޓިން އިން ގިނަ ބައެއްގެ ހިތްތައް ފަތަހަކޮށްފަ އެވެ.\nޝާހު އާއި އަނުޝްކާ\nމީގެ 22 އަހަރު ކުރިން، 1998 ވަނަ އަހަރު ބޮލީވުޑް އަށް ތައާރަފްވި ޕްރިތީ ޒިންތާގެ ފުރަތަމަ ފެނުލުންވެސް ފެނިފައި ވަނީ ޝާހް އާ އެކު އެވެ. ދިލް ސޭ ފިލްމުގެ ލީޑް ރޯލުން ޕްރިތީ ފެނިގެން ނުދިޔަ ނަމަވެސް އޭނާ އެފިލްމުގައި ކުޅުނު ރޯލު ވަނީ ގިނަ ބަޔަކަށް ކަމުގޮސްފަ އެވެ.\nޝާހް އާއި ޕްރިތީ\nޝިލްޕާ ޝެޓީ ބޮލީވުޑަށް ތައާރަފްވެފައި ވަނީ ޝާހުގެ ކާމިޔާބު ފިލްމު ބާޒީގަރުން ނެވެ. އެދުވަހުން ފެށިގެން މިއަދާ ހަމައަށް ވެސް އޭނާ އަންނަނީ ކާމިޔާބު ގިނަ ފިލްމުތަކެއް ކުޅެމުންނެވެ.\nޝިލްޕާ އާއި ޝާހު\nމީގެ 23 އަހަރު ކުރިން، 1997 ވަނަ އަހަރު ބޮލީވުޑް އަށް ތައާރަފްވި މަހިމާ ޗޯދްރީ ގެ ފުރަތަމަ ފެނިލުންވެސް ފެނިފައި ވަނީ ޝާހު އާ އެކު އެވެ. އެ އަހަރު ބޮކްސް އޮފީހުގައި ބޮޑު ކާމިޔާބީ އެއް ހޯދި ފިލްމު ޕަރްދޭސް އިން މަހިމާ އަށް ވަނީ ބެސްޓް ޑެބިއު ފިލްމު އެވޯޑް ވެސް ލިބިފައެވެ. މަހިމާ އާއި ޝަހުގެ ޖޯޑަކީ އޭރު ބޮލީވުޑްގައި ގިނަ ބައެއްގެ ތަރުހީބު ހޯދައިފައިވާ ޖޯޑެކެވެ.\nޝާހު އާއި މަހިމާ\nބޮލީވުޑްޝާހުރުކް ހާންދިޕިކާއަނުޝްކާ ޝަރްމާޕްރިތީ ޒިންޓާ ޝިލްޕާ ޝެޓީމަހިމާ\nދެ އަހަރަށް ފަހު ޝާހްރުކް ފިލްމެއްގެ މަސައްކަތް ފަށަނީ\nޝިލްޕާއަށް ކުރާ ތުހުމަތު އޭނާ ދޮގުކޮށްފި


Fuluhun othee thayyaarah, hamanujehun nuhingaathi: Shifan | Mihaaru\nމަޖީދިއްޔާ ސްކޫލުގައި މިއަދު އޮފިޝަލުންތަކެއް ހަރަކާތްތެރިވަނީ. ރިޔާސީ އިންތިޚާބުގެ ވޯޓުލުން ހުރިހާ ރަށެއްގައި ފޯރީގައި ދަނީ ކުރިއަށް.-- ފޮޓޯ: ނިޝާން އަލީ /މިހާރު\n23 ސެޕްޓެމްބަރ 2018 - 11:32 17 comments\nޕީއެސްއެމް ނިއުސް އަށް ދެއްވި އިންޓަވިއުއެއްގައި ސުޕްރިންޓެންޑެންޓް އޮފް ޕޮލިސް އަހުމަދު ޝިފާން ވިދާޅުވީ އިންތިޚާބާ ގުޅިގެން ހިނގާފާނެ ކޮންމެ ކަމަކަށް ކުރިމަތިލުމަށް "ފުލުހުންގެ ފޯސް" އޮތީ ފުރިހަމައަށް ތައްޔާރުވެފައި ކަމަށާއި ރާއްޖޭގެ މީހުން ދިރިއުޅޭ ހުރިހާ ރަށެއްގައި ފުލުހުން ހަރަކާތްތެރިވާނެ ކަމަށެވެ.\nއެހެންވެ، ސުލްހަވެރިކަމާއި އަމާންކަމާ އެކީގައި ވޯޓުލުމުގެ ކަންކަން ކުރިއަށް ދިއުމަށާއި ހަމަޖެހުން ގެއްލޭ ފަދަ ކަމެއް ނުކުރުމަށް އޭނާ އިލްތިމާސް ކުރެއްވި އެވެ. އަދި ގައުމުގެ ދާހިލީ ހަމަޖެހުމަށް ބުރޫ އަރާ ފަދަ އެއްވެސް ކަމެއް ވެސް ނުކުރެއްވުމަށް ދިވެހި ރައްޔިތުންގެ ކިބައިން އެދިވަޑައިގެންފަ އެވެ.\nހިރިޔާ ސްކޫލުގައި ބަހައްޓާފައި ހުރި ވޯޓު ފޮއްޓަކަށް މީހަކު މިއަދު ވޯޓު ލަނީ.-- ފޮޓޯ: ނިޝާތު /މިހާރު\n"އިންތިހާބާ އަޅުވާފައި ނުވަތަ އިންތިހާބުގެ ސަބަބުން ކަމެއް ދިމާވިޔަސް، ރާއްޖޭގެ ދާހިލީ ހަމަޖެހުމަށް ބުރޫ އަރާ ފަދަ ނުވަތަ އަސަރެއް ކުރާ ފަދަ އެއްވެސް ކަމެއް ނުކުރަން އިލްތިމާސް ކުރަން،" ޝިފާން ވިދާޅުވި އެވެ.\n"އަޅުގަނޑުމެންނަށް ލިބޭ މައުލޫމާތުތަކަށް ބަލާފައި ފޯސް އޮންނާނީ އަބަދުވެސް ތައްޔާރަށް."\nޝިފާން ވަނީ ކޮންމެ ފަސް އަހަރުން އެއް އަހަރަކު، ލިބޭ ފުރުސަތުގެ ބޭނުން ކޮންމެ ރައްޔިތަކު ވެސް ހިފުމަށް އެދިވަޑައިގެންފަ އެވެ. އަދި ވޯޓުލާން އަންނަ ކޮންމެ މީހަކަށް ފުލުހުންގެ ރައްކާތެރިކަމާއި ސަލާމަތްތެރިކަން ފޯރުކޮށްދޭނެ ކަމުގެ ޔަގީންކަން އަރުވާ ކަމަށް ވެސް ޝިފާން ވިދާޅުވި އެވެ.\nފުލުހުން އިއްޔެ އިސްކަންދަރު ކޮށީގައި އަޒުމް އާ ކުރަނީ. - ފޮޓޯ: ޕޮލިސް\nޝިފާން އެގޮތަށް ވިދާޅުވީ، ރާއްޖޭގެ އެކި ރަށްރަށުގައި ހަމަނުޖެހުން ހިންގަން އުޅޭ ކަމަށް ބުނެ، ސޯޝަލް މީޑިއާގައި ގިނަ އަދަދެއްގެ ބަޔަކު އެކަމުގެ ޝަކުވާ ކުރަމުން ދަނިކޮށެވެ. ބައެއް މީހުން ތުހުމަތު ކުރި ގޮތުގައި، ރިޔާސީ އިންތިޚާބާ ދިމާކޮށް ބައެއް މީހުން ފުލުހުންނަށް ހަމަލަ ދިނުމަށް ވެސް ރާވާފައިވެ އެވެ. ނަމަވެސް، ޝިފާން ވިދާޅުވީ ހަމަނުޖެހުން ހިންގާ މީހުންނާ މެދު ފިޔަވަޅު އަޅާނެ ކަމަށެވެ.\nރިޔާސީ އިންތިޚާބާ ގުޅިގެން ފުލުހުން ކުރިއަށް ގެންދާ އޮޕަރޭޝަން، "އޮޕަރޭޝަން ބްލޫވޭވް" އެކްޓިން ކޮމިޝަނާ އޮފް ޕޮލިސް އާދަމް ނަވާޒް އިއްޔެ ވަނީ ފައްޓަވައި ދެއްވައިފަ އެވެ.\nއިސްކަންދަރު ކޮށީގައި އިއްޔެ ބޭއްވި ބައްދަލުވުމުގައި ނަވާޒް ވިދާޅުވީ މަގުމަތީގެ އަމާންކަމާއި ރައްކާތެރިކަމާއި ރައްޔިތުންގެ މުދަލާއި ގެދޮރު ރައްކާތެރިކޮށް ހިމަޔާތްކުރުމުގައި އެންމެ މުހިންމު ދައުރެއް އަދާކުރާ ބަޔަކީ ފުލުހުން ކަމަށެވެ. އަދި މިހާރު ކުރިއަށްދާ އިންތިޚާބުގައި އެހެން ފަހަރުތަކެކޭ ވެސް އެއްފަދައިން އެންމެ މުހިންމު މަސްއޫލިއްޔަތެއް އަދާކުރާ އެއް ބަޔަކީ ފުލުހުން ކަމަށް ވެސް އޭނާ ވިދާޅުވި އެވެ.\nރިޔާސީ އިންތިޚާބު އަމާންކަމާއި ސުލްޙަވެރިކަމާއެކު ނިންމާލުމަށް ހުރިހާ ފުލުހުން ވެސް އަތުގުޅާލައިގެން މަސައްކަތް ކުރުމަށް ހުރިހާ ފުލުހުންގެ ކިބައިން ނަވާޒް އެދިވަޑައިގެންނެވި އެވެ.\nމި އިންތިޚާބުގައި ވޯޓު ލުމަށް ޓަކައި ޖުމްލަ 472 ވޯޓު ފޮށި ބަހައްޓާއިރު 262,135 މީހުންނަށް ވޯޓުލުމުގެ ހައްގު ލިބިގެންވެ އެވެ. އިންތިޚާބުގައި ވޯޓުލުމަށް ގިނަ އަދަދެއްގެ ބަޔަކު ވަނީ ކިޔޫ ހަދައިފަ އެވެ.\nއިތުރު ލިޔުންތައް އެމްޑީޕީ ޕޮލިސް އިދިކޮޅު ފަރާތްތައް އިލެކްޝަންސް ކޮމިޝަން ޕީޕީއެމް ރާއްޖޭގެ ސިޔާސީ ހަމަނުޖެހުން


ޕެންސިލްވޭނިއާ އިން ވެސް ކުރި ހޯއްދަވައި ބައިޑެން، އިންތިހާބު ކާމިޔާބުކުރުމާ ގާތަށް – Haftha\nMon, 30 November, 2020, 4:17 pm\nޕެންސިލްވޭނިއާ އިން ވެސް ކުރި ހޯއްދަވައި ބައިޑެން، އިންތިހާބު ކާމިޔާބުކުރުމާ ގާތަށް\nއެމެރިކާގެ ރިޔާސީ އިންތިޚާބުގައި ޕެންސިލްވޭނިއާ އިން ވެސް ޖޯ ބައިޑެން ކުރި ހޯއްދަވައިފި އެވެ.\nޕެންސިލްވޭނިއާގެ 98 ޕަސެންޓް ވޯޓު ގުނައި ނިމިފައިވާއިރު ބީބީސީގެ އިލެކްޝަން ސިސްޓަމުން ދައްކާ ގޮތުގައި، މިހާތަނަށް ގުނި ވޯޓުން އެމެރިކާގެ ރައީސް ޑޮނަލްޑް ޓްރަމްޕްގެ މައްޗަށް 6817 ވޯޓުން ބައިޑެން ވަނީ ކުރި ހޯއްދަވައިފަ އެވެ.\nޕެންސިލްވޭނިއާގެ 20 އިލެކްޓޯރަލް ވޯޓު ހިމެނޭއިރު، އެ ކާމިޔާބު ކުރެވިއްޖެނަމަ ބައިޑަން އަށް އިންތިހާބު ކާމިޔާބުވާނެ އެވެ. އަދި ޕެންސިލްވޭނިއާ ކާމިޔާބު ނުވެ، ދެން ކިތަންމެ ގިނަ ސްޓޭޓް އަކުން ހޮވި ވަޑައިގަތަށް ޓްރަމްޕަށް ވައިޓް ހައުސް ކަށަވަރެއް ނުވާނެ އެވެ.\nޕެންސިލްވޭނިއާގެ އިތުރުން ޖޯޖިއާ، ނެވާޑާ އަދި އެރިޒޯނާ ވެސް ބައިޑެން ވަނީ ކުރި ހޯއްދަވައިފަ އެވެ. މި ހަތަރު ސްޓޭޓްގެ ރަސްމީ ނަތީޖާ މިރޭ ވަގުތެއްގައި އިއުލާންކުރާނެ ކަމަށް ބެލެވެ އެވެ.\nމިހާތަނަށް އިލެކްޓޯރިއަލް ވޯޓު ލިބިފައިވާ ގޮތައް ބަލާއިރު ބައިޑަން އަށް 253 ވޯޓު ލިބިފައިވާއިރު ޓްރަމްޕަށް ލިބިފައިވަނީ 213 ވޯޓެވެ. އެންމެ އަވަހަށް 270 ވޯޓު ލިބިވަޑައިގަންނަވާ ބޭފުޅަކަށް އިންތިހާބު ކާމިޔާބުވާނެ އެވެ.\nފާހަގަ: އެމެރިކާ, އެމެރިކާގެ ރިޔާސީ އިންތިހާބް, ދުނިޔެ


Noorul-islam.NET :: މަސްޖިދުލްއަޤުޞާ ތިޔަ ބޭފުޅުންގެ ދުޢާއަކަށް އެދި ރޮނީއެވެ؟؟\nމަސްޖިދުލްއަޤުޞާ ތިޔަ ބޭފުޅުންގެ ދުޢާއަކަށް އެދި ރޮނީއެވެ؟؟\nތާރީޚް: 24 ޖެނުއަރީ 2009\nމުސްލިމުންނޭވެ! މުޙައްމަދުގެފާނުގެ އުންމަތުގެ އަހުލުވެރިންނޭވެ! ފަލަޞްޠީނަކީ މުސްލިމުންގެ ބިމެކެވެ. މުސްލިމުންގެ ތަރިކައެކެވެ. އިނގިރޭސި ވިލާތުން ވަނީ އެތަން ޔަހޫދީންނަށް ހަދިޔާކޮށްފައެވެ. އެތަނުގައިވާ މާތް މިސްކިތަކީ މުސްލިމުންގެ މުޤައްދަސް މިސްކިތެކެވެ. ފަލަޞްޠީނުގެ ބިމުން ކައިވަތެއްވެސް ޔަހޫދީންނަށް ނުދެވޭނެއެވެ. ޞަލީބީ ސަރުކާރުތަކާއި، ޚިޔާނާތްތެރި ޢަރަބި ވެރިން ވަނީ ފަލަޞްޠީނަށް ޣަދަރުވެރިވެފައެވެ. ޞަލީބީންގެ މުއައްސަސާތަކުންވަނީ މުސްލިމުންގެ ބިމާމެދު އިހުމާލުވެފައެވެ. <?xml:namespace prefix = "o" />\nﷲ އިރާދަކުރެއްވިއްޔާ އިސްރާއީލު ފަލަޞްޠީނުގެ ބިމުން ނިކަމެތިކަމާއެކު ނެރޭނެ ދުވަސް އެބައާދެއެވެ. އެބައިމީހުންނާ ހަނގުރާމަކުރާ ލަޝްކަރުގެ ތެރެއިން އަޅަމެން ލައްވަވާނދޭވެ! މަސްޖިދުލްއަޤުޞާ މިނިވަންކުރާ އިސްލާމީ ލަޝްކަރުގެތެރެއިން އަޅަމެން ލައްވަވާނދޭވެ! މާތް ﷲ އިރާދަކުރެއްވިއްޔާ އިސްލާމީ ޚިލާފަތް ދެން ޤާއިމުވެގެންދާނީ މާތްވެގެންވާ ޤުދުސްގައެވެ.\nމިއަދު މުސްލިމުން ނިކަމެތިކުރެވި، އިސްލާމްދީން ބަދުނާމު ވުމުގެ އެއްސަބަބީ އިސްލާމްދީނާއި، އެދީނުގެ އަހުލުވެރިން ޙިމާޔަތްކުރާނޭ ދައުލަތެއް ނެތުމެވެ. އިސްލާމީ ޚިލާފަތް އޮތް ނަމަ އެންމެހައި މުސްލިމުންނަށް ޙިމާޔަތްދޭނެ ބާރެއް އޮންނާނެއެވެ. މުސްލިމުން ނިކަމެތިވެގެން ދިޔައީ ޚިލާފަތް ވެއްޓުމަށްފަހުގައެވެ. ފަހު ޒަމާނުގައި މުސްލިމުންގެ ބޮޑު ވެރިކަން އިސްލާމީ ޚިލާފަތު ޤާއިމުވާނޭ ކަމުގައި ނަބިއްޔާ ޚަބަރުކުރައްވާފައިވެއެވެ. އަޅުގަނޑުމެންގެ އުންމީދަކީ އިސްލާމީ ޚިލާފަތް ޤުދުސުގައި ޤާއިމުވެގެންދިޔުމެވެ.\nއިސްރާއީލު ޖެހޭނީ ފަލަސްޠީނުންގެ ބިމުން ހުޅަނގަށް ނަގުލު ކުރާށެވެ. އިސްރާއީލް ވުޖޫދުގައި އޮތުމަކަށް އަޅުގަނޑުމެން މުސްލިމުން ދެކޮޅު ނުހަދަމެވެ. ނަމަވެސް ފަލަސްޠީނުގެ ބިމަކުނޫނެވެ. އެމީހުންނަށް ދައުލަތެއް ދޭން ބޭނުންނަމަ ހުޅަނގުން ހުސްބިމެއް ދޭށެވެ! ނަމަވެސް ހުޅަނގުން ބޭރުކޮށްލި ބަޔަކު އަލުން ބަލައިގަންނާނެ ބާވައެވެ؟\nލޮބުވެތި އަޚުންނާއި، އުޚުތުންނެވެ. އަޅުގަނޑުމެންގެ މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަގެ އިސްރާއާއި މިޢުރާޖުގެ މަތިވެރި ދަރުފުޅުގެ މަންޒިލަކީ އަލްމަސްޖިދުލް އަޤުޞާއެވެ. އެތަނުން އެކަލޭގެފާނު މަތިވެރިވެގެންވާ އުޑުތަކަށް ﷲ ގެ ޢިނާޔްތެރިކަމާއެކު ދަތުރުކުރެއްވިއެވެ.\nމަސްޖިދުލް އަޤުޞާވަނީ އިސްތިޢުމާރު ކުރެވިފައެވެ. ޔަހޫދީންގެ އަނިޔާވެރިކަމުގެ ދަށުގައެވެ. އެތަނުގެ ދަށުގައި ހޮހަޅަ ހަދައިގެން އެތަން ހަލާކު ކުރުމަށް އެބައިމީހުން މަސައްކަތް ކުރަމުންދަނީއެވެ.\nޔަހޫދީން ބޭނުންވަނީ އެތަން ތަޅައި ހަލާކުކޮށް އެތަނުގައި ޔަހޫދީންގެ ބޮޑު ފައްޅި އެޅުމަށެވެ. އެތައް ފަހަރަކު އެތަނުގައި ހުޅުޖަހާފައިވެއެވެ. މާތް ﷲ ވަނީ އަދާހަމައަށް އެތަން ޙިމާޔަތްކުރައްވާފައެވެ. ﷲ އިރާދަ ކުރެއްވިއްޔާ ޤިޔާމަތާ ޖެހެންދެންވެސް އެތަން ޢިއްޒަތްތެރި ތަނެއްގެ ގޮތުގައިލައްވާނެއެވެ.\nފަލަޞްޠީނު މިނިވަންކުރުމަށްޓަކައި އަޑު އުފުލި ވަރަށް ގިނަ ބަޔަކު ވަނީ ޝަހީދުވެފައި ގޮސްފައެވެ. ޔަހޫދީންގެ އަމާޒަކަށް ވެގެން ގޮސްފައެވެ. މިއިން ދޭހަވަނީ މި މާތް ބިމާމެދު ޔަހޫދީން ދަހިވެތިވެފައިވާ މިންވަރެވެ.\nމަސްޖިދުލްއަޤުޞާއަކީ މިއުންމަތުގެ އަހުލުވެރިންގެ ފުރަތަމަ ޤިބުލައެވެ. އެންމެ މާތް ތިން މިސްކިތުން ކުރެ އެއް މިސްކިތެވެ. އެތަން އެވަނީ ބިންމަތީގައިވާ އެންމެ އަނިޔާވެރި ޔަހޫދީން ގެ ޝިކާރައަކަށް ވެފައިވަނީ އެވެ.\nހިތާމަހުއްޓެވެ! އަރަބީންގެ ސަރުކާރުތަކަށާއި، އިސްލާމީ ސަރުކާރު ތަކުގެ ސިފައިންނަށް އެމާތް މިސްކިތް މިނިވަންކުރުމަށް ވަނީ ނުކުޅެދުންތެރި ވެފައެވެ. ޔަހޫދީންނާއި، އެކު ޞުލްޙަވެރިކަމެއް ޤާއިމު ކުރެވޭތޯ ޢަރަބީން އަދިވެސް އެދަނީ ކޮންޑެލިޒާ ރައިސްގެ ފަހަތުނެވެ. ކޮންޑެލިޒާ އަށް މިއުންމަތަށް ހޯދައިދެވޭނީ ކޮން ނަޞްރެއް ހެއްޔެވެ؟\nހަމަކަށަވަރުންވެސް ޔަހޫދީންނާއެކު ހަނގުރާމަ ނުކޮށް މުސްލިމުންގެ ތަރިކައެއް ކަމުގައިވާ ފަލަޞްޠީނުގެ ބިން އަނބުރާ ނުލިބޭނެއެއެވެ. ޤުދުސެއްވެސް، އަދި އަޤުޞާ މިސްކިތްވެސް މިނިވަން ނުކުރެވޭނެއެވެ. ޢިރާޤެއްވެސް މިނިވަން ނުކުރެވޭނެއެވެ. އިރާދަކުރެއްވިއްޔާ އިސްލާމީ ލަޝްކަރުތައްދަނީ އިސްރާއީލާ ޤާތްވަމުންނެވެ. މުސްލިމު ރައްޔިތުން ދަނީ މިކަމަށް ތައްޔާރު ވަމުންނެވެ.\nއަދި އެތަން މިނިވަންކުރުމަށްޓަކައި މަސައްކަތްކުރާ ޙަމާސް ވެރިކަމަށް އައުމުން ޞަލީބީން ވަނީ ފަލަޞްޠީނުގެ ރައްޔިތުންގެ މައްޗައް ދަތިކުރުމުގެ ފިޔަވަޅު އަޅާފައެވެ. ޢަރަބި ބައެއް ސަރުކާރުތައްވެސް މިކަމުގައި ބައިވެރިވެއެވެ. ނަމަވެސް މާތް ﷲ ގެ ނަޞްރު ވަނީ ވަރަށް ގާތުގައެވެ.\nލޯބުވެތި އަޚުންނާއި އުޚުތުންނެވެ! އަލްމަސްޖިދުލްއަޤުޞާއާއި، ފަލަޞްޠީނުގެ އެންމެހައި ރައްޔިތުންނަށްޓަކައި ދުޢާކުރާށެވެ. މި މާތް މައްސަރުގައެވެ. މިއީ ޖިހާދުގެ މައްސަރެވެ. ބޮޑެތި ހަނގުރާމަތައް އިސްލާމީ ތާރީޚުގައި ކުރެވިފައިވަނީ ރޯދަމަހުގައެވެ. ނަޞްރާއި ފަތަޙަ ލިބިފައިވަނީ ރޯދަމަހުގައެވެ. އަޅުގަނޑުމެންނަށް ނަފުސުން ޖިހާދުކުރުމަށް ނުދެވުނަސް، އަދި އަތުގައި ދީފާނެ ލާރިއެއް ނެތަސް، އެ ނިކަމެތިވެ ޙާލުގައި ޖެހިފައިވާ މުސްލިމުންނަށް ދުޢާ ކުރެވިދާނެއެވެ. އަޅުގަނޑުމެންގެ މަތިން އެބައިމީހުން އެކުރަނީ ވަރަށް ބޮޑު ޖިހާދެކެވެ. އަލްމަސްޖިދުލް އަޤުޞާ މިނިވަންކުރުމަކީ މިއަދު އުންމަތުގެ ބޮލުގައި އެޅިފައިވާ ވަރަށް ބޮޑު ވާޖިބެކެވެ. މިމާތް މައްސަރުގައި އެންމެހައި މުސްލިމުންނަށްޓަކައި ދުޢާކުރާށެވެ. މާތް ﷲ ތިޔަބޭފުޅުންގެ ދުޢާ އިޖާބަ ކުރައްވާނެތެވެ.\nއަޚުންނާއި، އުޚުތުންނެވެ! މުސްލިމު އުންމަތުގެ ބިމަކަށް ފަހު ބިމެއް އަތުން ބީވެގެންދަނީއެވެ. ފަލަޞްޠީނެވެ. އިސްލާމީ ޙަޟާރަތުގެ ދައްމަރު ޢިރާޤެވެ. ހިއްވަރުގަދަ ރައްޔިތުންގެ ތިބި އަފުޣާނިސްތާނެވެ. ލުބުނާނެވެ.\nޙައްދު ފަހަނައަޅާފައިވާ ޞަލީބީން ވަނީ މުސްލިމުންގެ ބިންތަކަށް އަރައި އިންސާނިއްޔަތާ ޚިލާފު އެތައް ޖަރީމާއެއް ހިންގާފައެވެ. ކުޑަ ކުދީންނާއި، އަންހެނުންނާއި، މުސްކުޅިންނާއި، އެންމެން ކަތިލަމުންދަނީއެވެ. މިއަނިޔާވެރިކަމުންނާއި، އަދި ފިޑި، ހުޅަނގުގެ އެޖެންޓުންގެ ގޮތުގައި ތިބި މުސްލިމުންގެ ދައުލަތްތަކުގެ ވެރިކަން ފޭރިގެން އުޅޭ މީހުންގެ ވެރިކަން ނެތިކުރައްވާތޯ ދުޢާ ކުރާށެވެ!\nކުރިއަށް އޮތް ގަރުނަކީ މާތް ﷲ އިރާދަކުރެއްވިއްޔާ އިސްލާމްދީނާއި، މުސްލިމުންގެ ޤަރުނެވެ. އެމެރިކާ ވެއްޓިގެންދަނީއެވެ. ނަޞްރާއި ނަޞީބާއި ކާމިޔާބު ލިބޭނީ މުސްލިމުންނަށެވެ!


Boane Fenfodheh Nulibi Fen Libeytho Valheh Konnanee - Vaguthu\nބޯނެ ފެންފޮދެއް ނުލިބި ފެން ލިބޭތޯ ވަޅެއް ކޮންނަނީ\nކޮވިޑް-19 އާހެދި އެތައް ބަޔަކަށް އެ ދަނީ ދަތިތަކާއި ކުރިމަތިވަމުންނެވެ. މި ދަތިތަކާއި ބޮޑަށް ކުރިމަތިލާން ޖެހިފައި ވަނީ ފުރަބަންދުކޮށްފައިވާ ގައުމުތަކާއެެވެ. ފައިސާ ނުލިބި، ކުރާނެ މަސައްކަތެއް ނެތި ދިރިއުޅުން ހުއްޓިފައިވާ އެތައް ބަޔަކު އެބަ ތިއްބެވެ.\nމިއީވެސް އޭގެ ތެރެއިން މީހެކެވެ. އޭނާއަކީ ނޭޝަނަލް ލެވެލްގެ ގޯލްޑް މެޑަލިސްޓެކެވެ. އަނިލް ލޯހާރް ނަމަކަށް ކިޔާ މި ޒުވާނާ އެ އުޅެނީ އޭނާގެ އާއިލާއަށް ފެންދޭނެ މިންވަރުވެސް ނުލިބިގެންނެވެ. އަދި ފައިސާ ނެތި އޭނާ އުޅެމުން ދަނީ ވަރަށް ދަތި ހާލުގައެވެ.\nނިއުސް 18އިން ރިޕޯޓްކޮށްފައިވާގޮތުން، މީގެ ކުރިން އެ އާއިލާއަށް ފެން ލިބެމުން ދިޔައީ ވިލޭޖުގައި ހުންނަ ޕްރީ ސްކޫލުންނެވެ. އެހެން ނަމަވެސް ކޮވިޑް-19އާ ހެދި ސްކޫލްތައް ބަންދު ކޮށްފައި ހުރުމުން، އެ އާއިލާއަށް ފެން ލިބޭނެ ގޮތް ވަނީ ނުވެފައެވެ.\nމިގޮތަށް ފެން ނުލިބި ގިނަ ދުވަސްވުމުން މިހާރު އޭނާ އާއި އަނބިމީހާ ވެގެން ވަޅެއް ކޮނުމުގެ މަަސައްކަތް ދަނީ ކުރަމުންނެވެ. އެމީހުން އެކަން ކޮންމެ ދުވަހަކު ހަތަރު ގަޑިއިރަށް ކުރާއިރު، މިހާރު އެ ވަޅު ކޮންނަތާ 25 ދުވަސް ވެއްޖެއެވެ. މިހާރު ވަރަށް ފުނަށް އެ މީހުންނަށް އެ ވަޅު ކޮނެވިއްޖެއެވެ.\nއެހެން ނަމަވެސް އަދި ފެން ލިބޭނެ ވަރު ވަނީ ނުވެފައެވެ.\nއޭނާ ބުނީ، ގައުމީ ލެވެލްގައި އޭނާ ހޯދި ކާމިޔާބަށް ބަލައި، ރަނގަޅު ވަޒީފާއެއް ސަރުކާރުން އޭނާއަށް ލިބޭނެ ކަމަށް އެއިރު އުއްމީދު ކުރި ކަމަށެވެ. އެހެން ނަމަވެސް ސަރުކާރުން އޭނާ އަށް ވަޒީފާއެއް ދީފައެއް ނުވެއެވެ. އޭނާއަށް ވަޒީފާއެއް ލިބުނީ އަމިއްލަ ތާކުންނެވެ. ފަހުން އޭނާ ވަނީ ވަޒީފާ ދޫކޮށްފައެވެ.\nމިހާރު ވަޒީފާއެއް ނެތި، އޭނާ ދިރިއުޅުން އެފުށް މިފުށަށް ޖެހިފައިވާއިރު، އާއިލާ އުޅެމުން ދަނީ ހާލުގައެވެ. އާއިލާއަށް ދޭނެ ސާފް ފެންފޮދެއްހާ މިންވަރުވެސް އޭނާއަށް ވަނީ ނުލިބިފައެވެ.\nޖޫން 10, 2020 21:30\nދަތި ހާލުގައިވާ އެންމެންނަށް ﷲ ސުބަހާނަހޫވަތައާލާ ލުއިގޮތްތަށް މެދުވެރިކުރައްވާށިއެވެ.. އާމީން\nޖޫން 10, 2020 23:41\nދުނިޔޭގެ އެކިއެކި ޤަޥްމު ތަކުގައި ދަތިޙާލް ޖެހިފައިވާ މީހުންނަށް ދިމާވެފައިވާ ހިތްދަތި ވާހަހަތައް ކިޔާލުމުން ލަނގޮޑި ފަޅައިގެންދާވަރުވޭ މާތްﷲ ދަތިހާލް ޖެހިފައިވާ މީހުނަށް އެބައިމީހުންގެ ފުރާނަ ސަލާމަތް ކުރެވޭނެ ގޮތް މިންވަރުކުރައްވާ އެބައިމީހުންނަށް ލުއިފސޭހަގޮތްތަކެއް މިންވަރުކުރައްވާށި އާމީން


Bangladesh balikoh eh vanai gai Nepal Semi ah\nބަންގުލަދޭޝް ބަލިކޮށް، އެއްވަނައިގައި ނޭޕާލް ސެމީއަށް\nނޭޕާލްގެ ސުނިލް ބާލް، މެޗުގައި އޭނާގެ ޓީމު ލަނޑު ޖެހުމުން އުފާފާޅު ކުރަނީ --- ފޮޓޯ: ސާފް ސުޒުކީ ކަޕް، ފޭސްބުކް\nމުބާރާތް ބާއްވާ ގައުމު، ބަންގުލަދޭޝްގެ މައްޗަށް 2-0 ގެ ނަތީޖާއަކުން ކާމިޔާބު ހޯދައި ގުރޫޕް އޭ ގެ އެއް ވަނައިގައި ސާފް ސުޒުކީ ކަޕުގެ ސެމީ ފައިނަލަށް ނޭޕާލް ދަތުރު ކޮށްފި އެވެ.\nމެޗުގެ ކުރިން، ސެމީ އަށް ދިއުމުގެ ފުރުސަތު ބޮޑަށް އޮތީ ބަންގުލަދޭޝް އަށެވެ. އެއީ މުބާރާޓުގައި އެ ޓީމު ކުޅުނު ފުރަތަމަ ދެ މެޗު ކާމިޔާބު ކޮށްފައި ވުމުން، މެޗު އެއްވަރު ކޮށްލައިގެންވެސް ބަންގުލަދޭޝްއަށް ސެމީ ފައިނަލަށް ދެވެން އޮތުމުންނެވެ.\nނޭޕާލް މޮޅުވުމުން، އެ ޓީމު ވަނީ ގުރޫޕްގެ އެއް ވަނައިގައި ސެމީ ފައިނަލަށް ދަތުރު ކޮށްފަ އެވެ. ދެ ވަނައިގައި ސެމީ ފައިނަލަށް ދިޔައީ 13 އަހަރު ފަހުން ސެމީގެ ޖާގަ ހޯދި ޕާކިސްތާނެވެ. ޕާކިސްތާނާއި ނޭޕާލަށްވެސް ޕޮއިންޓް ލިބުނީ އެއްވަރަކަށެވެ. ނަމަވެސް ފައިދާ ގޯލުން ކުރި ލިބުނީ ނޭޕާލަށެވެ.\nބުދަ ދުވަހު ކުޅޭ، ސެމީ ފައިނަލު ފުރަތަމަ މެޗުގައި ނޭޕާލް ވާދަ ކުރާނީ، ގުރޫޕް ބީ ގެ ދެ ވަނަ ޓީމާ ދެކޮޅަށެވެ. އެ ގުރޫޕުން ސެމީ ފައިނަލުގެ ޖާގަ ކަށަވަރު ކޮށްފައި އޮތީ އިންޑިއާ އެކަންޏެވެ. ސެމީގެ ދެ ވަނަ ޖާގަ ހޯދުމުގެ ފުރުސަތު ރާއްޖެ އާއި ލަންކާއަށްވެސް އެބައޮތެވެ. މާދަމާ އިންޑިއާ އާ ދެކޮޅަށް ކުޅޭ މެޗު އެއްވަރު ކޮށްލައިގެންވެސް ސެމީ ފައިނަލަށް ދިއުމުގެ ފުރުސަތު ރާއްޖެއަށް އެބަ އޮތެވެ.\nމެޗުގައި ނޭޕާލްގެ ފުރަތަމަ ލަނޑު، މެޗުގެ 33 ވަނަ މިނެޓްގައި ކާމިޔާބު ކުރީ ބިމާލް މަގަރު އެވެ. ދެ ވަނަ ލަނޑު ނަވަޔަންގް ޝްރީތާ ކާމިޔާބު ކުރީ ބިމާލް މަގަރު ދިން ބޯޅައަކުންނެވެ.\nގުރޫޕް ސްޓޭޖުގެ ފަހު މެޗުގައި، މާދަމާ ނިކުންނާނީ އިންޑިއާ އާއި ދިވެހިރާއްޖެ އެވެ. މެޗު ފަށަނީ ރާއްޖޭ ގަޑިން ހަވީރު 6:00 ގަ އެވެ.\nސާފް ސުޒުކީ ކަޕް ބަންގްލަދޭޝް ނޭޕާލް + ސާފް ޗެމްޕިއަންޝިޕް\nފުރަތަމަ ފަހަރަށް ނޭޕާލް ފައިނަލަށް


SunOnline: Olivia Rodrigo ah America ge raees dhevvee aadhayaa khilaafu hadhiyaa thakeh\nއޮލިވިއާ ރޮޑްރިގޯއަށް އެމެރިކާގެ ރައީސް ދެއްވީ އާދަޔާ ޚިލާފު ހަދިޔާތަކެއް\nމުޙައްމަދު ޝާނިފް 28 Oct 2021, 10:02\nއެމެރިކާ ރައީސް ޖޯ ބައިޑެން އާއި އޮލިވިއާ ރޮޑްރިގޯ\nއެމެރިކާގެ މަޝްހޫރު ލަވަކިޔުންތެރިއެއް އަދި ލަވަ ލިޔުންތެރިއެއް ކަމަށްވާ އޮލިވިއާ ރޮޑްރިގޯ ވަނީ އެމެރިކާގެ ރައީސުންގެ ރަސްމީ ގެކޮޅު ކަމަށްވާ ވައިޓް ހައުސްއަށް ދާދި ފަހުން ޒިޔާރަތެއް ކޮށްފައެވެ.\nއެމެރިކާގެ ޓީވީ ޝޯ އެއް ކަމަށްވާ ޖިމީ ކިމެލް ލައިވް އަށް ރޮޑްރިގޯ ދިން އިންޓަވިއުއެއްގައި ބުނެފައިވަނީ ވައިޓް ހައުސް އަށް ދާން ފުރުސަތު ލިބުނީ ޒުވާނުން ވެކްސިން ޖެހުމުގެ މުހިއްމުކަމާ ބެހޭ ގޮތުން މަޝްވަރާ ކުރުމަށް ކަމަށެވެ.\nހަމައެހެންމެ ވައިޓް ހައުސް އިން ދިމާވީ އެންމެން ވެސް ވަރަށް އޯގާތެރިކަމަށް ރޮޑްރިގޯ ބުންޏެވެ. އެގޮތުން އޭނާ ވަނީ ރައީސް ބައިޑެން އަދި ވައިޓް ހައުސްގެ ކޮރޯނާވައިރަސް ޓާސްކްފޯސްގައި އިސްކޮށް ހުންނަވާ ޑރ. އެންތަނީ ފައުޗީ ގެ ނަން ފާހަގަ ކޮށްފައެވެ.\n"ވައިޓް ހައުސް އަކީ ވަރަށް ހިތްގައިމު ރީތި ތަނެއް. އެންމެ ފުރަތަމަ ދާން ވެސް ވަރަށް ޖެހިލުންވި. އަހަރެން ވަރަށް ގިނަ ތަންތަން ބަލާލިން. [ކުރީގެ ރައީސް] ޖޯޖު ވޮޝިންޓަން ފަރިއްކުޅުއްވަން ބޭނުންކުރެއްވި ތަށިތަކާ އެއްޗެހި ވެސް. އެހުރިހާ އެއްޗެއް ވެސް ވަރަށް ތަފާތު. އަހަރެން ހުރީ ބިރުން އެއިން އެއްޗެއް އަހަރެން އަތުން ހަލާކު ވެދާނެތީ. ނަސީބަކުން ނުވޭ،" ރޮޑްރިގޯ ވައިޓް ހައުސް ސިފަކޮށްދެމުން ކިޔައިދިނެވެ.\nރޮޑްރިގޯގެ ވައިޓް ހައުސްގެ ޒިޔާރަތަށްފަހު ސޯޝަލް މީޑިއާގައި ވަނީ ރައީސް ބައިޑެން އާއި އޭނާއާ އެއްކޮށް ނަގާފައިވާ ފޮޓޯ އެއް އާއްމުވެފައެވެ. މިފޮޓޯގައި ދެމީހުން ވެސް ތިބީ ބައިޑެންގެ ސިގްނޭޗާ އެވިއޭޓާ އައިނު އަޅައިގެންނެވެ.\nމިކަމާ ގުޅިގެން އެ ޓީވީ ޝޯ ގެ ހޮސްޓް ކިމެލް ވަނީ އެއީ ރޮޑްރިގޯ ކިހިނެތް ހޯދި އައިނެތްތޯއާއި އޭނާ އަށް ބައިޑެން ދެއްވި އައިނެއްތޯ ސުވާލުކޮށްފައެވެ.\n"އެއީ އަސްލު ރައީސް ދެއްވި އައިނެއް. އެހެން ހަދިޔާތައް ވެސް ރައީސް ދެއްވި. އޭގައި ހިމެނޭ އެ އައިނާއި އެމް އެންޑް އެމްސް ތަކެއް ވެސް. އަދި ދެއްވި ޝޫހޯން އެއްވެސް،" ރޮޑްރިގޯ ކިޔައިދިނެވެ.\nއެމް އެންޑް އެމްސް އަކީ ޗޮކްލެތަކަށް ވާއިރު ޝޫހޯން އަކީ ބޫޓަށް އަރާއިރު ފަސޭހަކަމާއެކު އެރުމަށް ބޭނުންކުރާ އެއްޗެކެވެ. މި ތިން އެއްޗަކީ ވަރަށް ތަފާތު ތިން އެއްޗެވެ. ރައީސަކަށް ޒިޔާރަތް ކުރާ މެހެމާނަކަށް އާއްމުގޮތެއްގައި ނުދޭ ކަހަލަ ހަދިޔާ ތަކެކެވެ.\nމިކަމާ ގުޅިގެން ކިމެލް ވަނީ ވަރަށް ބޮޑަށް ހައިރާންވެފައެވެ.\nރޮޑްރިގޯ ވައިޓް ހައުސްއަށް ދިޔުމަށް ފަހު ސޯޝަލް މީޑިއާގައި ހިއްސާ ކުރި ޕޯސްޓެއްގައި އޭނާ ވަނީ ވެކްސިން ޖެހުމުގެ މުހިއްމުކަމާ ގުޅޭގޮތުން ވަރަށް ގިނަ ވާހަކަތަކެއް ހިއްސާ ކޮށްފައެވެ.\nއޮލިވިއާ ރޮޑްރިގޯގެ މަޝްހޫރު ލަވަތަކުގެ ތެރޭގައި "ގުޑް ފޮ ޔޫ" އަދި "ޑްރައިވާސް ލައިސެންސް" އާއި "ޓްރެއިޓާ" ހިމެނެއެވެ.\nމަންކީޕޮކްސް ކޭސްތަކާ މެދު ކަންބޮޑުވާން ޖެހޭ: ބައިޑަން\nއިސްރާއީލަށް ޒިޔާރަތްކުރައްވަން ބައިޑަން ނިންމަވައިފި


Police Recruit courhun 1 vana constable Hassan Irushad ah - AO News\nޕޮލިސް ރެކްރޫޓް ކޯހުން އެއްވަނަ ކޮންސްޓަބަލް ޙަސަން އިރުޝާދަށް\nޓްރެއިނިން ކޯހުގެ އެންމެ މޮޅު ދަރިވަރަށް ކޮމިޝަނަރ އޮޕް ޕޮލިސް އެވޯޑު ޙަވާލު ކޮށްދެއްވަނީ/ފޮޓޯ ޕޮލިސް މީޑިއާ\nޕޮލިސް އެކަޑަމީން ހިންގި 32 ވަނަ ޕޮލިސް ރެކްރޫޓް ޓްރެއިނިންގ ކޯހުން ހުރިހާ ގޮތަކުން އެންމެ މޮޅު ދަރިވަރުގެ މަޤާމު ޕޮލިސް ކޮންސްޓަބަލް ޙަސަން އިރުޝާދު ހޯދައިފިއެވެ.\nމިކަން އިޢުލާން ކުރީ ރޭ ދ.ވާނީ ޕޮލިސް ޓްރެއިނިންގ ސްކޫލްގައި ބޭއްވި 32 ވަނަ ޕޮލިސް ރެކްރޫޓް ޓްރެއިނިންގ ކޯހުގެ ދަސްވެނިވި ހިނގާލުމުގެ ރަސްމިއްޔާތުގައެވެ. ކޯހުގެ އެންމެ މޮޅު ދަރިވަރަކަށް ހޮވުނު ޙަސަން އިރުޝާދަށް ވަނީ ކޮމިޝަނަރ އޮފް ޕޮލިސް އެކްސަލެންސް އެވޯޑްވެސް މިރަސްމިއްޔާތުގައި ހަވާލުކޮށްފައެވެ. އިރުޝާދަށް މި އެވޯޑް ހަވާލުކޮށްދެއްވީ ކޮމިޝަނަރ އޮފް ޕޮލިސް މުޙައްމަދު ހަމީދުއެވެ.\nމިކޯހުގެ އިންޑޯ މާއްދާތަކުން އެއްވަނަ ދަރިވަރަކަށް ހޮވުނީ ޕޮލިސް ކޮންސްޓަބަލް އިބްރާހިމް އުސްމާން އަދި އައުޓްޑޯ މާއްދާތަކުން އެއްވަނަ ދަރިވަރަކަށް ހޮވުނީ ޕޮލިސް ކޮންސްޓަބަލް ޙަސަން އިރުޝާދުއެވެ. ސްކޮޑްތަކުގެ ވަނަތަކަށް ބަލާއިރު، ރަންވިއްކާ ސްކޮޑުން އެއްވަނަ ދަރިވަރަކަށް ޕޮލިސް ކޮންސްޓަބަލް ރީޝާން މުޙައްމަދު ހޮވުނުއިރު، ހާޖީ ސްކޮޑުން އެންމެ މޮޅު ދަރިވަރަކަށް ހޮވުނީ ޕޮލިސް ކޮންސްޓަބަލް ޙުސައިން ޖައިޝަމްއެވެ.\nއާނެއްލާ ސްކޮޑުން އެންމެ މޮޅު ދަރިވަރަކަށް ހޮވުނީ ޕޮލިސް ކޮންސްޓަބަލް ޙަސަން އިރުޝާދުއެވެ. ކޯހުން އެންމެ މޮޅު ސްކޮޑަކަށް ހޮވުނީ ރަންވިއްކާ ސްކޮޑެވެ. އެންމެ މޮޅު ސްކޮޑަށްޝީލްޑް ހަވާލުކޮށްދެއްވީ ކޮމިޝަނަރ އޮފް ޕޮލިސް މުޙައްމަދު ހަމީދުއެވެ.\n32 ވަނަ ޕޮލިސް ރެކްރޫޓް ޓްރެއިނިންގ ގައި 84 ބައިވެރިން ވަނީ ދަސްވެނިވެފައެވެ. ރޭގެ ރަސްމިއްޔާތު ނިންމާލާފައިވަނީ ކޯހުން ފާސްވި ދަރިވަރުންގެ ރޫޓް މާޗަކުންނެވެ.\nމިރަސްމިއްޔާތުގައި މިނިސްޓަރ އޮފް އިކޮނޮމިކް ޑެވެލޮޕްމަންޓް ފައްޔާޒް އިސްމާޢީލް އެވެ. މިރަސްމިއްޔާތުގައި ކޮމިޝަނަރ އޮފް ޕޮލިސް މުޙައްމަދު ހަމީދު އާއި ޑެޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާން ޔޫސުފް އާއި ފުލުހުންގެ އެކްޒެކެޓިވް އޮފިސަރުންނާއި ފުލުހުންގެ ކޮމިޝަންޑް އޮފިސަރުންނާއި 32 ވަނަ ޕޮލިސް ރެކްރޫޓް ޓްރެއިނިންގ ކޯހުގެ ކޯސް އޮފިސަރާއި ކޯހުގެ މުދައްރިބުންނާއި ބައިވެރިން ބައިވެރިވެވަޑައިގެންނެވިއެވެ.\nއައްޑޫ ޕޮލިސް ޓްރެއިނިންގ ސެންޓަރމޯލްޑިވްސް ޕޮލިސް ސަރވިސްދ.ވާނީ ޕޮލިސް ޓްރެއިނިންގ ސެންޓަރ\nޕޮލިސް އެކެޑެމީން އައްޑޫގެ ޒުވާނުންނާއި ދަރިވަރުންނަށް ގިނަ ފުރުސަތުތަކެއް ލިބިގެންދާނެ: ޑީސީޕީ